Covidge balimadukamuge thereygai Bangladhesh sarukaarun vedhin ehy therikamah Naib Raees shukuru adhaa kuravvaifi - vNews.mv\nކޮވިޑްގެ ބަލިމަޑުކަމުގެ ތެރޭގައި ބަންގްލަދޭޝް ސަރުކާރުން ވެދިން އެހީތެރިކަމަށް ނައިބު ރައީސް ޝުކުރު އަދާކުރައްވައިފި\nއައިޝަތު އިބްރާހީމް Male' | 22 November 2021, 23:08\nކޮވިޑް-19ގެ ބަލިމަޑުކަމުގެ ދުވަސްވަރު ބަންގްލަދޭޝް ސަރުކާރުން ވެދެއްވި އެހީތެރިކަން ފާހަގަކުރައްވާ ރައީސުލްޖުމްހޫރިއްޔާގެ ނައިބު ފައިސަލް ނަސީމް ޝުކުރު އަދާކުރައްވައިފިއެވެ.\nނައިބު ރައީސް މިކަމަށް ޝުކުރުއަދާކުރެއްވީ، މިހާރު އެމަނިކުފާނު ބަންގްލަދޭޝްއަށް ކުރައްވަމުން ގެންދަވާ ދަތުރުފުޅުގެ ތެރެއިން އެ ޤައުމުގެ މިނިސްޓަރ އޮފް ފޮރިން އެފެއާރޒް ޑރ. އޭ.ކޭ. ޢަބްދުލް މޮމެން އާއި މިއަދު ބައްދަލުކުރައްވާ ދެއްކެވި ވާހަކަފުޅުގައިކަމަށް ރައީސް އޮފީހުން ބުނެއެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާގެ ނައިބު ވަނީ، ބަންގްލަދޭޝުން އެމަނިކުފާނަށް ވިދާޅުވި ހޫނު މަރުހަބާއަށް ޝުކުރު އަދާކުރައްވައި، އެމަނިކުފާނާ ބައްދަލުކުރެއްވުމަށް ވަގުތުކޮޅެއް ދެއްވީތީ ޝުކުރު އަދާކުރައްވާފައެވެ.\nމީގެ އިތުރުން އެމަނިކުފާނު ވަނީ ރާއްޖެއާއި ބަންގްލަދޭޝްއާ ދެ ގައުމުގެ ދެމެދުގައި އޮތް ޒަމާންވީ ގާތް ގުޅުމުގެ މައްޗަށް އަލިއަޅުއްވައިލައްވައި، ވޭތުވެދިޔަ އަހަރުތަކުގައި ބަންގްލަދޭޝް ސަރުކާރުން ރާއްޖެއަށް ވެދެއްވާފައިވާ އެހީތެރިކަމަށްޓަކައި ޝުކުރު އަދާކުރައްވާފައެވެ.\nހާއްސަ ގޮތެއްގައި ކޮވިޑް-19 ގެ ބަލިމަޑުކަމުގެ ދުވަސްވަރު ބަންގްލަދޭޝް ސަރުކާރުން ވެދެއްވި އެހީތެރިކަން އެމަނިކުފާނު ވަނީ ފާހަގަކުރައްވާފައެވެ. ހަމައެއާއެކު ނައިބުރައީސް ފައިސަލް ވަނީ އ.ދ.ގެ 76 ވަނަ ޢާންމު މަޖިލީހުގެ ރިޔާސަތަށް ރާއްޖެއިން ކުރިމަތިލުމުން އެކަމަށް ބަންގްލަދޭޝް ސަރުކާރުން ދެއްވި އެއްބާރުލުމަށްވެސް ޝުކުރު އަދާކުރައްވާފައެވެ.\nމި ބައްދަލުކުރެއްވުމުގައި ބަންގްލަދޭޝްގެ ފޮރިން މިނިސްޓަރ ދެއްކެވި ވާހަކަފުޅުގައި އެމަނިކުފާނު ވަނީ ރާއްޖެއާއި ބަންގްލަދޭޝްއާ ދެމެދު އޮތް ގާތް ރަޙްމަތްތެރިކަމުގެ ގުޅުން ފާހަގަކުރައްވާފައިވެއެވެ.\nއަދި ބަންގްލަދޭޝްގެ ފޮރިން މިނިސްޓަރގެ ވާހަކަފުޅުގައި މިއަހަރުގެ މާރޗު މަހު ބަންގްލަދޭޝްގެ ފުރަތަމަ ރައީސް އަދި އެ ގައުމުގެ މިނިވަންކަމުގެ ބާނީ ބަންގާބަންދު ޝެއިޚް މުޖީބުއް ރަޙްމާން ދުނިޔޭގެ އަލިކަން ދެކެވަޑައިގެންތާ 100 އަހަރު ފުރުން ފާހަގަކުރެއްވުމާއި ބަންގްލަދޭޝްގެ މިނިވަންކަމަށް ރަންޔޫބީލް ފުރުން ފާހަގަކުރުމުގެ އިޙްތިފާލުތަކުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ބައިވެރިވެވަޑައިގެންނެވިކަން ފާހަގަކުރައްވައި، އެކަމަށްޓަކައި ޝުކުރު އަދާކުރެއްވި ކަމަށެވެ.\nމި ބައްދަލުކުރެއްވުމުގައި ނައިބު ރައީސާ ބަންގްލަދޭޝްގެ ފޮރިން މިނިސްޓަރ ވަނީ ދެ ޤައުމުގެ ރައްޔިތުންގެ މެދުގައި އޮންނަ ގުޅުން އިތުރަށް ބަދަހި ކުރުމާ ބެހޭގޮތުން މަޝްވަރާ ކުރައްވާފައެވެ.\nއަދި އެކި ދާއިރާތަކުން ގުޅުން ބަދަހިކުރުމުގެ ގޮތުން އެއްބަސްވުންތަކުގައި ސޮއިކުރެއްވުމާއި ބެހޭގޮތުންވެސް މަޝްވަރާކުރެއްވި ކަމަށް ރައީސް އޮފީހުން ބުނެއެވެ. އެގޮތުން މެރިޓައިމް ދާއިރާއިން ގުޅުން ބަދަހިކުރުމާއި، ޝިޕިންގ އަދި ޓެކްނިކަލް ޓްރޭނިން ދިނުން ފާހަގަ ކުރައްވާފައިވެއެވެ.\nމީގެއިތުރުން މި ބައްދަލުކުރެއްވުމުގައި ބަންގްލަދޭޝްގެ ފޮރިން މިނިސްޓަރ ވަނީ ރާއްޖޭގައި ރަޖިސްޓްރީ ވެގެން ގިނަ އަދަދެއްގެ ބަންގްލަދޭޝް ރައްޔިތުން މަސައްކަތް ކުރަމުންދާ ކަން ފާހަގަ ކުރައްވައި، އަދި ރާއްޖޭގައި ރަޖިސްޓްރީ ނުވެ އުޅޭ ބަންގްލަދޭޝްގެ މަސައްކަތްތެރިން ރަޖިސްޓްރީކޮށް ރެގިއުލަރައިޒް ކުރުމަށް ދިވެހި ސަރުކާރުގެ އެހީތެރިކަން ފޯރުކޮށްދިނުމަށް އެދިވަޑައިގެންފައި ކަމަށްވެސް ރައީސް އޮފީހުން ބުނެފައިވެއެވެ.\nމި ބައްދަލުކުރެއްވުމުގައި ނައިބު ރައީސް ފައިސަލް ނަސީމް އަރިހުގައި މިނިސްޓަރ އޮފް ހެލްތު އަޙްމަދު ނަސީމާއި، މިނިސްޓަރ އޮފް ހަޔަރ އެޑިއުކޭޝަން ޑޮކްޓަރ އިބްރާހީމް ޙަސަން ބައިވެރިވެ ވަޑައިގެންފައިވާ ކަމަށްވެސް ރައީސް އޮފީހުން ބުނެފައިވެއެވެ.\nއަދި އެބޭފުޅުން ވަނީ އެބޭފުޅުންނާއި ގުޅުން ހުރި ދާއިރާތަކުން ގުޅުން ބަދަހިކުރުމާއި ގުޅޭގޮތުން ބަންގްލަދޭޝްގެ ޚާރިޖީ ވަޒީރާއެކު މަޝްވަރާކުރައްވާފައެވެ.\nމި ބައްދަލުކުރެއްވުމަށްފަހު ރައީސުލްޖުމްހޫރިއްޔާގެ ނައިބާއި ވަފުދުގެ ބޭފުޅުން ވަނީ ނައިބު ރައީސް ފައިޞަލް ނަސީމްގެ ޝަރަފުގައި ބަންގްލަދޭޝްގެ ފޮރިން މިނިސްޓަރ ދެއްވި ހާއްސަ ރޭގަނޑުގެ ފަރިއްކޮޅެއްގައި ބައިވެރިވެވަޑައިގެންފައެވެ.\nނައިބު ރައީސް ފައިސަލް ނަސީމް ބަންގްލަދޭޝްއަށް ވަޑައިގެންނެވީ މިއަދު ހެނދުނުއެވެ. ނައިބު ރައީސް ބަންގްލަދޭޝްއަށް ވަޑައިގެންނެވުމާއެކު އެގައުމުގެ ފޮރިން މިނިސްޓަރ ވަނީ ބަންގްލަދޭޝްގެ ވެރިރަށް ޑާކާގެ ހަޒްރަތު ޝަހްޖަލާލް އިންޓަނޭޝަނަލް އެއާޕޯޓުން އެމަނިކުފާނަށް މަރްހަބާ ދަންނަވާފައެވެ.\nރައީސް އޮފީހުން ބުނީ، ނައިބު ރައީސް މިއަދު ވަނީ ބަންގަބަންދު ދާރުލްއާޘާރަށް ޒިޔާރަތްކުރައްވައި އެތަން ބައްލަވާލައްވާފަކަމަށެވެ. އަދި އެމަނިކުފާނު ވަނީ އެތަނަށް ޒިޔާރާތްކުރައްވާ މެހްމާނުން ސޮއިކުރައްވާ ފޮތުގައި ސޮއިކުރައްވާފައެވެ.\nއެއަށްފަހު، އެމަނިކުފާނު ބަންގްލަދޭޝް-ކޮރެއާ ޓެކްނިކަލް ޓްރެއިނިންގ ސެންޓަރ (ބީ.ކޭ.ޓީ.ޓީ.ސީ) އަށް ޒިޔާރަތް ކުރައްވާފަައިވާ ކަމަށްވެސް ރައީސް އޮފީހުން ބުނެއެވެ. އަދި އެތަނުން އެމަނިކުފާނަށް މަރުހަބާ ދެންނެވީ ބަންގްލަދޭޝްގެ މިނިސްޓަރ އޮފް އެކްސްޕެޓްރިއޭޓްސް ވެލްފެއަރ އެންޑް އޯވަރސީސް އެމްޕްލޯއިމަންޓް، އިމްރާން އަހްމަދެވެ.\nނައިބު ރައީސް، ބީ.ކޭ.ޓީ.ޓީ.ސީ.އަށް ކުރެއްވި ޒިޔާރަތުގައި، އެތަން ބައްލަވާ ލެއްވުމަށް ފަހު އެމަނިކުފާނު ވަނީ ރާއްޖޭގައި ފަންނީ ގާބިލުކަން އިތުރުކުރުމަށާއި، ހާއްސަކޮށް ސިއްހީ ދާއިރާއާއި ތަޢުލީމީ ދާއިރާއިން ފަންނީ ގާބިލުކަން އިތުރުކުރުމަށް ދެ ގައުމު ގުޅިގެން މަސައްކަތް ކުރުމާއި ބެހޭގޮތުން މަޝްވަރާ ކުރައްވާފަ ކަމަށްވެސް ރައީސް އޮފީހުން މައުލޫމާތު ދެއެވެ.\nނައިބު ރައީސް ފައިސަލް ނަސީމް މި ދަތުރުފުޅު ނިންމަވާ ލެއްވުމަށްފަހު އެނބުރި ރާއްޖެ ވަޑައިގަތުމަށް ހަމަޖެހިފައި ވަނީ 24 ނޮވެންބަރު 2021 ގައެވެ.\nނައިބު ރައީސްގެ މިދަތުރުފުޅުގައި އެމަނިކުފާނުގެ އަރިހުގައި ދިވެހި ސަރުކާރުގެ މަތީ ފަންތީގެ ވަފުދެއް ބައިވެރިވެވަޑައިގަންނަވައެވެ.\nބަންގްލަދޭޝް ފައިސަލް ނަސީމް ރާއްޖެ ނާއިބް ރައީސް ސިޔާސީ ރައީސުލް ޖުމްހޫރިއްޔާ\nހެޔޮނުވާނެ ކޮންމެސް ގޮތެއް ހަދައިގެންވެސް ބަގުލަދޭޝް ރައީސަށް ދަންނަވާލަ ދެއްވާ ރާއްޖޭގަ މިތަނުގެ އާބާދީއަށްވުރެ ތިބޭފުޅުންގެ އާބާދީ އިތުރުވެއްޖޭ. އަހަރެމެން މިގައުމުން ފައިބަން ނުޖެހޭ ގޮތަކަށް މިކަމަށް ހައްލެއް ހޯދާލަދޭށޭ އަވަހަށް.\nއެބޭފުޅުންނަށް ދަންނަވަން ދިވެހިން އެއްމެ ބޮޑަށް ބޭނުންވާނީ މިގައުމުގަ ވަކި އުސޫލެއްނެތި މި އުޅޭ އެގައުމުގެ ގިނަ ރައްޔިތުން އަނބުރާ އެގައުމަށް ގެންދެވޭނެ މަގެއް ވީއެއްމެ އަވަހަކަށް ތަނަވަސް ކޮށްދިނުން. މިއަށްވުރެ ބޮޑު ހެޔޮކަމެއް މިދުނިޔެމަތީގަ މިވަގުތަށް ދިވެހިރައްޔިތުންނަކަށް ބަނގްލަދޭޝް އަކަށް ނުކޮށްދެވޭނެ ކަންނޭގެ


Import exportun midhiya mahu libunee 361 million rufiya | Mihaaru\nމާލެ ވިޔަފާރި ބަނދަރުގައި ކޮންޓެއިނަރެއް އުފުލަނީ-- ފޮޓޯ: ކަސްޓަމްސް\nއިމްޕޯޓާއި އެކްސްޕޯޓުން މިދިޔަ މަހު ލިބުނީ 361 މިލިއަން ރުފިޔާ\n16 ޖެނުއަރީ 2020 - 15:19 1 comment\nމިދިޔަ މަހު ރާއްޖޭގެ އިމްޕޯޓު އަދި އެކްސްޕޯޓޫން ދައުލަތަށް 361 މިލިއަން ރުފިޔާ ލިބުނު ކަމަށް ކަސްޓަމްސް އިން ބުނެފި އެވެ.\nކަސްޓަމްސް އިން މިއަދު ނެރުނު ތަފާސް ހިސާބުތައް ދައްކާގޮތުގައި މިދިޔަ މަހު ދައުލަތަށް ލިބުނު އާމްދަނީ އަކީ 2018 ވަނަ އަހަރުގެ ޑިސެމްބަރު މަހު ލިބުނު އާމްދަނީއަށް ވުރެ 10 ޕަސެންޓް އިތުރު އަދަދެކެވެ. 2018 ވަނަ އަހަރުގެ ޑިސެމްބަރު މަހު އިމްޕޯޓާއި އެކްސްޕޯޓުން ދައުލަތަށް ލިބުނީ 329 މިލިއަން ރުފިޔާ އެވެ.\nމިދިޔަ މަހު ރާއްޖެ އަށް އެތެރެ ކުރި މުދާ ވެސް ވަނީ 2018 ވަނަ އަހަރާ އަޅާބާލައިރު ހަތަރު ޕަސެންޓް އިތުރުވެފަ އެވެ. އެގޮތުން، މިދިޔަ މަހު 4.4 ބިލިއަން ރުފިޔާގެ މުދާ ރާއްޖެ އަށް އެތެރެ ކުރި އިރު 2018 ވަނަ އަަހަރުގެ މި މުއްދަތުގައި ރާއްޖެ އަށް އެތެރެ ކުރީ 4.2 ބިލިއަން ރުފިޔާގެ މުދަލެވެ.\nއިމްޕޯޓު އިތުރުވި ނަމަވެސް މިދިޔަ މަހު ރާއްޖޭގެ އެކްސްޕޯޓު ވަނީ ދަށްވެފަ އެވެ. މިދިޔަ މަހު 426 މިލިއަން ރުފިޔާގެ މުދާ ރާއްޖޭން އެކްސްޕޯޓު ކުރި އިރު މިއީ 2018 ވަނަ އަހަރާ އަޅާ ބަލާއިރު 19 ޕަސެންޓް ދަށް އަދަދެކެވެ.\nކަސްޓަމްސްގެ ރިޕޯޓު ދައްކާގޮތުން މިދިޔަ މަހު ރާއްޖެއަށް އެންމެ ގިނަ މުދާ އެތެރެކޮށްފައިވަނީ ޗައިނާއިންނެވެ. އެއީ 753 މިލިއަން ރުފިޔާގެ މުދަލެވެ. މީގެ އިތުރުން ޔޫއޭއީން 654 މިލިއަން ރުފިޔާގެ މުދާ އެތެރެކޮށްފައިވާއިރު މެލޭޝިއާއިން 445 މިލިއަން ރުފިޔާގެ މުދާ ވަނީ އެތެރެކޮށްފަ އެވެ.\nއިތުރު ލިޔުންތައް ކަސްޓަމްސް އިމްޕޯޓް/އެކްސްޕޯޓް


ސަރުކާރަށް ކުލި ކޮންޓްރޯލެއް ނުކުރެވޭނެ: އަދުން ހުސައިން – Dhen.mv\nސަރުކާރަށް ކުލި ކޮންޓްރޯލެއް ނުކުރެވޭނެ: އަދުން ހުސައިން\nDecember 29, 2019 - 11:23 am\nމާލެއިން ދިރިއުޅުމަށް ދޫކުރާ ތަންތަނުގެ ކުލި ސަރުކާރަށް ކޮންޓްރޯލް ކުރެވިދާނެެ ކަމަށް ނުދެކޭ ކަމަށް ރައްޔިތުންގެ މަޖިލީހުގެ ހެންވޭރު އުތުރު ދާއިރާގެ މެމްބަރު ހުސައިން ޝަހީމް (އަދުން ހުސައިން) ވިދާޅުވެއްޖެއެވެ.\nރާއްޖެ ޓީވީގައި ވާހަކަ ދައްކަވަމުން އަދުން ހުސައިން ވިދާޅުވީ ކުލި ކޮންޓްރޯލްކުރާ އުސޫލެއް ހެދިދާނެ ކަމަށް ގަބޫލު ނުކުރާ ކަމަށެވެ. އޭނާ ވިދާޅުވިގޮތުގައި ސަބަބަކީ މާލޭ މީހުން ގެ ހަދަނީ ބޭންކުން ލޯނު ނަގައިގެން ކަމަށް ވާތީ އެވެ.\nއަދުން ހުސައިން ވިދާޅުވީ އެކި މީހުން ލޯނު ނަގަކީ އެކި ވަރަށް ކަމަށާއި އެހެންކަމުން ސަރުކާރަށް ކުލި ކޮންޓްރޯލް ނުކުރެވޭނެ ކަމަށެވެ.\nވަކި އަގެއްގައި މާލޭއިން ދިރިއުޅޭތަން ކުއްޔަށްދޭން އެންގޭނަމަ ރިސޯޓުތައް ވެސް އެއް އަގެއްގައި ކުއްޔަށްދޭން ސަރުކާރަށް އެންގެންވާނެ ކަމަށް އޭނާ ވިދާޅުވިއެވެ.\nއަދުން ހުސައިން މިހެން ވިދާޅުވެފައި މިވަނީ މާލޭގައި ދިރިއުޅޭ ތަންތަނުގެ ކުލި ކޮންޓްރޯލް ކުރުމަށް ގޮވާލައި މާލޭ ޓެނަންޓްސް ޔޫނިއަން (އެމްޓީޔޫ) އިން ޕެޓިޝަނެއްގައި ސޮއިކުރުމުގެ މަސައްކަތް ކުރަމުންދާ ދަނޑިވަޅެއްގައެވެ.\nއެ ޖަމްއިއްޔާ އިން ނެރުނު ނޫސް ބަޔާނެއްގައި ބުނެފައި ވަނީ ކުލި ކޮންޓްރޯލްކުރަން ޕެޓިޝަނެއްގައި ސޮއިކުރަނީ އެކަމަށް މަޖިލީހުން ހައްލެއް ހޯދައިދޭން ގިނަ ބަޔަކު އެދެމުންދާތީ ކަމަށެވެ. މާލޭގެ އާބާދީގެ 63 ޕަސެންޓަކީ ކުއްޔަށް ދިރިއުޅޭ މީހުން ކަމަށް އެ ބަޔާނުގައި ވަނީ ފާހަގަކޮށްފައެވެ.


Raajje tv ge5lakkaige joorimanaa fas kurumuge amurakah edhefi | Mihaaru\nބްރޯޑްކާސްޓިން ކޮމިޝަން (ބްރޯޑްކޮމް)އާ ދެކޮޅަށް ރާއްޖެ ޓީވީން ހިމޭން އިހްތިޖާޖެއް ކުރަނީ: ރާއްޖެ ޓީވީގެ ޖޫރިމަނާ ދެއްކުން ފަސް ކުރުމުގެ އަމުރަކަށް ވަނީ އެދިފައި.-- ފޮޓޯ/މިހާރު\nރާއްޖެ ޓީވީގެ ފަސް ލައްކައިގެ ޖޫރިމަނާ ފަސް ކުރުމުގެ އަމުރަކަށް އެދެފި\n15 އޮކްޓޯބަރ 2017 - 11:316comments\nރާއްޖެ ޓީވީ ފަސް ލައްކަ ރުފިޔާ އިން ޖޫރިމަނާކުރި މައްސަލަ ސިވިލް ކޯޓަށް ހުށަހަޅައި، ޖޫރިމަނާ ފައިސާ ދެއްކުން ފަސް ކުރުމުގެ އަމުރަކަށް ރާއްޖެ ޓީވީން މިއަދު އެދެފި އެވެ.\nމީގެ ކުރިން ދެ ފަހަރެއްގެ މަތިން ޖޫރިމަނާ ކުރުމަށް ފަހު މި ފަހަރު ބްރޯޑްކާސްޓިން ކޮމިޝަނުން ރާއްޖެ ޓީވީ ފަސް ލައްކަ ރުފިޔާ އިން ޖޫރިމަނާ ކުރީ ގައުމީ ސަލާމަތަށް ނުރައްކާވާ ފަދަ ކޮންޓެންޓެއް ގެނެސްދިން ކަމަށް ބުނެ އެވެ. އެއީ ރައްޔިތުންގެ މަޖިލީހުގެ ތިމަރަފުށީ ދާއިރާގެ މެމްބަރު މުހައްމަދު މުސްތަފާ އެ ޓީވީގެ ޕްރޮގްރާމެއްގައި ދެއްކެވި ވާހަކައަކާ ގުޅިގެންނެވެ.\nއެ މައްސަލަ ރާއްޖެ ޓީވީން މިއަދު ކޯޓަށް ހުށަހަޅައި، ޖޫރިމަނާ ފަސް ކުރުމުގެ އަމުރަކަށް އެދުނީ އެއީ ގާނޫނާ ޚިލާފަށް ކުރި ޖޫރިމަނާއެއް ކަމަށްވާތީ ކަމަށް ރާއްޖެ ޓީވީގެ ސީއޯއޯ ހުސައިން ފިޔާޒް ވިދާޅުވި އެވެ.\nޖޫރިމަނާ ދެއްކުން ފަސް ކުރުމުގެ އަމުރަކަށް ރާއްޖެ ޓީވީން އެދުނު އިރު ޖޫރިމަނާ ފައިސާ ދެއްކުމަށް އަބުރު ފަންޑުގެ ނަމުގައި އެ ސްޓޭޝަނުން ދަނީ ފަންޑެއް ހުޅުވައި، ފައިސާ އެއްކުރަމުންނެވެ. މީގެ ކުރިން އެއް މިލިއަން ރުފިޔާގެ ޖޫރިމަނާއެއް ވެސް ރާއްޖެ ޓީވީގެ މައްޗަށް ކުރި އެވެ.\nޖޫރިމަނާކުރި މައްސަލަ ކޯޓަށް ހުށަހެޅިއިރު ރާއްޖެ ޓީވީން ވަނީ ބްރޯޑްކާސްޓިން ކޮމިޝަންގެ ރައީސް މުހައްމަދު ޝަހީބުގެ މައްޗަށް ވެސް ދައުވާ ކުރަން ނިންމައިފަ އެވެ. އިތުރު މެމްބަރުންގެ މައްސަލަތައް ވެސް ކޯޓަށް ހުށަހަޅާނެ ކަމުގެ އިންޒާރު އެ ސްޓޭޝަނުން ވަނީ ދީފަ އެވެ.\nއިތުރު ލިޔުންތައް މީޑިއާ ސިވިލް ކޯޓް މޯލްޑިވްސް ބްރޯޑްކާސްޓިން ކޮމިޝަން ރާއްޖެ ޓީވީ


New Zealandge Miskithakah Dhin Hamalaagai 49 Meehun Maruvejje\n15 މާޗް 2019 1 ކޮމެންޓް\nނިއު ޒީލޭންޑު މިސްކިތްތަކަށް ދިން ހަމަލާގައި 49 މީހުން މަރުވެއްޖެ\nނިއު ޒީލޭންޑު ކްރައިސްޓުޗާޗު ސަރަހައްދުގައި ދެ މިސްކިތްތަކަށް ދިން ހަމަލާގައި 49 މީހުން މަރުވެ 20 މީހަކަށް އެކިވަރުގެ އަނިޔާތައް ލިބިއްޖެއެވެ.\nމި ހަމަލާއާއި ގުޅިގެން އެގައުމުގެ ފުލުހުން މިހާތަނަށް ވަނީ ހަތަރު މީހަކު ހައްޔަރުކޮށްފައެެވެ. އަދި އޭގެ ތެރެއިން އެކަމުގެ މައްޗަށް ދައުވާ އުފުލާފައެވެ. އާދިއްތަ ދުވަހު އޭނާ ކޯޓަށް ހާޒިރު ކުރާނެއެވެ. އަދި ފުލުހުން އަންނަނީ އެ މައްސަލަ ތަހުގީގުކުރަމުންނެވެ.\nއޮސްޓްރޭލިއާގެ ބޮޑު ވަޒީރު ވިދާޅުވެފައިވަނީ މި ހަމަލާ ދީފައިވަނީ ކަނާތު ފިޔައަށް ބުރާ ހައްދު ފަހަނައަޅާފައިވާ ޓެރަރިސްޓުންތަކެއް ކަމަށެވެ. އަދި ހައްޔަރުކޮށްފައިވާ ހަތަރު މީހުންނަކީވެސް ނިއު ޒީލޭންޑުގެ ރައްޔިތުންނެވެ.\nމިއީ ނިއުޒިލޭންޑުގެ ތާރީހުގައިވެސް ދިން މިފަދަ އެންމެ ނުރައްކާތެރި ހަމަލާއެވެ.\nހަމަލާދިން އެކަކުވަނީ އޭނާ ހަމަލާ ދިންތަން ފޭސްބުކުން ލައިވް ވެސް ކޮށްފައެވެ. ނަމަވެސް ނިއުޒިލޭންޑު ސަރުކާރުން ވަނީ އެ ވީޑިއޯ ނުފެތުރުމަށް އެދިފައެވެ. ފޭސް ބުކުން މިހާރު ވަނީ ހަމަލާ ދިން މީހާގެ ފޭސް ބުކް އެކައުންޓާއި އިންސްޓަގުރާމް އެކައުންޓު ބޭން ކޮށްލާފައެވެ.


Nausha ge Health column: Endometriosis - Dhivehi gina anhenunves kuramundhaa hanguraama eh!\nއެންޑޯމެޓްރިއޮސިސް: ދިވެހި ގިނަ އަންހެނުންވެސް ކުރަމުންދާ ހަނގުރާމައެއް!\nއަންހެނުންނަށް ދިމާވާ ސިއްހީ މައްސަލަތައް ވަރަށް ގިނަ އެވެ. މީގެ ތެރޭގައި ހިމެނޭ ބައެއް ސިއްހީ މައްސަލަތަކަކީ އަންހެނުންނަށް ދިމާވާ އާންމު ކަންކަން ކަމުގައި ބަލާ އަޅާނުލެވި ދޫކޮށްލެވޭ ކަންކަމެވެ. ހާއްސަކޮށް މައްސަރު ދުވަސްވަރު ދިމާވާ އުނދަގޫތަކާ ގުޅިފައިވާ ސިއްހީ މައްސަލަތަކަށް ދޭންޖެހޭ ސަމާލުކަން ނުދެވި ދާފަހަރު ވަރަށް ގިނަ އެވެ. މިފަދަ އެއް ބައްޔަކީ އެންޑޯމެޓްރިއޮސިސް އެވެ.\nމާޗް މަހަކީ އެންޑޯމެޓްރިއޮސިސް އެވެއާންސް މަހުގެ ގޮތުގައި ފާހަގަ ކުރަމުން އަންނަ މަހެވެ. މި ބައްޔާ ހަނގުރާމަ ކުރަމުންދާ އަންހެނުން ދިވެހި މުޖުތަމައުގައި ވެސް ވަރަށް ގިނައިން އުޅޭއިރު އެންޑޯމެޓްރިއޮސިސްއަކީ ހަގީގަތުގައި ކޮބައިތޯ ދެނެގަނެ ހޭލުންތެރިވުން ވަރަށް މުހިންމެވެ.\nއެންޑޯމެޓްރިއޮސިސްއަކީ ރަހިމުގެ އެތެރެ ފަށަލަ ކަމަށްވާ އެންޑޮމެޓްރިއަމްގެ ޓިޝޫތައް ރަހިމުން ބޭރުގައި އުފެދިފައި ހުރުމެވެ. އެންޑޯމެޓްރިއަމް އަކީ މައްސަރު ދުވަސްވަރު ހޯމޯންސްއަށް އަންނަ ބަދަލުތަކާއެކު ގިނަ ބަދަލުތަކެއް އަންނަ ރަހިމުގެ ފަށަލަ އެވެ.\nމައްސަރު ދުވަސްވަރުގެ ކުރިން މި ފަށަލަ ބޯވެ، މައްސަރު ތެރޭގައި މި ފަށަލަ ހަލާކުވެ ލޭ އާދެ އެވެ. އެހެންވެ މައްސަރު ތެރޭގައި ރަހިމުގެ އެތެރެ ފަށަލައަށް އަންނަ މި ބަދަލުތައް ރަހިމުގެ ބޭރުގައި އުފެދިފައިވާ އެންޑޯމެޓްރިއަމްގެ މި ޓިޝޫތަކަށް ވެސް އަންނާނެ އެވެ. ނަމަވެސް މައްސަރު ލެއާ ހިލާފަށް މި ޓިޝޫތަކުން އަންނަ ލޭ ހަށިގަނޑުން ބޭރުވާނެ ގޮތެއް ނެތި ހަށިގަނޑުގެ ތެރޭގައި ހަރުލުމުގެ ފުރުސަތު ބޮޑެވެ. މީގެ ސަބަބުން ވަރަށް ގިނަ އުނދަގޫތަކާއި ސިއްހީ މައްސަލަތަކާ އެންޑޯމެޓްރިއޮސިސް ހުންނަ އަންހެނުން ކުރިމަތި ލާންޖެހެ އެވެ.\nމަގުފަހި ކުރުވައިފާނެ ކަންތައްތައް\nއެންޑޯމެޓްރިއޮސިސް ޖެހުމަށް މެދުވެރި ކުރުވާ މައިގަނޑު ސަބަބު ހޯދިފައެއް ނުވެއެވެ. އެކަމަކު މި ބައްޔަށް މަގުފަހި ކުރުވާ ކަމަށް ބެލެވޭ ގިނަ ކަންތައްތަކެއް ވެއެވެ. އޭގެތެރޭގައި އުމުރުން 12 އަހަރުގެ ކުރިން މައްސަރު ކަންތައް ފުރަތަމަ ޖެހުން އަދި މައްސަރު ކަންތައް މާ އަވަސްއަވަހަށް ޖެހުން ހިމެނެ އެވެ. އަދި ދަރިޔަކު ނުހޯދުން ނުވަތަ ދަރިޔަކު ނުހޯދާ ގިނަ ދުވަސް ވުމާއި އެންޑޯމެޓްރިއޮސިސްއާ ވެސް ގުޅުމެއްވާ ކަމަށް ހޯދުންތައް ދައްކައެވެ.\nމީގެ އިތުރުން މަންމަ، ބޮޑު ދައިތަ ނުވަތަ ދައްތަ ފަދަ އާއިލާގެ އެހެން މެންބަރެއްގެ ގައިގައި މި ބަލި ހުރުމަކީ ވެސް މި ބަލި ވާރުތަވެ ޖެހުމުގެ ފުރުސަތުތައް އިތުރު ކޮށްދޭ ކަމެކެވެ.\nއެންޑޯމެޓްރިއޮސިސް ހުންނަ ބައެއް މީހުންގެ ކިބައިން މާ ގިނަ އަލާމާތްތަކެއް ނުފެނި ހިނގައިދާނެ އެވެ. ނަމަވެސް އަނެއްބައި މީހުންނަށް ވަރަށް ގިނަ އުނދަގޫތަކާ ކުރިމަތި ވެއެވެ.\nއެންޑޯމެޓްރިއޮސިސްގެ އާންމު އަލާމާތްތައް\nމައްސަރު ދުވަސްވަރު އާދަޔާ ހިލާފަށް ބަނޑުގައި ނުވަަތަ ދަށްބަނޑުގައި ރިއްސުން\nމައްސަރު ދުވަސްވަރު އާދަޔާ ހިލާފަށް ގިނައިން ލޭ ފޭބުން\nދެ މައްސަރު ދޭތެރޭގައި ލޭ ފެނުން\nޖިންސީ ގުޅުން ހިންގާއިރު ތަދުވުން\nކުޑަ ކަމުދާއިރު، ނުވަތަ ބޮޑު ކަމުދާއިރު ރިއްސުން\nދަރިމައިވުމަށް އުނދަގޫތަކާ ކުރިމަތިވުން\nގޭހުގެ އުނދަގޫ ކުރިމަތިވުމާއި ބަނޑު ހިކުން\nވަރުބަލިވުން ހޮޑުލެވުމާއި ބޭރަށް ހިނގުން ފަދަ އެހެނިހެން އަލާމާތްތައް\nއެންޑޯމެޓްރިއޮސިސް އެއްކޮށް ރަނގަޅު ކުރަން ފަރުވާއެއް ނެތް ނަމަވެސް މި ބައްޔަށް ޑޮކްޓަރު ފަރުވާ ކުރައްވާނީ ބަލީގެ އަލާމާތްތަކާއި ބަލީގެ ސްޓޭޖަށް ބައްލަވައިގެނެވެ. އެންޑޯމެޓްރިއޮސިސް ހުންނަކަން ކުރީބައިގައި ދެނެގަނެވިއްޖެ ނަމަ އަލާމާތްތައް ލުއި ކޮށްދިނުމަށް އެހީތެރި ވެދޭނެ ފަރުވާތައް ހުރެއެވެ.\nހޯމޯނަލް ތެރަޕީ އަކީ އެންޑޯމެޓްރިއޮސިސްގެ އަލާމާތްތަކަށް ލުއިއެއް ގެނައުމަށް އެހީތެރިވެދޭ އެއް ފަރުވާ އެވެ. ނަމަވެސް މިއީ ދާއިމީ ހައްލަކަށް ނުވެ ދާނެ އެވެ. ހާއްސަކޮށް ދަރިމައިވުމަށް މަސައްކަތްކުރާ ފަރާތެއްނަމަ ހޯމޯނަލް ތެރަޕީއިން އެންމެ އެދެވޭ ނަތީޖާއެއް ނުލިބި އެހެން ފަރުވާއެއް ހޯދަން ޖެހިދާނެ އެވެ. އެހެނީ އޮޕަރޭޝަންއެއްގެ އެހީގައި ރަހިމުގެ ބޭރުން ރަހިމުގެ ޓިޝޫ އުފެދިފައިވާ ތަންތަނުން މި ޓީޝޫ ނެގިދާނެ އެވެ. ނަމަވެސް އެންޑޯމެޓްރިއޮސިސްގެ އެންމެ ފަހު ސްޓޭޖްތަކުގައި މިގޮތަށް އޮޕަރޭޝަންއެއް ކުރި ނަމަވެސް އޯވަރީސްއާއި ބިސް ދަތުރުކުރާ ހޮޅިކަމަށްވާ ފެލޯޕިއަން ޓިއުބް ފާރުވެ ބެދުމުގެ ސަބަބުން ދަރިމައިވުމަށް ހުރަސް އަޅާފާނެ އެވެ.\nއެންޑޯމެޓްރިއޮސިސްގެ ސަބަބުން ދިމާވާ މައްސަލަތައް\nމި ބަލީގެ ޝިކާރައަކަށް ވެފައިފާ ގިނަ އަންހެނުން ކުރިމަތިލާން ޖެހިފައިވާ އެންމެ ބޮޑު އެއް މައްސަލައަކީ ދަރިމައިވުމަށް އުނދަގޫ ވުމެވެ. އެހެނީ ގިނަ ފަހަރު އެންޑޯމެޓްރިއޮސިސް ހުންނަކަން އެނގެނީ ވެސް ކުއްޖަކު ހޯދަން ދަތިތަކާ ކުރިމަތިވާ ހިސާބުންނެވެ. މިބަލި ހުންނަ އަންހެނުން ލަސް ނުކޮށް ދަރިން ހޯދުމަށް މަސައްކަތް ކުރުން ބުއްދިވެރި އެވެ. މީގެ އިތުރުން އެންޑޯމެޓްރިއޮސިސް ހުންނަ އަންހެނުންގެ މެދުގައި އޯވަރީސްގެ ކެންސަރު ޖެހޭ މިންވަރު ގިނަ ކަމަށް ވެސް ފާހަގަވެފައިވެ އެވެ.\nއެންޑޯމެޓްރިއޮސިސް ހުންނަކަން ދެނެގަތުން މުހިންމު\nއެންޑޯމެޓްރިއޮސިސްގެ ފަރުވާއަށް އެންމެ މުހިންމު ކަމަށް ވާނީ ކުރީބައިގައި މި ބަލި ހުރިކަން ދެނެގަތުމެވެ. ނަމަވެސް ގަބޫލު ކުރަންޖެހޭ ހަގީގަތަކީ މި ބައްޔަކީ ދެނެގަތުމަށް އެންމެ ފަސޭހަ ބައްޔެއް ވެސް ނޫންކަމެވެ. މިހެން ބުނެވޭ އެއް ސަބަބަކީ އެންޑޯމެޓްރިއޮސިސް ގެ އަލާމާތްތަކަކީ އޭގެ ކުޑަ ބޮޑު މިން ދެނެގަތުމަށް ފަސޭހަ އަލާމާތްތަކަކަށް ނުވުމެވެ.\nމިސާލަކަށް މައްސަރު ދުވަސްވަރު ބޮޑަށް ތަދުވުމަކީ އެންޑޯމެޓްރިއޮސިސް ހުންނަ މީހެއްގެ ބަލީގެ ސީރިއަސްކަން އަންގައިދޭ ކަމެއް ނޫނެވެ. މި ބަލީގެ ފަހުގެ ސްޓޭޖްތަކަށް ދާއިރު ވެސް މާ ބޮޑު އުނދަގޫތަކެއް ނުވާ ފަރާތްތައް ވެސް ތިބެއެވެ.\nމީގެ އިތުރުން މިބަލި ހުރިކަން ނޭނގި ގިނަ ދުވަސްވާ އަނެއް ސަބަބަކީ ބަލީގެ އަލާމާތްތަކަށް މާ ބޮޑު ސަމާލުކަމެއް ނުދެވޭތީ އެވެ. މިހެން ދިމާވާ އެންމެ ބޮޑު އެއް ސަބަބަކީ މައްސަރު ކަންތަކާއި އެންޑޯމެޓްރިއޮސިސްގެ އަލާމާތްތަކާއި ގުޅިފައިވުން ކަމަށް ބެލެވެ އެވެ. ގިނަ ބަޔަކަށް ގަބޫލު ކުރެވިފައި އޮންނަނީ މައްސަރު ދުވަސްވަރު މާ ބޮޑަށް ބަނޑުގައި ރިއްސުމާއި މާ ގިނައިން ލޭ އައުމަކީ އާންމު ކަމެއް ކަމުގަ އެވެ. އަދި ކޮންމެ މަހަކު މި އުނދަގޫތަކާ ކުރިމަތި ވާއިރު ތަދު ކަނޑުވާ ބޭސްތަކަށް ބަރޯސާވެ އެވެ. ނަމަވެސް ހަގީގަތުގައި އާދަޔާ ހިލާފަށް މައްސަރު ދުވަސްވަރު އުނދަގޫތަކާއި ކުރިމަތިވާ ނަމަ އަދި ކުރިން ފާހަގަ ކުރެވުނު އަލާމާތްތައް ހުންނަކަން ފާހަގަވެއްޖެ ނަމަ އެކަމަށް ސަމާލުވާންވާނެ އެވެ. އަދި ޑޮކްޓަރެއްގެ ލަފާ ހޯދުން ވަރަށް ވެސް މުހިންވާނެ އެވެ.\nއެންޑޯމެޓްރިއޮސިސްގެ ޝިކާރައަކަށް ވެފައިވާ ގިނަ އަންހެނުން ނުހަނު ގިނަ ސިއްހީ މައްސަލަތަކާއި ވޭން ތަހައްމަލު ކުރެއެވެ. ވީމާ އެންމެ އެދެވޭ ފަރުވާއެއް ހޯދުމަށް މުހިންމީ މިބަލި ހުންނަކަން އަވަހަށް ދެނެގަތުމެވެ. އެންޑޯމެޓްރިއޮސިސްގެ އަލާމާތްތަކާމެދު ހޭލުން ތެރިވެ ސަމާލެވުމެވެ. ރަގަޅު ފަރުވާއާއެކު މިބަލި ސީރިއަސް ސްޓޭޖްތަކަށް ދިއުމުން ރައްކާތެރި ކޮށްދީ މި ބަލީގެ ސަބަބުން ދިމާވާ އިތުރު ސިއްހީ މައްސަލަތަކަށް ލުޔެއް ހޯދައި ދިނުމަށް އެހީތެރި ވެދޭނެ އެވެ.\nއަންހެނުންގެ ދުވަސް ނައުޝާގެ ހެލްތު ކޮލަމް


Uruguay feshee molhakun, Qatar un Paraguay hifahattaifi\nއުރުގުއޭ ފެށީ މޮޅަކުން، ގަތަރުން ޕެރަގުއޭ ހިފަހައްޓައިފި\nމެޗުގެ ބޮޑު ބައެއް 10 ކުޅުންތެރިންނާއެކު ކުޅުނު އެކްއެޑޯގެ މައްޗަށް 4-0 ގެ ނަތީޖާއަކުން ކާމިޔާބު ހޯދައި، ކޮޕާ އެމެރިކާގެ އެންމެ ކާމިޔާބު ޓީމު އުރުގުއޭ މޮޅަކުން މުބާރާތް ފަށައިފި އެވެ.\nމެޗުގެ 24 ވަނަ މިނެޓުން ފެށިގެން، އެކްއެޑޯ ކުޅެމުން ދިޔައީ، އެއް ކުޅުންތެރިޔަކު މަދުކޮށެވެ. އެއީ އުރުގުއޭގެ ހޯސޭ ކޮންޓޭރޯސް އަށް ރަތް ކާޑު ދައްކައި ދަނޑުން ފޮނުވާލުމުންނެވެ. އެއީ އެކްއެޑޯގެ އޭރިއާގެ ބޭރުން އުރުގުއޭގެ ނިކޮލަސް ލޯޑިއޭރޯ އާ ދެކުޅުންތެރިން ބޯޅައަށް މަސައްކަތް ކުރުމުގެ ތެރޭގައި ކޮންޓޭރޯސްގެ ފައިން ލޯޑިއޭރޯގެ މޫނުގައި ޖެހުމުންނެވެ. އެންމެ ފުރަތަމަ ރެފްރީ ދެއްކީ ރީނދޫ ކާޑެކެވެ. އެހެންނަމަވެސް ވީއާއާރުން ލިބުނު އިޝާރާތުން ރަތް ކާޑު ދައްކައި ދަނޑުން ފޮނުވާލި އެވެ.\nއޭރުވެސް އުރުގުއޭ ވަނީ ލީޑް ނަގާފަ އެވެ. މެޗު ފެށިގެން ހަ ވަނަ މިނެޓްގައި، އުރުގުއޭގެ ލަނޑު ލޯޑިއޭރޯ ކާމިޔާބު ކުރީ ލުއިސް ސުއަރޭޒް ތަނަވަސްކޮށް ދިން ފުރުސަތަކުންނެވެ. އުރުގުއޭގެ ދެ ވަނަ ލަނޑު 33 ވަނަ މިނެޓްގައި އެޑިންސަން ކަވާނީ ކާމިޔާބު ކުރީ، ކެޕްޓަން ޑިއޭގޯ ގޮޑިން ތަނަވަސް ކޮށްދިން ފުރުސަތަކުންނެވެ.\nފުރަތަމަ ހާފުގެ އެންމެ ފަހު ކޮޅު އުރުގުއޭގެ ތިން ވަނަ ލަނޑު ކާމިޔާބު ކުރީ، ސުއަރޭޒް އެވެ. އުރުގުއޭގެ ހަތަރު ވަނަ ލަނޑަކީ، އެކްއެޑޯގެ އޭންހަލް މިނާ އަތުން ބައިކޮޅަށް ވަން ލަނޑެކެވެ.\nރޭ ކުޅުނު ފުރަތަމަ މެޗުގައި، ބައްދަލު ކުރީ ޕެރަގުއޭ އާއި އޭޝިއާގެ ޗެމްޕިއަން ގަތަރެވެ. ޕެރަގުއޭއިން ދެ ލަނޑު ލީޑެއް ނަގާފައި ވަނިކޮށް ގަތަރު ވަނީ މެޗުގެ ދެ ވަނަ ހާފުގައި ދެ ލަނޑު ޖަހާ މެޗުގެ ނަތީޖާ 2-2 އަށް ހަމަހަމަ ކޮށްފަ އެވެ.\nޕެރަގުއޭއިން ވަނީ މެޗު ފެށިގެން ހަތަރު ވަނަ މިނެޓްގައި ލީޑް ނަގާފަ އެވެ. އެ ޓީމަށް ލިބުނު ޕެނަލްޓީއެއްގައި ލަނޑު ޖެހީ އޮސްކާ ކާޑޯޒޯ އެވެ. އެކްއެޑޯގެ ދެ ވަނަ ލަނޑު 66 ވަނަ މިނެޓްގައި ކާމިޔާބު ކުރީ ޑާލިސް ގޮންޒާލޭޒް އެވެ.\nގަތަރުގެ ފުރަތަމަ ލަނޑު 68 ވަނަ މިނެޓްގައި، ކާމިޔާބު ކުރީ އަލް މުއީޒް އަލީ އެވެ. ގަތަރުގެ ދެ ވަނަ ލަނޑަކީ ޕެރަގުއޭގެ ރޮޑްރިގޯ ރޯހަސް އަތުން ބައިކޯޅަށް ވަން ލަނޑެކެވެ.\nސެމީގައި ޗިލީއާ ދެކޮޅަށް ޕެރޫ\nޗިލީ ބަލިކޮށް ގުރޫޕްގެ އެއްވަނައަށް އުރުގުއޭ\nއާޖެންޓީނާ ވެސް ކްއާޓާއަށް\nއޭޝިއަންކަޕް: ވޯލްޑްކަޕަށް ތައްޔާރުވާން ގަތަރުކުރާ ދަތުރެއް


in'guru fadhain eyge theluge faidhaaves ehaame bodu – adduLIVE\nއިނގުރު ފަދައިން އޭގެ ތެލުގެ ފައިދާވެސް އެހާމެ ބޮޑު\nAug 24, 2019, 12:57 އަމީރާ\nއެންމެންވެސް ޤަބޫލު ކުރާނެ ގޮތުގައި އިނގުރަކީ ހަށިގަނޑަށް ވަރަށް ފައިދާ ހުރި އެއްޗެކެވެ. ނަމަވެސް ގިނަ މީހުންނަށް ނޭގެނީ އިނގުރުގެ ތެލަކީވެސް އެހާމެ ފައިދާ ބޮޑު އެއްޗެއް ކަމެވެ. ރާއްޖޭގައިވެސް ފަސޭހައިން ލިބެން ހުންނަ އިނގުރު ބޭނުން ކޮށްގެން ސިއްޙީ އެކިއެކި މައްސަލަތަކާއި، ހަންގަނޑާއި އިސްތަށިގަނޑުގެ މައްސަލަތަކަށްވެސް ލުޔެއް ލިބިދާނެއެވެ.\nއިނގުރު ތެލަކީ އިސްތަށިގަނޑު ދިގުވުމާއި އޭގެ ސާފުކަން ދެމެހެއްޓުމަށް މެދުވެރިވާ އެއްޗެކެވެ. އެގޮތުން އޭގައި ހިމެނޭ ޖިންޖެރޯލް އަކީ އެންޓި އިންފްލެމޭޓަރެއްގެ ގޮތުގައި މަސައްކަތް ކުރާ އެއްޗެކެވެ. އެހެންކަމުން ބޯ ހިރުވުމާއި ބޮލުގެ ހަނގަނޑު ހިކުން ފަދަ ކަންކަމުންވެސް ސަލާމަތްކޮށްދޭ އެއްޗެކެވެ.\n– ހަޖަމުގެ ނިޒާމު\nމި ތެޔޮ މަސައްކަތްކުރަނީ ބަނޑުގެ ވިހަތަކާއި، ނުބައި ބެކްޓީރިއާތައް ނައްތާލައި ހަޖަމު ކުރުމުގެ ނިޒާމު ވަރުގަދަ ކޮށްދީގެންނެވެ. އެގޮތުން މި ތެލުގެ ސަބަބުން މާ ގިނައިން ވައި ބޭރު ވުމާއި، ހަޖަމު ނުވުން، ބަނޑު ހަރުވުން އަދި ބޭރަށް ހިނގުން ފަދަ މައްސަލަތަކަށް ވެސް ލުއި ލިބިގެންދެއެވެ.\nސެންސިޓިވް ހަންގަނޑެއް ހުންނަނަމަ، ނުވަތަ ހަންގަނޑު ރަތްވެ ހަލާކުވާނަމަ، އެކަމަށް އެންމެ ރަނގަޅު އެއް ހައްލަކީ އިނގުރު ތެލެވެ. މީގެ އިތުރުން ހަންގަނޑުގައި ހުންނަ ބެކްޓީރިއާތައް މަރާލައި، ހަންގަޑު އަވަހަށް މުސްކުޅިވުމުންވެސް ސަލާމަތްކޮށްދެއެވެ. ހަމަ އެހެންމެ، ހަންގަނޑު އެނދުމުން އުފެދޭ ޓޭންލައިންސް ފިލުވާލާ، ހަންގަނޑުގެ ކުލަ އެއްވަރުކޮށްލުމަށްވެސް އިނގުރުތެލަކީ ހަމަ އެއްވަނައެވެ.\n– ދުޅަ ފިލުވުން\nއިނގުރު ގައި ހުންނަ އެންޓި އިންފްލެމޭޓަރީ ސިފައިގެ ސަބަބުން އިނގުރުގެ ތެލަކީ ހުޅުތަކާއި، މަސްތަކުގައި ރިއްސުމުން އުނގުޅާލަން ވަރަށް ރަނގަޅު ތެލެކެވެ. އެގޮތުން ބުރަކަށީގައި ރިއްސުމާއި އާތުރައިޓިސް ގެ ސަބަބުން ގައިގައި ރިއްސުން ފަސޭހަކުރުމަށްވެސް މި ތެޔޮ ބޭނުން ކުރެވިދާނެއެވެ.\nމިފަދަ ޤުދުރަތީ ވަސީލަތްތައް ބޭނުންކޮށްގެން ސިއްހީ މައްސަލަތަކަށް ލުޔެއް ލިބުނު ނަމަވެސް، އަބަދުވެސް އެންމެ ރަނގަޅު ގޮތަކީ ޑޮކްޓަރެއްގެ ލަފަޔާއި އިރުޝާދުގެ ދަށުން މި ތަކެތި ބޭނުން ކުރުމެވެ.


Dhiriulhun badhalu kolli vazeefa! | Mihaaru\nރިޕޯޓް / ނުކުޅެދުންތެރިކަން ހުންނަ މީހުން\nދިރިއުޅުން ބަދަލުކޮށްލި ވަޒީފާ!\nނާޒިފް ވިލިމާލޭގައި: ސްޓެލްކޯގައި ވަޒީފާ އަދާކުރުމުގެ އިތުރުން އޭނާ އަންނަނީ ރެޑްކްރެސެންޓުގައި ވޮލެންޓިއަރެއްގެ ގޮތުގައި ވެސް މަސައްކަތް ކުރަމުން\n06 ސެޕްޓެމްބަރ 2019 - 10:43\nމީގެ ތިން އަހަރު ކުރިއަށް ބެލިކަމުގައި ވިޔަސް ވަޒީފާއެއް އަދާކުރުމުގެ އެއްވެސް ވިސްނުމެއް، އިސްމާއިލް ނާޒިފް ސައީދުގެ ނެތެވެ. ނުކުޅެދުންތެރިކަން ހުންނަ މީހަކަށް ވާތީ ވަޒީފާއެއް ލިބޭނެ ކަމަށް ގަބޫލު ވެސް ނުކުރެވުނީ އެވެ. ދިރިއުޅުނީ މައިންބަފައިންގެ ހަރަދުގައި އެ މީހުންގެ އެހީގަ އެވެ. އެކަމަކު މީގެ ތިން އަހަރު ކުރިން ލިބުނު ވަޒީފާއިން އޭނާގެ ދިރިއުޅުން ބަދަލުކޮށްލައިފި އެވެ.\nއެކަމާ ގުޅޭ ގޮތުން ސުވާލުކޮށްލުމުން، 27 އަހަރުގެ އެ ޒުވާނާ ބުނީ މިހާރު އެއީ ނުކުޅެދުންތެރިކަން ހުންނަ މީހެއްކަން އަމިއްލައަށް އިހުސާސް ވެސް ނުވާ ކަމަށެވެ.\n"ވަރަށް އިންޑިޕެންޑެންޓް މިހާރު. ލިބޭ މުސާރައިން އަމިއްލަ ހަރަދުތައް ކޮށްފައި މައިންބަފައިންނަށް އެހީވާން ލިބުމަކީ ލިބޭ ވަރަށް ބޮޑު ހިތްހަމަޖެހުމެއް،" ސްޓެލްކޯގެ ވިލިމާލޭ ބްރާންޗުގައި މަސައްކަތް ކުރާ ނާޒިފް ބުންޏެވެ.\nނާޒިފް ވިލިމާލޭ ބަނދަރު މަތީގައި: ނުކުޅެދުންތެރިކަން ހުރި ނަމަވެސް މަސައްކަތުގައި އޭނާއަކީ ނަމޫނާއެއް\nވަރަށް ތުއްތުއިރު ފަޔަށް ލިބުނު ގެއްލުމަކާ ގުޅިގެން ހިނގާބިނގާވެ ނޫޅެވޭ އެ ޒުވާނާ ބުނިގޮތުގައި ކުޑައިރު ކިޔެވުމުން އޭނާ މަހުރޫމް ވީ ވެސް، މަތީ ބުރީގައި ހުންނަ ކްލާސްރޫމުތަކަށް އެރޭނެ ގޮތެއް ނެތިގެންނެވެ. އެހެންވެ، މި ފަދަ މުޖުތަމައުއެއްގައި، ފުރޮޅުލީ ގޮނޑިއެއްގައި އިންނަން ޖެހިފައިވާ މީހަކަށް އަދާކުރެވިދާނެ ވަޒީފާއެއް އޮތް ކަމަށް އޭނާއަށް ކުރިން ގަބޫލެއް ނުކުރެވުނެވެ. އެހެންވެ، ކޮންމެ ކަމެއް ވެސް އޭނާ ކުރީ ހިލޭ ސާބަހަށެވެ.\nވަޒީފާއަކާ މެދު ނާޒިފް ވިސްނާލީ ވެސް އޭނާ ފަދަ ނުކުޅެދުންތެރިކަން ހުންނަ އެކުވެރިއަކު އެކަމަށް އެދުމުންނެވެ. އެ އެކުވެރިޔާއާ އެކު މަސައްކަތް ކުރުމަށް އެދުމުން، ވަޒީފާއެއް ހޯދުމަށް ކުރި މަސައްކަތުން އެ މީހުންނަށް ލިބުނީ އެމްޓީސީސީގެ ފެރީ ޓާމިނަލެއްގައި ޓިކެޓް ކަނޑަން އިންނާށެވެ. އެ ވެސް ހިލޭ ސާބަހަށެވެ. އެކަމަކު އެއަށް ވުރެ ކުރިން އެ މީހުންގެ ނަސީބު އަތުގައި ހިފައިފި އެވެ.\n"އެ ވަޒީފާއަށް ނުނިކުމެވި އުޅެނިކޮށް، ސްޓެލްކޯއިން އަޅުގަނޑުމެންނަށް ޖޮބް ދިނީ،" ސްޓެލްކޯގެ ވިލިމާލޭ ބްރާންޗުގެ އެޑްމިން އޮފިސަރެއްގެ ގޮތުގައި މަސައްކަތް ކުރަމުން އަންނަ ނާޒިފް ބުންޏެވެ.\nނާޒިފް (ވ) އޭނާގެ ބައެއް އެކުވެރިންނާ އެކު\nމިހާރު އޭނާއަކީ ބުރަކޮށް ވަޒީފާ އަދާކުރާ ހީވާގި ޒުވާނެކެވެ. އޮފީހުގެ ސްޓޮކް ބެލެހެއްޓުމުގެ ޒިންމާއާ ހަވާލުވެފައިވާއިރު އެ ވަޒީފާ އިން ރަނގަޅު އާމްދަނީއެއް ވެސް ލިބެ އެވެ. ނާޒިފް ބުނިގޮތުގައި މިހާރު އޭނާގެ ދިރިއުޅުން ހުރީ ކުރިން ދުވަހަކު އުއްމީދު ވެސް ނުކުރާހާ ހިސާބެއްގަ އެވެ.\n"ކޮންމެ ދުވަހަކު ވަޒީފާއަށް ނުކުމެ، ކުރަން ޖެހޭ މަސައްކަތް ބަރާބަރަށް އަދާކޮށް، ލިބޭ މުސާރައިން އާއިލާއަށް ހަރަދު ކުރަން ލިބުމަކީ ލިބޭ އެންމެ ބޮޑު އުފާ. މިހާރު މިއީ ޑިސްއޭބްލްޑް މީހެއް ކަމުގެ އިހުސާސް ވެސް ނުކުރެވޭ،" ދިވެހި ރެޑް ކްރެސެންޓްގައި ވޮލަންޓިއަރެއްގެ ގޮތުގައި ވެސް ހަރަކާތްތެރިވެ އުޅޭ ނާޒިފް ބުންޏެވެ.\nއޯޓިސްޓިކް ޒުވާނެއް. ވަޒީފާ އަދާކޮށް ނަމޫނާ ދައްކަނީ\nއުމުރުން 27 އަހަރުގެ މަރިޔަމް ނޫރާ ރަޝާދު ވެސް މީގެ ކުރިން މުޅިން މަސައްކަތް ކުރީ ހިލޭސާބަހަށެވެ. އޯޓިޒަމް އެސޯސިއޭޝަނާއި އިމާދުއްދީން ސްކޫލު ފަދަ ތަންތަނުގައި ޓީޗަރުންނަށާއި ކުދިންނަށް އެހީވެ ދިނުމަށެވެ. މާ ބޮޑު ޒިންމާއެއް ނެތެވެ.\nއެކަމަކު އޯޓިސްޓިކް މި ޒުވާނާ މިހާރު ވަޒީފާ އަދާކުރަނީ ގްރޭޓާ މާލޭ އިންޑަސްޓްރިއަލް ވިލެޖުގަ އެވެ. ނުކުޅެދުންތެރިކަން ހުންނަ މީހުންނަށް ހާއްސަކޮށްގެން ކުރީގެ ރައީސް އަބްދުﷲ ޔާމީންގެ ސަރުކާރުން ދިން ވަޒީފާ ނޫރާއަށް ވެސް ލިބުނީ، މަސައްކަތެއް ނެތި ގޭގައި ހުންނަތާ ދުވަސްތަކެއް ފަހުންނެވެ.\nމުއާމަލާތު ކުރުމުގައި ދަތިތަކެއް ހުރުމުން، ނޫރާއާ ބެހޭ ގޮތުން "މިހާރު"އާ ވާހަކަ ދައްކަމުން އޭނާގެ މަންމަ އަމީނާ އަބްދުލްގާދިރު ބުނީ ވަޒީފާގެ ސަބަބުން އޭނާގެ ހުރި ހަމައެކަނި އަންހެން ދަރިފުޅުގެ ދިރިއުޅުމަށް ވެސް ބޮޑު ކުރިއެރުންތަކެއް އަތުވެއްޖެ ކަމަށެވެ. މީހުންގެ ތެރޭގައި އުޅެން ދަސްވެ، މުއާމަލާތު ކުރުން ވެސް ކުރިއަށް ވުރެ ރަނގަޅު ވެއްޖެ އެވެ. އަދި ޒިންމާތަކެއް ހަވާލުކުރުމުން، އޭގެ ހިތްހަމަޖެހުން ވެސް ނޫރާއަށް ލިބިއްޖެ ކަމަށް އަމީނާ ބުންޏެވެ.\nޑިސްއެބިލިޓީ އެމްބެސެޑަރު ޒިހުނަތު ހަސަންއާ އެކު ނޫރާ (ކަނާއަތުގައި)\nނޫރާއަށް އޮތް އެންމެ ބޮޑު އުފަލަކީ މުޖުތަމައުން އޭނާ ބަލައިގަނެ، ބޭނުންތެރި މީހެއްގެ ގޮތުގައި ދުށުމެވެ. އަދި އެފަދަ ކުދިންގެ ބެލެނިވެރިންނަށް އޭނާ ނަމޫނާއަކަށް ވެފައިވާތީ އެވެ.\nކުރިން ގުޅިފަޅު އޮފީހުގައި މަސައްކަތްކޮށް، ފަހުން އެ ދެ ތަން އެއްކޮށްލައި އެއް އޮފީހަކަށް ހެދުމުން ނޫރާގެ މާ ބޮޑު މަސްއޫލިއްޔަތެއް އަދި ނެތެވެ. އެކަމަކު ޓައިޕް ކުރުން ފަދަ މަސައްކަތްތައް މިހާރު ވެސް ކުރަމުން އަންނަ ކަމަށް އޭނާގެ މަންމަ ބުންޏެވެ.\nއަމީނާ ބުނީ އޯޓިސްޓިކް މީހެއް ނަމަވެސް ދަރިފުޅު ވަޒީފާއަށް ނުކުމެ، މީހުންގެ ތެރޭގައި އުޅެން ފެށުމުން، އެ ބަލި ހުންނަ އެހެން ކުދިންގެ މައިންބަފައިންނަށް ވެސް ހިތްވަރެއް ލިބިފައިވާ ކަމަށެވެ. އޯޓިސްޓިކް ކުދިންނަށް ވުމުން ބައެއް ބެލެނިވެރިން އެ މީހުންގެ ދަރިން ވަޒީފާއަށް ފޮނުވަން ޖެހިލުންވާ ކަމަށާއި އެކަމަކު ނޫރާ ވަޒީފާ އަދާކުރާތަން ފެނި، އެކަން މަޑުމަޑުން ބަދަލުވަމުން އަންނަކަން އޭނާ ފާހަގަކުރި އެވެ.\n"ނޫރާ ފެނުނީމައި ބައެއް ބެލެނިވެރިން ބޭނުންވޭ މިހާރު [ދަރިން] ވަޒީފާއަށް ފޮނުވަން. އެ މީހުންނަށް އެނގޭ ވަޒީފާއަށް ނޫނީ މީހުންގެ ތެރެއަށް ނެރެން ފެށީމައި އެ ކުދިންނަށް ކުރިއެރުންތައް ލިބޭނެކަން،" އަމީނާ ބުންޏެވެ.\n"ކުރިން އިންނާނެ މީހަކު ނުވީ ވަޒީފާއެއް ނެތުމުން."\nހދ. ނޮޅިވަރަމަށް އުފަން، އުމުރުން 38 އަހަރުގެ އަލީ ހުސެން އަކީ މިހާރު ޒިންމާދާރު ފިރިއެކެވެ. އެ ރަށު ފެނަކަ ބްރާންޗުގެ ޓެކްނީޝަނެކެވެ. ދިރިއުޅުން ވަރަށް އުފާވެރި އެވެ.\nއެކަމަކު އޭނާގެ އެކަނިވެރި ދިރިއުޅުމަށް ނިމުމެއް އައީ، އަލީ ދެކޭ ގޮތުގައި، މީގެ ތިން އަހަރު ކުރިން ލިބުނު އެ ވަޒީފާއާ ގުޅިގެންނެވެ. އާމްދަނީ ހޯދުމަށް މީގެ ކުރިން އޭނާ އެކި ކަހަލަ މަސައްކަތް ކުރި ނަމަވެސް، އެއީ ދިރިއުޅުމެއް ފަށަން އެކަށީގެންވާ މިންވަރެއް ކަމަށް ބައެއް އަންހެނުން ގަބޫލު ނުކުރާ ކަމަށް އޭނާ ދެކެ އެވެ.\nއަލީ ހުސެން އޭނާ ދުއްވާ ޕިކަޕުގައި\n"އަޅުގަނޑު ރައްޓެހިވިޔަސް، ރައްޓެހިވާން އެހިޔަސް އަންހެން ކުދިން އަހާނެ ކުރަނީ ކޮން މަސައްކަތެއްތޯ އާއި ތިއީ އެންމެ އެކަށީގެންވާ އާމްދަނީ ލިބޭ ކަހަލަ މަސައްކަތެއް ނޫން ކަމަށް. އެހެން ކިޔާފައި ބްރޭކަޕް ވަނީ،" އޭނާ ބުންޏެވެ.\n"އަޅުގަނޑު މި އަހަރު މީހަކާ މި އިނީ. އޭނާ ކައިވެނި ކުރީ އަޅުގަނޑު ވަޒީފާއެއްގައި އުޅޭތީއެއް ނޫން. އެކަމަކު އަޅުގަނޑަށް އެހީތެރިވުމުގެ ނިޔަތުގައި،" ހިނގުމުން މަހުރޫމްވެފައިވާތީ ފުރޮޅުލީ ގޮނޑިއެއްގައި އިންނަ އަލީ ބުންޏެވެ.\nމީގެ ކުރިން އޭނާ، ބޭބެއެއްގެ ހޮޓަލުގެ ކޭޝިއަރު ކަމާއި ފިހާރައެއްގެ ސޭޓުކަން ވެސް ކުރި އެވެ. އަދި މިހާރު ވެސް، ރަށު ޕިކަޕެއްގައި ތަކެތި ވިއްކާ ހަދަ އެވެ. އެކަމަކު އެކަށީގެންވާ އާމްދަނީއެއް ލިބި، ދިރިއުޅުން ހަމަޖެހިލި މިހާރު އަދާކުރަމުން އަންނަ އިންޖީނުގޭގެ ވަޒީފާ ލިބުމުން ކަމަށް އަލީ ބުންޏެވެ.\nއަލީ ހުސެން އޭނާގެ އޮފީހުގައި: ވަޒީފާގެ ސަބަބުން ދިރިއުޅުން ބަދަލުވެފައިވާ ކަމަށް ބުނި\nއޭނާ ބުނީ ނުކުޅެދުންތެރިކަން ހުންނަ މީހުންނަށް ކުރީގެ ރައީސް ޔާމީންގެ ސަރުކާރުން ދިން އެ ވަޒީފާގެ އިތުރުން ޕިކަޕު ދުއްވައިގެން ވެސް އޭނާއަށް ރަނގަޅު އާމްދަނީއެއް މިހާރު ލިބޭ ކަމަށެވެ. އެކަމަކު ލައިސަންސް ނެތުމުގެ ސަބަބުން އޭނާއަށް އިތުރަށް އެ ދުއްވޭކަށް ނެތެވެ. ނުކުޅެދުންތެރިކަން ހުންނަ މީހަކަށް ވާތީ ލައިސަންސް ލިބޭ ގޮތެއް ނުވި އެވެ.\n"ލައިސަންސް ނަގަން ދިޔައިމައި ޓެސްޓުގައި އަޅުގަނޑު ބައިވެރިއެއް ނުކުރި. އެކަމަކު އަޅުގަނޑު ދެކޭ ގޮތުގައި ޕިކަޕުގެ މަސައްކަތްތައް ކުރެވި، ކޮންޓްރޯލް ކުރެވެންޏާ ނުދުއްވެންވީ ސަބަބެއް ނެތް،" އަލީ ބުންޏެވެ.\n"އެ މީހެއްގެ ގާބިލްކަން ހުރި މިންވަރަކުން ފުރުސަތު ދޭންވީ ނޫންތޯ."\nއަލީ ބުނީ ނުކުޅެދުންތެރިކަން ހުއްޓަސް މަސައްކަތް ކުރާތީ މީހުން އޭނާ ބަލައިގަންނަ ކަމަށާއި އެކަމާ އޭނާ ވެސް އުފާ ކުރާ ކަމަށެވެ. އަދި އޭނާގެ ނަސޭހަތަކީ ވެސް، ނުކުޅެދުންތެރިކަމެއް ހުރި ނަމަވެސް އާމްދަނީ ލިބޭ ފަދަ ކޮންމެވެސް މަސައްކަތެއްކޮށް ދިރިއުޅުން ބިނާ ކުރުމެވެ.\nޒުވާނުން ނުކުޅެދުންތެރިކަން ހުންނަ މީހުން ވަޒީފާ\n23 ކޮމެންޓް, 145 ރިއެކްޝަންސް\nޖީބަށް ރުފިޔާ ނޭޅިނަަމަ އޭރުވެސް މިހާރުވެސް އެންމެ ބެސްޓީ ރައީސް ޔާމީން.. އެއީ ހަމަ "މޭން"އެއް!!\nސާބަހޭ ހުރިހާ ބޭފުޅުން.\n5 އަހަރުވަންދެން އެތައް ބިލިއަން ޑޮލަރެއްގެ ބައިތުލްމާލު ހަވާލުކޮށްފައި ބާރުދީފައި ބެހެއްޓީމަ ފަހުން ހާވައި ބަލާއިރު ރަނގަޅު ކުދިކުދި ދެތިންކަމެއްވެސް ފެނިދާނެ. އެކަމަކު އޭނާގެ ވެރިކަމުގަ ބައިތުލްމާލު ވަގަށްނަގައިފި، ގައުމުގެ ރަށްރަށް ބަހައި ކާލައިފި، ޖެހުނުމީހަކު ދިޔައީ ކުޑަގޮޅިއަށްލާ އަނިޔާކުރަމުން، ސާޅީހަކަށް އަހަރުގެ ދަރަނި ރައްޔިތުން ބޮލަށްޖަހައިފި.\nމި ރިޕޯޓު ކިޔާފަ ޔާމީނަށް ސަޕޯޓު ކުރާ ބަޔަކު ހީވަނީ ހިތާދޫ މީހަކަށް ހުދު ފޮށައެއް ލިބިގެން އުޅޭހެން. ލޮލް\nޔާމީން ކުރައްވާފައި ހުރީ ކިތައް ކަންތައް. ލޯ ހުޅުވާފަ ބަލާބަލަ. ކިތައް ރަށުގެ ނަރުދަމާ ފެނުގެ ނިޒާމް ބްރިޖް ސްކޫލްތައް ހޮސްޕިޓަލްތައް އެއަރޕޯޓްތައް ބަނދަރުތައް\nހުދު ފޮށާ ލިބެނީ ކިހާދޫ މީހުންނަކަށްނޫންތަ\nއަލްހަމްދުލިﷲ..ޝުކުރިއްޔާ ..ރައީސް ޔާމީން ވައްކަމުގެ ހިޔަނި ނެތްނަމަ ތިވަރެއްނެތް!\nނޫރާ ފެނުމުން ވަރަށް އުފާވެއްޖެ..އަބަދުވެސް ނޫރާއަށް ކާމިޔާބީއަށް އެދެން..\nރަނގަޅު ކަމެއްވިއްޔާ ރައީސް ޔާމިން..ސާބަހޭ ޔާމިން\nޢަސްލުވެސް ޔާމީން ކުރެއްވިއެންމެ ބެސްޓްކަންތައް ކޮރޮޕްޝަންގެ ހިޔަނި ނެތްނަމަ އަދިވެސް އެންމެ މިނިވަން ގައުމަކަށް ބޭނުންވަނީ ޔާމީން. ޢެއީ ވަޠަނީ ބޭފުޅެއް. ޢެކަމަކު ކުރިން މަ ވިސްނުންހުރީ އެމްޑީޕީއަށް. މިހާރު ވިސްނުންބަދަލުވެއްޖެ.\nޜައްޔިތުން ދެކެލޯބިވާ ވެރިން މަދުވާނެ މީގެ ފުރިހަމަ މިސާލެއް ރައީސް ޔާމިން އަކީ. ޝުކުރިއްޔާ ރައީސް ޔާމީން\nމިފެންނަނީ ގައުމުދެކެ ރައްޔެތުމްދެކެ ލޯބިވާވެރިން ގެ ބުމަސއްކަތާ ދުރުވިސްނުން މިހާރުމިފެންނަނީ ޕެޕަސްޕްރޭ ލޮލައްޖެހިމީހުނަށާ މަގުތަކުގެ އަމަންއަމާންކަން ގެއްލުވާލި މީހުން ވަޒީފާ ނުލިބިގެން ބިޑުންނާ ސުވާލުކުރާތަން ރައްޖެތެރޭގަވެސް ރޔާމީން ސަރުކާންވަނީ ނުކުޅެދޭ އެތައްބޠަކައް ވަޒީފާދީ އެމީހުންގެ ދިރިއުޅުން ކޮޅައްޖަހާފަ އަދި ތަފާތު ގޮތްގޮތުން އެކި ބަލިމީހުންނައް ތަނަވަސް ކަމާ އެހީ ފޯރުކޮއްދިފަ ސުކުރިއްޔާ މެޑަމް ފާތުން ސުކުރިއްޔާ ރ ޔާމީން


Konme gothakah hukum ayas kuriah dhaane goi othee ninmaafa: Gassan\nމާދަމާގެ ހުކުމް ކޮންމެ ގޮތަކަށް އައި ނަމަވެސް ރައީސް ޔާމީން ފަހަތަށް ޖެހިވަޑައިނުގަންނަވާނެ ކަމަށާ އަދި އިދިކޮޅު ހަރަކާތްތަކަށް ވެސް ހުއްޓުމެއް ނާންނާނެ ކަމަށް ޕީޕީއެމްގެ ނާއިބް ރައީސް ގައްސާން މައުމޫން ވިދާޅުވެއްޖެ އެވެ.\nކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ މައްޗަށް އުފުލާފައިވާ މަނީ ލޯންޑްރިން ދައުވާގެ ޝަރީއަތް ނިންމައި ހުކުމް އިއްވުން މާދަމާއަށް ތާވަލުކޮށްފައިވާތީ އެކަމާ ގުޅޭގޮތުން ޗެނަލް 13ގައި ވާހަކަދައްކަވަމުންނެވެ.\nރައީސް ޔާމީނަށް ބޮޑުބޭބެ ވިދާޅުވާ ގައްސާން މައުމޫން ވިދާޅުވީ ޖަލަށް ލެއްވިޔަސް ފަހަތަށް ޖެހިވަޑައިނުގަންނަވާނެ ކަމަށާއި އަދި ރައްޔިތުންނަށް ހިދުމަތް ކުރެއްވުމަށް ނިކުމެވަޑައިގަންނަވާނެ ކަމުގެ ޔަގީންކަން ރައީސް ޔާމީން ދެއްވާފައިވާ ކަމަށެވެ.\n"ރައީސް ޔާމީން ހުންނެވީ ވަރަށް އިހުލާސްތެރިކަމާ، ސާބިތުކަމާއެކު ކުރިމަތިވީ ކޮންމެ ކަމަކާ މާތްﷲގެ ވާގިފުޅާއެކު ކުރިމަތިލެއްވުމަށް ތައްޔާރަށް ކަމަށްވެސް އަޅުގަނޑުމެންނަށް ވަނީ ދަންނަވާފައި، މިއީ ކުރު ރާސްތާގައި ރައީސް ޔާމީންގެ އަޑުކަނޑުވާލުމަށް ކޮށްފައިވާ ކަމެއް ކަމަށް އަޅުގަނޑަށްވެސް ގަބޫލުކުރެވެނީ، ހުރަގެއެއްގައި ހައްޔަރުކޮށްގެން އެމަނިކުފާނު ބަހައްޓަވައިިފިނަމަ މިހާރަށްވުރެ މަދުވާނެ ޓީވީގެ ޒަރިއްޔާއިން ނުވަތަ ފޯނުގެ ޒަރިއްޔާއިން އެމަނިކުފާނުގެ ވާހަކަތައް ރައްޔިތުންނަށް ގެނެސްދެވޭނެ މިންވަރު، އެ ނޫންކަމެއް ނުވާނެ،" ގައްސާން ވިދާޅުވިއެވެ.\nގައްސާން ވިދާޅުވީ ރައީސް ޔާމީންގެ މައްޗަށް އުުފުލާފައިވާ ދައުވާގެ ޝަރީއަތް ކުރިއަށްދާ ގޮތް ދިވެހި ހުރިހާ ރައްޔިތުންނަށް ވެސް އެނގޭ ކަމަށާއި އެއީ ހަގީގީ ވާހަކަތަކެއް ނެތް ދައުވާއެއް ކަމަށެވެ.\nމާދަމާގެ ހުކުމް ކޮންމެ ގޮތަކަށް އައި ނަމަވެސް ޕީޕީއެމް އަދި ޕީއެންސީގެ ހަރަކާތްތައް ދާނެ ކަމަށް ވެސް ގައްސާން ވިދާޅުވިއެވެ.\n"ފަސްވަނަ ދުވަހު ކޮންމެ ގޮތަކަށް އެ ހުކުމް އައި ނަމަވެސް އަޅުގަނޑުމެން ކުރިއަށްދާނެ ގޮތެއް އޮތީ ނިންމާފައި،" ގައްސާން ވިދާޅުވިއެވެ.\nއޭނާ ވިދާޅުވީ ރައީސް ޔާމީނާމެދު ކަންކަން ކުރެވޭ ގޮތް ބޭރު ދުނިޔެެއަށް ވެސް ސާފުކޮށްދިނުމުގެ މަސައްކަތް ޕީޕީއެމް އަދި ޕީއެންސީން ކުރަމުން ގެންދާ ކަމަށާއި އެކަން އެހާ ފަސޭހައިން ދޫކޮށްނުލައްވާނެ ކަމަށެވެ. އަދި ރައީސް ޔާމީނަށް ސިޔާސީ ގޮތުން ދެމުންދާ އަނިޔާތަކާ ދެކޮޅަށް އަދި ދިވެހިންގެ ހައްގުގައި ކުރަން ޖެހުނު ކޮންމެ ކަމެއް ކުރުމުގައި އިދިކޮޅު ޕާޓީތައް ދެމި އޮންނާނެ ކަމަށް ގައްސާން ވިދާޅުވި އެވެ.


Male' Guest House Eh Gai 11 Aharuge Kujjaku Rape Kohfi - Vaguthu\nމާލޭގެ ގެސްޓް ހައުސެއްގައި 11 އަހަރުގެ ކުއްޖަކު ރޭޕްކޮށްފި\nމާލޭގެ ގެސްޓް ހައުސްއެއްގައި 11 އަހަރުގެ އަންހެން ކުއްޖަކު ރޭޕްކޮށްފި އެވެ. މިހާދިސާ ހިނގާފައި ވަނީ މިދިޔަ ބުދަ ދުވަހު އެވެ.\nއެކުއްޖާ ރޭޕް ކޮށްފައި ވަނީ 18 އަހަރު ފުރިފައިވާ ފިރިހެނެއް ކަމަށް މައުލޫމާތު ލިބެއެވެ. ނަމަވެސް އޭނާ އާއި ގުޅޭ އިތުރު މައުލޫމާތެއް އަދި ނުލިބެއެވެ.\nފުލުހުން ވިދާޅުވީ މާލޭގެ ގެސްޓް ހައުސްއެއްގައި 11 އަހަރުގެ ކުއްޖަކަށް ޖިންސީ ގޯނާ ކުރި މައްސަލައެއް ފުލުހުންނަށް ހުށަހަޅާފައި ވާތީ އެމައްސަލަ ތަޙްޤީޤު ކުރަމުންދާ ކަމަށެވެ.\nމާލެ ފުރަބަންދު ކޮށްފައި ވަނިކޮށް ކުޑަ އަންހެން ކުއްޖަކު ގެސްޓް ހައުސްއަކަށް ގެންދިޔައީ ކިހިނެއް ކަމެއް އަދި ސާފެއް ނުވެއެވެ. މިމައްސަލަ ފުލުހުންނަށް ހުށަހެޅުނީ ކިހިނެއް ކަމެއް ވެސް އަދި ނޭނގެއެވެ.\nމިއީ މާލެ ފުރަބަންދު ކުރި ފަހުން މާލޭގެ ގެސްޓްހައުސްއެއްގައި ހިނގި މިފަދަ ދެވަނަ ހާދިސާ އެވެ. މީގެ ދެހަފްތާއެއްހާ ދުވަސް ކުރިން އުމުރުން 16 އަހަރު ނުވާ ކުއްޖެއްގެ އާއިލާ އަށް އޮޅުވާލައިގެން ރަށަކުން މާލެ ގެނެސް ގެސްޓް ހައުސްއެއްގައި ރޭޕް ކުރި މައްސަލައެއް ފުލުހުން ބަލަން ފަށާފައި ވެއެވެ.\nފަހަކަށް އައިސް ކުޑަކުދިންނަށް ޖިންސީ ގޯނާ ކުރުމުގެ މައްސަލަތައް ވަނީ ވަރަށް ބޮޑަށް އިތުރުވެފައެވެ.\nޖޫން 12, 2020 09:39\nކިހިނެއް މިކަން ބަލަނީ\nޖޫން 12, 2020 09:48\nތިކަހަލަ މައްސަލަގިނަވަނީ ( ފަޤީރު ކަން އިތުރުވުމުން)\nޖޫން 12, 2020 13:30\nމިފަދަ ފާޙިޝް ޢަމަލުތައް ގިނަ ވަނީ މި ޤައުމުގައި ﷲ ބާވައިލެއްވި ޝަރީއަތުގައިވާ ހުކުމްތައް ތަންފީޒު ނުކުރަތީ\nޖޫން 12, 2020 09:58\nގެސްޓް ހައުސްތައް ހިންގަނީ ބޮންދުން.. އެމީހުންނަށް ލާރި ލިބޭނަމަ ރޫމަށް ވައްދަނީ ކޮން އުމުރެއް ކަމެއް އެމީހުން ނުބަލާނެ..\nޖޫން 12, 2020 13:09\nގެސްޓް ހައުސް ހިންގަނީ ދިވެހިން. ބޭރަށް ފެންނަން ހުންނަނީ ބިދޭސީއެއް. ބިދޭސީ މީހާއަށް ހަދަންވާ ހުރިހާ ގޮތެއް ކިޔައިދީފައި ދިވެހި މީހާ ހުންނަނީ ދުރުގައި. ލާރީ ބޭނުންވަނީވެސް ދިވެހި މީހާ. ބިދޭސީއަށް ލިބެނީ ބައިކުޅަބައެއް. ބިދޭސީންގެ ނަމުގައި މާލޭގައި ގެސްޓްހައުސްތައް ރަޖިސްޓަރީކޮށްގެން ނުހިންގޭނެ. އޮޅުވާލައިގެން ވާހަކަ ނުފަތުރާ.\nޖޫން 12, 2020 14:01\nބައެއްގެސްޓްހައުސް ތައް ހިންގަނީ ހަމަ ބީދޭސީމީހާ. އިނގޭތީމިބުނަނީ. ފޮތުގަ އޮނަނަނީތާ ބިދޭސީންނަށް ރަޖިސްޓަރީކޮށްގެން ނުހިންގޭނެވާހަކަ. ރަޖިސްޓަރީ ކުރަނީ ދިވެހިމީހާގެނަންމަތީ. ތަން ހިންގާބަލަހައްޓަނީ ބިދޭސީމީހާ. މިގައުމުގަ ފޮތުގައޮންނަގޮތަށް އަމަލުކުރަނީ ވަކިކަންތައްތަކެއް. ސަރުކާރަށް ނޫނީ ބޮޑުންނަށް މަންފާވާހުރިހާކަމެއް ފޮތުގައޮތަސްނެތަސް ވަރިހަމަވެފައޮންނަނީ. ފިހާރަތަކުގެ ސޭޓުންނަށް ބިދޭސީންނަށް ނުތިބެވޭނެކަމަށް ފޮތުގަނެތީތޯ. ފޮތުގަ އެވާހަކަ ލިޔުނުދުވަސްވަރު ބޮންދުމީހާކައިރިޔަށްވެސް ދިވެހިކުއްޖަކު ލައިގެންއިންތަން ފެނުނު. މިހާރު އެކަން އޮޔާލައިގޮސް ކުރިއެކޭ އެއްގޮތަށް ފިހާރަހިންގައި ސޭޓުންނަށްވެސް ތިބެނީ އެމީހުން. ބަލާނެބަޔަކުނެތީ.\nމައިންބަފައިން ގެ އިހުމާލު ނުބަލަހައްޓާ ދޫ ކޮށް ލާތީ ވާގޮތް .ކުޑަކުދިންނާ ބެހި އެފަދަ މުޑުދާރު ކަންތައް ކުރާ މީހުން އެހަލާކު ކޮށްލަނީ އިންސާނެއްގެ މުޅި މުސްތަގުބަލު.އެކަމަކު އިންސާނީ ހައްގު އައިސް އަނިޔާ ލިބުނު މީހާ ބަރުބާދު ކޮށްލާފަ ކުށްވެރިޔާ ބޮލުގައި ތާޖު އަޅުވައި ހިސާބަށް ގައުމު ފަސާދަ ވީމާ އެމީހެއްގެ ސަލާމަތް އެމީހަކުހޯދާ ކުޑަކުދިން އިރުކޮޅަކަށްވެސް އެކަނި ދޫކޮށް ނުލާ ފަރުވާ ތެރިވޭ\nޖޫން 12, 2020 10:02\nތީގެސްޓްހައުސްތަކުގައި ބިދޭސީ ރިސެޕްސަނިސްޓުންކުރުވާކަމެއް. ތިކަހަލަގެ ތަންތަންބަންދުކުރަންވީ. ތިވިޔަފާރިތަކަކީ ބިދޭސީންގެ ގެސްޓް ހައުސްތަށްކުއްޔަށްނަގައިގެންކުރާކަންކަން. ބިދޭސީންގެސްޓްހައުސް ހިންގުމުގެބޭނުމަކީތީ. މިކަންކަންހުށްޓުވާ .މާލޭގެހުރިހާގެސްޓްހައުސްތަކެއްގެ ވެރިންނަކީ ކޮބާތޯބަލާ. ތިތަނަށްވަންނަމީހުންނާއި ނުކުނަމީހުންއެގިހުރެ ބިދޭސީންނާޒާއިޒްފައިދާނަގަނީ. ހުއްޓުވާ ގައުމުހަލާކުނުވަނީސް.\nޖޫން 12, 2020 10:07\nއޮންލައިންކޮށް ކޯޓުތައް ހިންގިޔަކަސް މިފަދަ މައްސަލަތަކެއް ނުހިގާދޯ.\nޖޫން 12, 2020 10:09\nމިއީ 2008 ފަހުން ޑިމޮކްރަސީ ރާއްޖެ އައުމުންވާކަންކަމެވެ.\nޖޫން 12, 2020 10:13\nގާނުނުގެ ވަރަ ބިނދުނީމަ ކުރައިމް އާއްމުވެ ޖަންގަލީގެ އުސޫލު ތަނުގައި ރަސްކަން ކުރަން ފަށާ ގައުމުގަ ތިބީ ސިޔާސީ ކުށްވެރިން އެކަނި ، ރޭޕިސްޓުންނާ ޖަރީމާ ވިއްސާ މުޖްރިމުންވެސް ބޮކްސާ ފަހާފައި ހުރީ އިންސާނީ ހައްގުން ކުށްވެރިން ގެ ދަގަނޑު ދަހަނާ އަކީ އިންސާނީ ހައްގު ހެޔޮލަފާ އެއްވެސް މީހަކަށް ދިރިހުރުމާ އަބުރާ އިއްޒަތާ މުދާ ހިމާޔަތް ކުރުމުގެ އެއްވެސް ހައްގެއް ނެތުނީމަ މިއަށްވުރެ ބޮޑު މުސީ ބާތަކީ ކޮބާ\nޖޫން 12, 2020 10:15\nކިތައްކުދިން ރޭޕްގެ ސިކާރަޔަށް ވާފަހުންބާ ތަހުގީގީ މަރުހަލާއިން ސާބިތުވެ އެބަޔަކަށް ހައްގު އަދަބު ލިވޭނީ.\nޖޫން 12, 2020 10:18\nބަނގުރަލާ މަސްތުވާ ތެކެއްޗަކީ ހުރިހާ ކުށެއްގެ އަސްލު ﷲ އެތަކެތިން ދުރުވުމަށް އަމުރު ކުރެއްވިީ އެހެންވެ އިންސާނާ އަށް އިންސާނީ ހައްގު ލިބިދެއްވުމަށް ޓަކައެވެ\nޖޫން 12, 2020 10:23\nކޮބާ ސިދާތާ ނެތީ މަ ހީވެސްނުވޭ\nޖޫން 12, 2020 10:52\nގެސްޓް ހައުސްތަށް ބަންދު ކުރަން އަންގާފަ އޮއްވާހުޅުވުމަކީ އެތަނުގެ ވެރިޔާގެ މައްސަލައެއް، ޕާރމިޓް ކެންސަލް ކޮށްލަދީ!!\nޖޫން 12, 2020 10:53\nޖެންޑަރ މިނިސްޓްރީ އުވާލާ.\nޖޫން 12, 2020 11:00\n16 ކުއްޖާ ފިލައިގެން އައީ ކިހިނެއް.. ނުވާ ދުވަހުން ދރިން ބޮޑެތި ވެެގެން މިޒަމާނު ކުދިން އުޅެނީ\nޖޫން 12, 2020 11:05\nޖެންޑަ މިނިސްޓްރީ ހޯރައިއްބެއާ ހަވާލުކުހޭ އެއިރުން ތިކަންކަން ހައްލުވެދާނެ ދެއްތޮ؟\nޖޫން 12, 2020 11:12\nޝިދާތާ ވަކި ކުރުމުންވެސް މިކަަހަލަ ކަންކަން ހިނގާތަ ؟ މަހީކުރީ ރާއްޖެގަ ކުޑަކުދިންނާބެހެނީ ޝިދާތާ މިނިސްޓަރކަމުގައި ހުންނާތީކަމަށް.\nޖޫން 12, 2020 11:18\nކުޑަ އަންހެން ކުއްޖަކު ގެސްޓް ހައުސް އަކަށް ގެންގޮސްގެން އެކުއްޖާ ގަޔޔަށް ގަދަކަމުން އަރާ އެކުއްޖާގެ އިއްފަތް ފޭރިގަތް ފިރިހެނަކީ އެއީ މަންމަ އަކާއި ބައްޕައެއް ވެސް ހުރި ފިިރިހެނެކޭ މިކަން މިގޮތަށް ވާން ޖެހެނީ އެއީ ޅައިރު ކުއްޖާ އަށް އެކަށީގެންވާ ތަރްބިއްޔަތާއި އަދި އަގީދާގެ ބަލިކަށިކަމުންނޭ އަދި އާޚިރަތް ދުވަސް މަތިން އެއްގޮތަކަށް ވެސް ހަނދާން ނުހުންނާތީއޭ މީއީމާންތެރިކަން ނެތުމުން އުއްމަތަށް ދިމާވާގޮތޭ މިކަމަށް އިންކާރުނުކުރެވޭނެއޭ މީ ސަރުކާރުގެ އިހްމާލް މިކަމުގައި ވަރަށް ބޮޑަށް އޮތް ކަމެކޭ މުޝްރިކް ގައުމު ތަކުގެ ވެރިން ބުނާ ގޮތަށް ހަދާ މުޝްރިކުން ބުނާ ގޮތަށް ގައުމުގެ ކަންކަން ކުރުމުގެ ހިތި ނަތީޖާއެ މިފެނިގެންދަނީ މިކަމަށް ތަމެން އިންކާރުކުރަނީތޭ އިންކާރުކުރަނީތޭ އިންކާރުކުރަނީތޭ އިންކާރުކުރަނީތޭ އިންކާރުކުރަނީތޭ...\nޖޫން 12, 2020 11:24\nރަށް ދެރަ! ތި ކަންތައްތައް ހިގަން ނޭދެން! އެކަމަކު މި ސަރުކާރުގެ ނަމޫނާއަކީ ހޯރަ އިއްބެ!\nޖޫން 12, 2020 11:28\nދުނިޔެ އުފައްދަވާ ދުނިޔެ އަށް އިންސާނާ ފޮނުއްވެވީ ވަރުގަދަ ޒިންމާއެއް އަދާ ކުރަންއޭ އެގޮތުން ގައުމު ތަކުގެ ވެރިންނާއި ހަވާލުކުރެވޭ ޒިންމާ އަކީ އެއީ އެންމެ މަތީ ޒިންމާއެ އެޒިންމާ އަށް އިހްމާލު ނުވެ ގައުމުގެ އެންމެހާ ރައްޔިތުންނަށް އިންސާފުވެރި ކަމާއި އޯގާތެރިކަމާއި ހަމަހަމަކަމާއި އެކު ކަން ކޮށް ދިނުމަކީ އެއީ ގައުމުގެ ވެރިންގެ ޒިންމާއެކޭ އެކަމަކު ވެރިކަމުގެ ބާރުލިބުމުން އިންސާނާ މިކަން ހަނދާންނެތެެނީއޭ ކޮން ނިއުމަތެއް މަދުވެގެންތޭ އެގޮތްވަނީ އިންސާނުންނަށް އިންސާނާ އަށް ބާރު ލިބުމުން އޭނާ އަަށް އެބާރުދެއްވީ މަތީ ފަރާތުން ކަން އިންސާނާ އިންކާރުކުރަނީއޭ އިންކާރުކުރަނީއޭ އިންކާރުކުރަނީއޭ އިންކާރުކުރަނީއޭ...\nޖޫން 12, 2020 11:30\nތިކަހަލަ ކިތަންމެ ކަމެއް ނޭނގި އެބަ ހިންގާ މިހާރު. ނިމިގެން ދިޔަ ރޯދަމަހު އެންމެ ފަހު ރޯދަ ހިފި ދުވަހުގެރޭ 8ޖަހާ ކަންހާއިރު އައްޑޫ ސިޓީ ހިތަދޫ އިން 9އަހަރުގެ ފިރިހެން ކުއްޖަކު ދަންޖެހިފަ ހުއްޓާވެސް ފެނުނު. އެކަމަކު މަރުނުވަނީސް ސަލާމަތް ކުރެވުނު. ހޮސްޕިޓަލުގަ އެޑްމިޓް ކޮށްފަ އޮށް ހަތަރު ފަސްދުވަސް ވަންދެން. ކުއްޖާގެ މިވާހަކަ އެއްވެސް މީޑިއާ އަކުންވެސް ނުދެކެން.\nޖަޒީރާ ރާއްޖެ ފުރާ ފުރިހަމަވަނީ\nޖޫން 12, 2020 11:35\nޝިދާތާ އިސްތިއުފާ ދިނު މަކުން ނުނި މޭ. ޖެންޑަރ މިނިސްޓްރީ އިން މިކަންތަކާ ގުޅިގެން ކުރާ މަސައްކަތް ރައްޔިތުންނަށް އެގެން ޖެހޭ\nޖޫން 12, 2020 11:43\nމީ އިންޑިޔާގެ އެންމެ ގާތް އެކުވެރިޔާ. އެކުވެރިޔާގެ ގޮތް ބަލަން ޝެއިޚު އިލްޔާސް ވިދާޅުވެއެއްނު. އެހެންވެ އެގޮތަށް އެވަނީ ދޯ ނަޝީދޫ !!!!!!!!!!......\nޖޫން 12, 2020 12:12\nމިއީ އެބުނާ އިންސާނީ ހައްޤު. ބެލެނިވެރިންނަށް އަދަބުދީ. ގިނަ ބެލެނިވެރިންނަކީ ލޯބިވެރިންނާއެކު ބޭރަށް ގޮސް ކޮންމެ ސަކަރާތެއް. ޖެހިޔަސް އޯކޭ މީހުން. ބޭރަށް ދާ ގަޑިއެއް އަންނަ ގަޑިއެއް ނޭނގޭނެ. ދަރިން ގެޔަށް އަންނައިރު ޕޭރެންޓްސް ތިބޭނީ ނިދާފަ.\nޖޫން 12, 2020 12:56\nކާކުކަން އެންގުނަސް ދެދުވަސް ނުވާނެ ދޫކޮއްލާނެ.. އިންސާފެއް ނުލިބޭނެ... މައްސަލަ ޖެއްސީމަވެސް އިތުރަށް ބަދުނާމު ކުރަން މީހުން އުޅޭނީ.. ކަމުގެ ވީނުވީއެއް ބެލުމެއް ނެތި މުޅި އާއިލާ ބަދުނާމުކުރާނެ. ދެން ލަދުން މައްސަލަ ދޫކޮއްލާނެ. ދެރަ ނިކަމެތި މީހާ އައް ދެރަގޮތް?\nޖޫން 12, 2020 13:13\nކާކުބުނެގެންތަ ގެސްޓްހައުސްއަށްދިޔަައީ. ކުޑަކުދިންވެސްގެސްޓްހައުސްއަށްދޭތަ\nޖޫން 12, 2020 13:23\nމުޖުތަމައުގައި ހުރި އަސްލު މައްސަލަތަކާއި ގައުމުގައި ހުރި އަސްލު މައްސަލަތައް އެކަހެރިކޮށްފަ ތާކުންތާކު ނުޖެހޭ ކަންތަކަށް ގައުމުގެ އެންމެން ފޯކަސް ކުރަންޖެހުނީމަ ވާނެ ގޮތް ތިޔަވަނީ.\nޖޫން 12, 2020 13:40\n11 އަހަރު ވެފައިވާ ބޮޑު ކުއްޖާ ރުހުމުގައި ނޫންތަ ތިކަމެއްހިގީ؟ އަހާލީ ހަމަ\nޖޫން 12, 2020 13:59\nއާމްދަނީން ދެބިލިއަން ރުފިޔާ މަދުވެ ހާސްކަން އިތުރު އެވަނީ އެއީ ރައީސް އިބޫގެ ސަރުކާރުން ރާއްޖޭގެ ވެރިކަން ކުރާ ރަށް ކަމަށްވާ ފުރަމާލެ އާއި ވެލާނާ އެއާރޕޯރޓް ލޮކް ޑައުން ކޮށްގެން އުޅޭތީއޭ އެކަން ރައީސް އިބޫގެ ސަރުކާރުން ކުރީ މުޝްރިކް ގައުމު ތަކުގެ މެޑިކަލް ބޮޑުން ތައް ބުނެގެން އަދި ރާއްޖޭގައި ތިބި މުޝްރިކް ގައުމުތަކުން ކިޔަވައގެން އައިސް ފައި ތިބި މެޑިކަލް ޑޮކްޓަރުން ބުނާ ގޮތަށް ހަދައިގެންނޭ ރާއްޖޖޭގެ ވެރިކަން ކުރާރަށް ކަމަށްވާ ފުރަމާލެ ފުރަބަންދުކޮށް އަދި ފުރަމާލޭގެ މިސްކިތް ތައް ބަންދު ކުރުން އެއީ ސަރުކާރުގެ ކިބައިގައި އިބާދާތުގެ ބައި އެއްގޮތަކަށް ވެސް ނެތުމުން ނިކުންނަ ނުބައި ނަތީޖާއޭ ދެން ރައީސް އިބޫގެ ވެރިކަން ކާމިޔާބު ނުވާނެއޭ މިހާރު ތަމެންގެ ކޯލިޝަން އެދަނީ ފަޅަފަޅައިގެން ދާން ގާތްވަނީއޭ މީގެ އަސްލަކީ ރާއްޖޭގެ މިސްކިތް ތައް ބަންދުކުރުން ކަމަށޭ މަމެން ދެކެނީ ތަމެން ކީރިތި ޤުރުއާން ގައިވާ އާޔަތްތަކާއި އެއްގޮތަށް އަމަލު ކުރިނަމަ ރާއްޖެ ތަދުމަޑުކަމާއި ދިމާލަށް ނުދިޔައީސްއޭ ތަމެން މިކަމަށް އިންކާރުކުރަނީތޭ އިންކާރުކުރަނީތޭ އިންކާރުކުރަނީތޭ...\nފުރަ ބަންދު، އެކަމަކު ޕާޓޭންތައް މާޅޭ މަގުމަތީ އުކާފަ. ބިއްޖެހި ނުތެދުވެފަ ތިބޭތަންފެނޭ. ފަތިސް ވަގުތު ފުލުހަކު މަގުމަތިން ނުފެނޭ. ފެންނަނީ ކޮންމެވެސް ޕާޓޭއެއް. ފެންނައްޏާ ފެންނަނީ ގައުމީބަލި ޖެހިފަ ތިބޭމީހުން. މަގުމަތިންދާ ޒުވާން އަދިހެދި ބޮޑުވަމުންއަންނަ އުމުރުހަމަނުވާ މައިންބަފައިން ދެލޯހެން ބަލާބޮޑުކުރާ ތުއްތު އަންހެންކުދިންނާފޮށި، ފަހަތުން އަޅުވާލައިގެންދާ ފާޓޭންތައް މާލެ މަގުތީ އުޅެނަގަނީ އުޅޭނެގޮތަކަށް. އެމީހުން އޮތީ މާލެ މަގުމައްޗަށް އުކާފަ. ތިބާގެދެލޯހެން ބޮޑުކުރަމުންއަންނަ ދަރިންގެ ދުވަސް ދުއްވާލަނީ އެއްވެސް ބެލުމެއްނެތި. ކަމެއްހިގުމުގެ ކުރިން އެކަމެއް ހުއްޓުވާނެ ބަޔަކުނެތް. އަޅާލާނެ ބަޔަކުނެތް. ބަހާ އަމަލާ ދިމަލެއްނުވޭ. ވަރަށް ވެސް ބިރުވެރި. ހެވަކަށް ރަގަޅަކަށް އެއްޗެއް ބުންޏަސް މުއައްސަސާތަކަށް ކަމަކުނުދޭ. އަންނަގޮތްވަނީ ރުޅި. މަދެއްނޫން ކޮންމެ މީހެއްފަހަތު ފުލުހެއްބެހެއްޓޭތޯ، ބުނާފަހަރު؟\nޖޫން 12, 2020 14:37\nބަލަ ތީގެ އެން މެމ މީހެއްގެ ތަހުގީގު ނި މޭތޯ 6ވަރަކަށް ކޮ މިޟަން އުފައްދާކަށްނުވޭބާ ދުވަހަކު ނުނި މޭ މައްސަލައެއް ހުސް މައްސަލަ މިވަރުގެ ޟަރުއީނިޒާ މެއް އިންޑިޔާ މީހުން ކުޅޭޑުރާ މާވެސް މިއަށްވުރެ ހަ މަޖެހޭ ލަދުންބޯހަލާކު\nޖޫން 12, 2020 14:53\nބަލަދަރީންހަވާލުކުރެއްވީ މައިންބަފައިން ނާގިޔާމައްދުވަހުސުވަލުވެވޭނީ ޖެންޑާކާ ސަރުކާރަކާއެއްނޫނޭ ދަރީންނުބެލޭތީއެހެންވަނީ\nޖޫން 12, 2020 15:13\nއެޖެންޑާ 19 ހަމަ އަސްލުވެސް ތަފާތު. އެޖެންޑާ 19 ގެ ކުލަވަރު މިއޮތްދަނީ ފެންނަމުން.\nޖޫން 12, 2020 15:52\nމި ފުރަމާލޭގާ އެއްވެސް ހުއްދައަކާނުލާ ތިގޮތަށް ހިންގާ ކިތަށް ގެސްޓުހައުސް ހުރޭތޯ ސަރުކާރުގެ އެއްވެސް އިދާރާއަކަށް އެނގޭތޯ؟ މައްސަލައަކަށްފަހު މައްސަލައެއް ފެންމަތިވަމުން މިދަނީ. ސަރުކާރު މުއައްސަސާތަކުން ދުރާލާ ކަންކަން ކުރާތަނެއް ނުފެނޭ! އަބަދުމެ ފަހަތު ފަޔަށް ބުރަވެއުޅޭ މަންޒަރު މި ފެންނަނީ. ހިތާމަހުރިކަންކަން މިހިނގަނީ. އުންމީދަކީ ބޮޑެތި ކުއްތަކަށް އަރައިގަންނަ ފަރާތްތަކަށް ހައްގުއަދަބު ޝަރުއީމަރުހަލާ މެދުވެރިކޮށް ދެވޭތަން ދުށުން.\nޖޫން 12, 2020 16:00\nދެން ބުނޭ މިވެސް އެމެރިކާ އަޑީގަ އޮވެގެން ކުރުވި ކަމެކޭ.. ދިވެހިންގެ ލޮޖިކް\nޖޫން 12, 2020 17:18\nމަޖިލީހުގައިވެސް ހިންގީ ތިފަދަ ނާތަހުޒީބު އަމަލެއް އަންނި އާއި ގައިގައި އަތްލިއެންމެން ހައްޔަރުކުރަންޖެހޭ.


Avid College January Semester ge course thakugai baiveri vumuge furusathu hulhuvaalaifi - One Online\nއެވިޑް ކޮލެޖުގެ ޖެނުއަރީ ސެމެސްޓާގައި ބައިވެރިވުމަށް ފުރުސަތު ހުޅުވައިލުމަށް ބޭއްވި ވާޗުއަލް ޕްރޮގްރާމް ---\nއެވިޑް ކޮލެޖުގެ ޖެނުއަރީ ސެމެސްޓާ ކޯސްތަކުގައި ބައިވެރިވުމުގެ ފުރުސަތު ހުޅުވާލައިފި\nއެވިޑް ކޮލެޖުގެ އަންނަ އަހަރުގެ ޖެނުއަރީ ސެމެސްޓާގެ ކޯސްތަކުގައި ބައިވެރިވުމުގެ ފުރުސަތު ހުޅުވާލައިފި އެވެ.\nޖެނުއަރީ މަހުގެ ފުރަތަމަ ހަފުތާގައި އެވިޑް ކޮލެޖުން ފެށުމަށް ނިންމާފައިވާ ކޯސްތަކުގައި ބައިވެރި ވުމުގެ ފުރުސަތު ހުޅުވާލާފައިވަނީ އެ ކޮލެޖުން އިއްޔެ ފޭސްބުކް ލައިވް މެދުވެރިކޮށް ބޭއްވި ވާޗުއަލް އޯޕަންޑޭގައެވެ.\nއެގޮތުން އަންނަ ޖެނުއަރީ މަހު އެ ކޮލެޖުން އެކި ދާއިރާތަކުން ހަތްދިހަ އަށްވުރެ ގިނަ ކޯސް ފެށުމަށް ނިންމާފައިވާ ކަމަށް އެވިޑް ކޮލެޖުން މައުލޫމާތު ދެއެވެ. އެވިޑް ކޮލެޖުން މައުލޫމާތު ދޭ ގޮތުގައި އެ ކޮލެޖުން ކޯސްތައް ހިންގާ ދާއިރާތަކުގެ ތެރޭގައި ހިމެނެނީ؛\nއެކައުންޓިން އެންޑް ފައިނޭންސް\nސައިކޮލޮޖީއާއި ކައުންސެލިންގް، އަދި\nއިންކްލޫސިވް އެންޑް ސްޕެޝަލް އެޑިޔުކޭޝަން އެވެ.\nއެވިޑް ކޮލެޖުން މައުލޫމާތު ދޭގޮތުގައި އެ ކޮލެޖުގައި މި ދާއިރާތަކުގެ ތެރެއިން ގިނަ ދާއިރާތަކުން ސެޓްފިކެޓް ލެވެލް، ޑިޕްލޮމާ ލެވެލް، އެސޯސިއޭޓް ޑިގްރީ ލެވެލް، ބެޗްލާސް ޑިގްރީ ލެވެލް އަދި މާސްޓާސް ލެވެލްގެ ކޯސްތައް ހިންގައެވެ.\nމީގެ އިތުރުން އެހެން އަހަރުތަކެކޭ އެއްފަދައިން އަންނަ އަހަރުގެ ޖެނުއަރީ މަހުގެ ސެމެސްޓާ އަށްވެސް އެ ކޮލެޖުން ސްކޮލާޝިޕްގެ ފުރުސަތުތައް ހުޅުވާލާފައިވާ ކަމަށް އެ ކޮލެޖުން މައުލޫމާތު ދެއެވެ. އެގޮތުން އެވިޑް ކޮލެޖްގެ ޗެއާމަންގެ ބައްޕާފުޅުގެ ނަންފުޅަށް ހާއްސަކުރައްވައިގެން "ނައިބުރަޝާދު ސްކޮލާޝިޕް" ފުރުސަތުގެ ގޮތުގައި މިފަހަރުވެސް 30 ފުރުސަތު ހުޅުވާލާފައިވާނެ ކަމަށް އެވިޑް ކޮލެޖުން މައުލޫމާތު ދެއެވެ.\nމީގެ ތެރޭގައި އެވިޑް ކޮލެޖުގެ ތިނަދޫ ކެމްޕަހަށް ހާއްސަކޮށް މާސްޓާސް ފެންވަރުގެ ދެ ފުރުސަތާއި، ޑިޕްލޮމާ ފެންވަރުގެ ތިން ފުރުސަތު، ފައުންޑޭޝަން ލެވެލްގެ ކޯސްތަކަށް 15 ފުރުސަތު ހިމެނޭ ކަމަށް އެވިޑް ކޮލެޖުން ބުނެއެވެ. މާލޭގައި ހުންނަ އެވިޑް ކޮލެޖްގެ ޑައިމަންޑް ކެމްޕަހަށް ހާއްސަކޮށް މާސްޓާސް ލެވެލްގެ ދެ ފުރުސަތު، ޑިޕްލޮމާ ލެވެލްގެ ތިން ފުރުސަތު އަދި ފައުންޑޭޝަން ލެވެލްގެ ކޯސްތަކަށް ފަސް ފުރުސަތު ހިމެނޭ ކަމަށް އެ ކޮލެޖުން ބުނެއެވެ.\nއެވިޑް ކޮލެޖުން ހިންގާ ކޯސްތަކާބެހޭ އިތުރު މައުލޫމާތު އަދި އެ ކޮލެޖުން ދޭ ސްކޮލާޝިޕްތަކާއި ގުޅޭ މައުލޫމާތު ސާފުކުރުމަށް އެވިޑް ކޮލެޖް ތިނަދޫ ކެމްޕަހުގެ ނަންބަރު 6846768 އަދި މާލޭގައި ހިންގާ ޑައިމަންޑް ކެމްޕަހުގެ ނަންބަރު 3006768 އަށް ގުޅައިގެން މައުލޫމާތު ސާފު ކުރެވޭނެ ކަމަށް އެ ކޮލެޖުން ބުނެއެވެ.\nއެވިޑް ކޮލެޖަކީ ދިވެހިރާއްޖޭގައި މަތީ ތައުލީމުގެ ހިދުމަތް އަތްފޯރާ ފަދަ އަގެއްގައި ދެމުން އަންނަ އަމިއްލަ އެންމެ ބޮޑު އެއް ކޮލެޖެވެ. މިހާރުވެސް ދެހާހަށްވުރެ ގިނަ ދަރިވަރުން ކޯސްތަކުގައި އެވިޑް ކޮލެޖުން ކިޔަވަމުން ގެންދެއެވެ.\nގުޅޭ ޓެގު އެވިޑް ކޮލެޖް ތައުލީމީ ދާއިރާ\nއެވިޑް ކޮލެޖުން ގދ. ތިނަދޫގައި އިމާރާތްކުރި ކެމްޕަސް ހުޅުވައިފި\nއެވިޑް ކޮލެޖުގެ ތިންދުވަހުގެ ވެބިނާ ސީރީސް ފަށައިފި\nރިސާޗް ކުރާ ފަރާތްތަކަށް ހާއްސަކޮށްގެން އެވިޑް ކޮލެޖުން ވެބިނާ ސީރީސްއެއް ބާއްވަނީ


Gasim haazirukoh nudhin massalaagai memberun ge hoonu hamalaathakeh Maseeh ah | Mihaaru\nމަޖިލިހުގެ ޖަލްސާއެއްގެ ރިޔާސަތު މަޖިލިހުގެ ރައީސް މަސީހް ބަލަހައްޓަވަނީ.\nގާސިމް ހާޒިރުކޮށް ނުދިން މައްސަލާގައި މެމްބަރުންގެ ހޫނު ހަމަލާތަކެއް މަސީހަށް\n12 އެޕްރީލް 2017 - 23:44 10 comments\nފުލުހުންގެ ބަންދުގައި ހުންނެވި ދުވަސްތަކުގައި މާމިގިލީ ދާއިރާގެ މެމްބަރު ގާސިމް އިބްރާހިމް ރައްޔިތުންގެ މަޖިލިހުގެ ޖަލްސާތަކަށް ހާޒިރުކޮށް ނުދިން މައްސަލާގައި އިދިކޮޅު މެމްބަރުންގެ ބޮޑެތި ފާޑު ކިޔުންތަކެއް މަޖިލިހުގެ ރައީސް އަބްދުﷲ މަސީހަށް މިރޭ އަމާޒުކޮށްފި އެވެ.\nރިޝްވަތު ދިނުމާއި ގާނޫނާ ޚިލާފަށް ސަރުކާރު ވައްޓާލަން އުޅުނު ކަމުގެ ތުހުމަތުގައި ކްރިމިނަލް ކޯޓުގެ ކޯޓުގެ އަމުރަކަށް، ރާއްޖޭގެ މަޝްހޫރު ވިޔަފާރިވެރިޔާ މިދިޔަ ބުރާސްފަތިދުވަހު ފުލުހުން ހައްޔަރުކޮށް، ބަންދަށް ހަ ދުވަސް ޖެހި އެވެ. އެކަމަކު އެ އަމުރު ގާސިމްގެ ފަރާތުން ހައި ކޯޓުގައި އިސްތިއުނާފު ކުރުމުން މިއަދު އަމުރުކުރީ ގާސިމް ދޫކޮށްލުމަށެވެ. ސަބަބަކީ އޭނާ ހައްޔަރުކުރީ ރައްޔިތުންގެ މެމްބަރުންގެ އިމްތިޔާޒުގެ ގާނޫނާ ޚިލާފަށް ކަމަށް ވާތީ އެވެ. އެހެންވެ ގާސިމް ވަނީ މިއަދު މެންދުރު ދޫކޮށްލައިފަ އެވެ.\nގާސިމް ވަނީ މަޖިލިހުގެ މިރޭގެ ޖަލްސާގައި ވެސް ބައިވެރިވެވަޑައިގެންފަ އެވެ.\nއިދިކޮޅު ފަރާތްތަކުން މިރޭ ކުނުޒްގައި ބޭއްވި ޖަލްސާގައި ގާސިމް އޭނާގެ ސަޕޯޓަރުންނަށް އަތުން އިޝާރާތް ކޮށްލައްވަނީ.---މިހާރު ފޮޓޯ: ހުސެއިން ވަހީދު\nމިރޭ 9:00 ގައި ބޭއްވި މަޖިލިހުގެ ކުއްލި ޖަލްސާގައި ގާސިމް ވިދާޅުވީ މަޖިލިހަށް ހާޒިރުވުމުގެ ފުރުސަތު އޭނާ އަށް ނުދިނީ ގާނޫނުއަސާސީ އާއި ގާނޫނުތަކާ ހިލާފަށް ކަމަށެވެ. އަދި ގާނޫނާ ޚިލާފަށް އޭނާ ހައްޔަރުކުރިކަން އެނގިވަޑައިގެން ފިޔަވަޅު ނާޅުއްވައި ހުންނެވުމަކީ މަޖިލިހުގެ ރިޔާސަތުގެ އިތުބާރު ގެއްލިގެންދާ ސަބަބެއް ކަމަށް ގާސިމް ވިދާޅުވި އެވެ. މަސީހްގެ އިތުބާރު ނެތް ކަމުގެ މައްސަލަތައް ހުށަހަޅަން ޖެހެނީ އެހެންވެ ކަމަށް ވެސް ގާސިމް ވިދާޅުވި އެވެ.\nގާސިމް ވަނީ އޭނާ ގާނޫނާ ހިލާފަށް ހައްޔަރުކުރިއިރު، މިފަދަ ކަންކަން މަޖިލީހުގެ އެހެން މެމްބަރުންނަށް ތަކުރާރުވިޔަ ނުދިނުމަށް އެދިވަޑައިގެންފަ އެވެ.\nގާސިމްގެ ވާހަކަތަކާ ގުޅިގެން މަސީހު ވިދާޅުވީ މަޖިލީހުގެ ކޮންމެ މެމްބަރަކަށް ވެސް މަޖިލީހަށް ހާޒިރުވުމުގެ ފުރުސަތު އޮންނާނެ ކަމަށެވެ.\nއިމާރާތް ކުރުމުގެ ބިލު ފާސް ކުރަން މިރޭ ބޭއްވި މަޖިލިހުގެ ޖަލްސާގައި ވާހަކަ ދައްކަވަމުން ކުޅުދުއްފުށީ ދާއިރާގެ އެމްޑީޕީގެ މެމްބަރު އަބްދުލްގަފޫރު މޫސާ ވިދާޅުވީ ގާސިމް ޖަލުގައި ފަސް ދުވަހު އިންނަވަން ޖެހިވަޑައިގަތީ މަޖިލިހުގެ ރައީސް މަސީހުގެ "އަނިޔާވެރިކަމުގެ" ސަބަބުން ކަމަށެވެ.\nގާސިމް ހައްޔަރު ކުރި މައްސަލައިގައި އެމްޑީޕީން ހުށަހެޅި ކުއްލި މައްސަލަ މަޖިލިހުން ބަލައިނުގަތް ކަން ޣަފޫރު ފާހަގަކުރެއްވި އެވެ. އަދި މަސީހު ގަވާއިދާ ހިލާފަށް އަމަލު ކުރައްވަމުން ގެންދަވާތީ ރައްޔިތުންގެ ކިބައިން މަޖިލިހުގެ ރައީސް މާފަށް އެދިވަޑައިގަތުމަށް އޭނާ ގޮވާލެއްވި އެވެ.\nގާސިމް ފުލުހުންގެ ލޯންޗެއްގައި ދޫނިދޫއަށް ގެންދަނީ. ގާސިމް ދޫކޮށްލުމަށް ހައި ކޯޓުން ވަނީ އަމުރުކޮށްފައި. - ފޮޓޯ: ހުސެއިން ވަހީދު/ މިހާރު\n"ތި ގޮނޑީގައި އިންނަވާ ބޭފުޅަކީ ރައްޔިތުންގެ ހައްގުތައް ހިމާޔަތްކުރަން، ރައްޔިތުން އައްޔަންކޮށްފައި އިންނަވާ ބޭފުޅެއް. އެކަމަކު ފެންނަނީ ސިޔާސީ ބޭނުމުގައި ރައްޔިތުންނަށް އަނިޔާވެރިވާ މަންޒަރު،" ޣަފޫރު ވިދާޅުވި އެވެ.\nBREAKING: Gasim dhookollan high courtun amurukoffi | Mihaaru\nމަޖިލިހުގެ މެމްބަރެއްގެ ހައިސިއްޔަތުން އިންސާފު ލިބިވަޑައިގަންނަވަން ޖެހޭނެ ކަން ފާހަގަކުރައްވައި ޣަފޫރު ވިދާޅުވީ ގާނޫނާ ހިލާފަށް މެމްބަރަކު ހައްޔަރުކުރިއިރު، އެކަމަށް "ބީރު ކަންފަތެއް" ދެއްވީ މަޖިލިހުގެ ރައީސް ކަމަށެވެ. މަސީހް ކުރައްވާ "ހަޑިމުޑުދާރު އަމަލުތަކުގެ ސަބަބުން" ލަދުގަންނަން ޖެހޭނެ ކަމަށް ވެސް އޭނާ ވިދާޅުވި އެވެ. އަދި މަސީހަކީ ސަރުކާރަށް އެއްބާރުލުން ދެއްވުމުގައި "ހައްދުފަހަނަޅައިފައިވާ" ބޭފުޅެއް ކަމަށް ވެސް ޣަފޫރު ވިދާޅުވި އެވެ.\n"މެމްބަރުން ތިއްބެވީ ބިރުވެރިކަމެއްގައި. ކޯޓަށް ދާން ނުޖެހޭ އެންމެ މެމްބަރެއް ވެސް ނެތް. އަޅުގަނޑުމެންގެ ހައްގުތައް ހިމާޔަތް ކުރެވޭނެ އެއްވެސް ގޮތެއް ނެތް،" އޭނާ ވިދާޅުވި އެވެ.\nމަތިވެރި ދާއިރާގެ ޖުމްހޫރީ ޕާޓީގެ މެމްބަރު ހުސެއިން މުހައްމަދު ވިދާޅުވީ މަޖިލިހުގެ ޖަލްސާތަކަށް ގާސިމް ގެންނަވަން ފުލުހުންނަށް އަންގަން ޖެހޭނީ މަޖިލިހުގެ އިދާރާ އިން ކަމަށެވެ. ނަމަވެސް އެ ގޮތަށް ފުލުހުންނަށް އަންގާފައި ނުވާތީ އޭނާ ވަނީ ކަންބޮޑުވުން ފާޅުކުރައްވައިފަ އެވެ.\nހުސެއިން މުހައްމަދު ވިދާޅުވި ގޮތުގައި މީގެ ކުރިން ބައެއް މެމްބަރުން ހައްޔަރުކޮށްފައި ތިއްބައި މަޖިލިހުގެ ޖަލްސާތަކަށް ވެސް ހާޒިރު ކުރި އެވެ. އެހެންވެ، ގާސިމް މަޖިލިހަށް ހާޒިރުނުކޮށްދިނީ ކީއްވެގެންތޯ އާއި އިމްތިޔާޒް ކޮމެޓީ ނުބާއްވައި، ގާސިމް ހައްޔަރު ކުރީ ކީއްވެގެންތޯ އޭނާ ވަނީ ތަކުރާރުކޮށް ސުވާލުކު ރައްވައިފަ އެވެ.\nއައްޑޫ މީދޫ ދާއިރާގެ އެމްޑީޕީގެ މެމްބަރު ރޮޒެއިނާ އާދަމް ވިދާޅުވީ މަސީހު މަސައްކަތް ކުރައްވަނީ މަޖިލިހުގައި ތިއްބެވިހާ މެމްބަރުން ޖަލަށް ގެންގޮސްގެން، މަޖިލިހުގެ ރައީސްގެ ގޮނޑި ދިފާއު ކުރެއްވުމަށް ކަމަށެވެ. މަޖިލިހުގެ ތެރެއިން މަސީހު އަމަލު ކުރައްވަމުން ގެންދަވާ ގޮތުގެ ސަބަބުން ރާއްޖޭގެ ރައްޔިތުންގެ ތާއީދު މަސީހަށް ގެއްލިފައިވާ ކަމަށް ވެސް ރޮޒެއިނާ ވިދާޅުވި އެވެ.\n"ލޯކަލް ކައުންސިލް އިންތިހާބު ފުލުފުލުން ފަސް ކުރަމުން ދަނީ މަނިކުފާނާއި މަނިކުފާނު ޕާޓީ (ޕީޕީއެމް) ގެ ތާއީދު ނެތުމުން. ތިޔަ ގޮނޑީގައި އިންނަވާ ކަމަށް ވާނަމަ، ކުޑަމިނުން އަދާކުރައްވަން ޖެހޭ ޒިންމާތައް އަދާކުރައްވަން އެބަޖެހޭ،" ރޮޒެއިނާ ވިދާޅުވި އެވެ.\nމިރޭގެ ޖަލްސާގައި ވާހަކަ ދައްކަވަން ފުރުސަތު ލިބިވަޑައިނުގަތުމުން ނިޒާމީ މައްސަލަ ނަންގަވައި ތިމަރަފުށީ ދާއިރާގެ ޕީޕީއެމްގެ މެމްބަރު މުހައްމަދު މުސްތަފާ ވިދާޅުވީ މަސީހަކީ "ކުފޫ" ހަމަވާ ބޭފުޅެއް ނޫން ކަމަށެވެ. އަދި މަޖިލިހުގެ ރައީސް ކަމަށް މަސީހު އިންނަވަން ރައްޔިތުން ގަބޫލުނު ނޫން ކަމަށާއި މަޖިލިހުގެ ރައީސްގެ ގޮނޑިއަކީ "ވަގަށް" ނަގާފައިވާ ގޮނޑިއެއް ކަމަށް ވެސް މުސްތަފާ ވިދާޅުވި އެވެ.\nއިތުރު ލިޔުންތައް މެމްބަރު ގާސިމް އިބްރާހިމް (މާމިގިލި) ރައްޔިތުންގެ މަޖިލިސް އަބްދުﷲ މަސީހް މުހައްމަދު މަޖިލީހުގެ މެމްބަރުން އިދިކޮޅު ފަރާތްތައް ހައި ކޯޓް\nމާރިޔާގެ މައްސަލަ މި ވަގުތަށް މަޑުޖައްސާލައިފި


Male' Dhathuru Kuraa Boateh Mulaku Farah Araifi - Vaguthu\nމާލެއިން ފުރައިގެން ލ.ގަމަށް ދަތުރުކުރި "ނީލްވިލާ" ނަމަކަށް ކިޔާ ބޯޓެއް މ.މުލަކު ފަރަށް އެރުމާ ގުޅިގެން އެމްއެންޑީއެފް ސެންޓްރަލް އޭރިއާ ކޯސްޓްގާޑް ސްކޮޑްރަންއިން ހަރަކާތްތެރިވަމުން އަންނަ ކަމަށް އެމްއެންޑީއެފް އިން ވިދާޅުވެއްޖެއެވެ.\nއެމްއެންޑީއެފް އިން ވިދާޅުވީ މި ހާދިސާގެ މަޢުލޫމާތު ރޭ 19:50 ހާއިރު ލިބުމާއެކު އެމްއެންޑީއެފް ސެންޓްރަލް އޭރިއާ ކޯސްޓްގާޑް ސްކޮޑްރަންގެ ސިފައިންނާއެކު ހާބަރ ކްރާފްޓް ލޯންޗެއް ވަނީ ހަރަކާތްތެރިވާން ފަށާފައެވެ.\nމި ހާދިސާގައި ފަރަށް އެރި ދޯނި ފުންކުރުމުގެ މަސައްކަތް ދޯނީގެ ވެރިފަރާތާއި އެމްއެންޑީއެފްގެ ޑައިވަރުން ގުޅިގެން ދަނީ ކުރަމުން ކަމަށް ވެސް އެމްއެންޑީއެފް އިން ވިދާޅުވިއެވެ. މި ހާދިސާ ހިނގި އިރު ބޯޓުގައި ތިބީ5ދިވެހިންނާއި3ބިދޭސީންނެވެ.\nމި ހާދިސާގައި އެއްވެސް މީހަކަށް ގެއްލުމެއް ލިބިފައިވާކަމުގެ ރިޕޯޓެއް ލިބިފައި ނުވާކަމަށް އެމްއެންޑީއެފް އިން ވިދާޅުވިއެވެ.\nކަނޑުމައްޗަށް ގެއްލުނު މީހާ ފަޅުރަށެއްގައި ފިލައި އޮއްވާ ފެނިއްޖެ\nމެއި 17, 2018 11:18\nއަލަށް ދިވެހީންގެ އަދަދު ބިދޭސީންނަށްވުރެ ގިނައިންވި ހާދިސާއެއް! މުޅިންއިވެނީ 1 ދިވެސްސަކާ2ބިދޭސީންގެ ވާހަކަ. މިފަހަރު5ދިވެހީންނާ3ބިދޭސީން.


SunOnline: Islam dheenugai dhirihurumaai milkuverikamuge haggu enmmenah kashavaru kohdhey: Huthubaa\nއިސްލާމްދީނުގައި ދިރިހުރުމާއި މިލްކުވެރިކަމުގެ ހައްގު އެންމެންނަށް ކަށަވަރުކޮށްދޭ: ޙުތުބާ\nމުޙައްމަދު މުސްޠަފާ 24 Aug 2018, 13:13\nއިސްލާމީ މަރުކަޒު: ސަން ފޮޓޯ/ ފަޔާޒު މުސަ\nއިސްލާމްދީނުގައި ދިރިހުރުމާއި މިލްކުވެރިކަމުގެ ހައްގުލިބިގެންވަނީ ހަމަ އެކަނި މުސްލިމުންނަށް ނޫންކަމަށާއި ކޮންމެ އިންސާނަކަށް ވެސް އެ ހައްގުތައް ލިބިގެންވާކަމަށް މިއަދުގެ ހުކުރު ހުތުބާގައި ބުނެފިއެވެ.\nމިއަދުގެ ހުތުބާ ބިނާކުރެވިފައިވަނީ ހައްޖަތުލް ވަދާއުގައި ކީރިތި ރަސޫލާ އިއްވެވި ހުތުބާގެ ފިލާވަޅުތަކުގެ މައްޗަށެވެ.\nރާއްޖޭގެ މީހުން ދިރިއުޅޭ ހުރިހާ ރަށެއްގައި މިއަދު ދެއްވި ހުތުބާގައި ބުނީ، އިންސާނީ ހައްގުތަކަށް ގޮވާލާ މީހުންގެ މާ ކުރިން، އިސްލާމްދީނުގައި އެ ހައްގުތައް ކަށަވަރުކޮށްދީފައިވާ ކަމަށެވެ.\nއެގޮތުން، މީސްތަކުންގެ ފުރާނައާއި މުދަލުގެ ހުރުމަތްތެރިކަމަށް ހައްޖަތުލް ވަދާއުގެ ހުތުބާގައި ރަސޫލާ އަލިއަޅުއްވާލެއްވިކަން މިއަދުގެ ހުތުބާގައި ފާހަގަކުރިއެވެ.\n"ހަމަކަށަވަރުން ތިޔަބައިމީހުންގެ މި ދުވަހާއި، މި މަހާއި މި ރަށް ހުރުމަތްތެރިކުރައްވާފައިވާ ފަދައިން، ތިޔަބައިމީހުންގެ ލެޔާއި މުދާތައް ތިޔަބައިމީހުންގެ މައްޗަށް ހުރުމަތްތެރިވެގެން ވެއެވެ،" ހުތުބަތުލް ވަދާއުގައި ކީރިތި ރަސޫލާ ހަދީޘްކުރެއްވިއެވެ.\nމިއަދުގެ ހުކުރު ހުތުބާގައި ބުނީ، އިސްލާމްދީނުގައި މި ދެ ހައްގު ހޯދަވައިދެއްވާފައިވަނީ ހަމައެކަނި މުސްލިމުންނަށް ނޫން ކަމަށެވެ.\n"މި ދެ ހައްގު ހޯދަވާދެއްވާފައިވަނީ ހަމައެކަނި މުސްލިމުންނަކަށް ނޫން. ކޮންމެ އިންސާނަކަށްވެސް މި ދެ ހައްގު ލިބިފައިވާކަން މިވަނީ ކަށަވަރުކޮށްދެއްވާފައި،" ހުތުބާގައި ބުންޏެވެ.\nހުކުރު ހުތުބާގައި ބުނެފައިވަނީ ހުރިހާ އެންމެނަކީ ވެސް ހަމަހަމަ ބަޔަކަށް ވާންޖެހޭ ކަމަށާއި ތަފާތު ވަނީ އެމީހެއްގެ ތަގުވާވެރިކަން ކަމުގެ ފިލާވަޅު، ހައްޖަތުލް ވަދާއުގެ ހުތުބާއިން ލިބޭ ކަމަށެވެ. އެގޮތުން ކުލައިގެ ސަބަބުން ނުވަތަ ޖިންސުގެ ސަބަބުން ނުވަތަ ގަބީލާގެ ސަބަބުން އެއްވެސް މީހަކަށް މޮޅުކަމެއް ނެތް ކަމަށާއި އެކަކު އަނެކަކަށް ވުރެ މޮޅު ވެވޭނީ ތަގުވާވެރިކަމުގެ ސަބަބުންކަން މިއަދުގެ ހުތުބާގައި ފާހަގަކުރިއެވެ.\nމީގެ އިތުރުން ހުތުބަތުލް ވަދާއުން ލިބޭ، ދެމަފިރިންގެ ހައްގުތަކާއި އަންހެނުންގެ ހައްގުތަކުގެ ފިލާވަޅުތަކަށްވެސް މިއަދުގެ ހުތުބާގައި އަލިއަޅުވާލިއެވެ.\nއެގޮތުން، އަނބީންނަކީ އަމާނާތެއް ކަމަށާއި ހެޔޮލަފާ މުޖުތަމައެއް ބިނާކުރެވޭނީ ދެމަފިރިން ގުޅިގެން މަސައްކަތްކޮށްގެންކަން ހުތުބާގައި ފާހަގަކުރިއެވެ.\nމީގެ އިތުރުން އަންހެނުންނަކީ ބާރުވެރި ބައެއްކަން ހުތުބާގައި ބުންޏެވެ. އަދި އަންހެނުންނަށް ގޯނާކުރުމާއި އަނިޔާވެރިވުމާއި، އެކަނބަލުންގެ ގަދަރު ވައްޓާލުމަކީ އިސްލާމްދީން މަނާކުރާ ކަންތައްތަކެއްކަން ހުތުބާގައި ފާހަގަކުރިއެވެ.


SunOnline: Trump ge vazeereh ge mahchah ithubaaru neiy kamuge vote eh nagai Trump azul kureveytho balanee\nޓްރަމްޕްގެ ވަޒީރެއްގެ މައްޗަށް އިތުބާރު ނެތްކަމުގެ ވޯޓް ނަގައި ޓްރަމްޕް އަޒުލުކުރެވޭތޯ ބަލަނީ\nމުހައްމަދު ޖަވާދު ޔޫސުފު 10 May 2019, 22:59\nއެމެރިކާގެ އެޓާނީ ޖެނެރަލް ވިލިޔަމް ބާ\nވޮޝިންޓަން (މޭ 10) : އެމެރިކާގައި 2016 ވަނައަހަރު ބޭއްވި ރިޔާސީ އިންތިޚާބަށް ރަޝިޔާއިން ނުފޫޒު ފޯރުވިކަމަށް ތުހުމަތު ކުރެވޭ މައްސަލަ ތަހްގީގް ކުރުމަށްފަހު އެކަމާބެހޭ ޚާއްސަ މުހައްޤިޤު ރޮބަޓް މުލާ ނެރުއްފައިވާ ރިޕޯޓްގެ މައްސަލާގައި އެމެރިކާގެ އެޓާނީ ޖެނެރަލް ވިލިޔަމް ބާ ހައުސް އޮފް ރެޕްރެޒެންޓެޓިވްގެ ޖުޑިޝަރީއާބެޙޭ ސަބް ކޮމިޓީއަށް ޙާޒިރުކޮށްފިއެވެ.\nބާ އެކޮމިޓީއަށް ޙާޒިރުކުރީ ސަމޮންސް ކުރާ އުސޫލުންނެވެ. ބާ މިގޮތަށް ޙާޒިރުކުރީ މިމައްސަލާގައި އޭނާ ހައުސް އޮފް ރެޕްރެޒެންޓެޓިވް އަށް ފޮނުއްވި މުލާގެ ރިޕޯޓްގެ ޚުލާސާގައި އެރިޕޯޓްގައި ހިމެނޭ މުހިއްމު ބައިތަކެއް ކޮންގްރެސް އަށް ސިއްރުކުރަން މަސައްކަތްކޮށްފައިވާކަމަށް ޝައްކު ކުރެވޭތީ އެކަމާބެހޭގޮތުން ސުވާލުކުރުމަށްޓަކައި ހައުސް އޮފް ރެޕްރެޒެންޓެޓިވްގެ ޖުޑިޝަރީއާބެޙޭ ސަބް ކޮމިޓީއަށް ހާޒިރުވުމަށް ބާ އަށް ދެފަހަރު އެންގުމުންވެސް އޭނާ ހާޒިރުވެ ވަޑައި ނުގަތުމުންނެވެ.\nމިމައްސަލާގައި ހައުސްގެ ޖުޑިޝަރީއާބެޙޭ ސަބް ކޮމިޓީއަށް ބާ ސަމޮންސް ކުރުމަށްފަހު އެކޮމިޓީންވަނީ އޭނާއާ ހަރުކަށި ސުވާލުތަކެއް ކުރިމަތިކޮށްފައެވެ. އެއަށްފަހު ސަބްކޮމިޓީންވަނީ ކޮންގްރެސް އަށް އޮޅުވާލުމަށާއި ކޮންގްރެސް ގެ އަގުވައްޓާލުމަށް މަސައްކަތް ކުރިކަމުގެ ތުހުމަތު ބާގެ މައްޗަށް ކުރުމަށް ސަބްކޮމިޓީގައި ވޯޓެއްނަގާފައެވެ. އެވޯޓުގައި އެކޮމިޓީގެ ބޮޑު އަޣްލަބިއްޔަތަކުން ވަނީ ކޮންގްރެސް އަށް އޮޅުވާލަން މަސައްކަތް ކުރިކަމުގެ ތުހުމަތު ބާގެ މައްޗަށްކުރުމަށް ފާސްކޮށްފައެވެ.\nމިއާއެކު ބާގެ މައްސަލަ ދެން ފޮނުވަން ނިންމާފައިވަނީ ސީދާ ހައުސް އޮފް ރެޕްރެޒެންޓެޓިވްގެ ތަޅުމަށެވެ. ހައުސްގެ ތަޅުމުގައި ނަގާ ވޯޓުގެ އަޣްލަބިއްޔަތުން އެތުހުމަތު ބާގެ މައްޗަށް ކުރުމަށް ފާސްކޮށްފިނަމަ އޭނާގެ މައްޗަށް އިތުބާރު ނެތްކަމުގެ ވޯޓެއް ނެގުމުގެ ފުރްސަތު ހައުސް އަށް ފަހިވެގެންދާނެއެވެ. ހައުސްގައި އަޣްލަބިއްޔަތު އޮތީ އެމެރިކާގެ އިދިކޮޅު ޑިމޮކްރެޓިކް ޕާޓީއަށް ކަމުން މި ވޯޓު ނެގުމުގެފުރްސަތު ބޮޑުކަމަށް މުރާސިލުން ބުނެއެވެ.\nހައުސް އޮފް ރެޕްރެޒެންޓެޓިވްގެ ޖުޑިޝަރީއާބެޙޭ ސަބް ކޮމިޓީގެ މުގައްރިރު ޖެރަލްޑް ނެޑްލާ\nއަނެއްކޮޅުން ހައުސް އޮފް ރެޕްރެޒެންޓެޓިވްގެ ޖުޑިޝަރީއާބެޙޭ ސަބް ކޮމިޓީއަށް ހާޒިރުވުމަށް ބާ އަށް ދެފަހަރު އެންގުމުންވެސް އެކޮމިޓީ އަށް ޙާޒިރުވެ ވަޑައިނުގަތުމަށް ރައީސް ޑޮނަލްޑް ޓަރަމްޕް ވަނީ ބާ އަށް ހިއްވަރު ދެއްވައި އެކަމަށް ބާރު އަޅުއްވާފައެވެ. އެހެންކަމުން މިމައްސަލާގައި އަދާލަތާއި ތަހްގީގަށް ހުރަސްއަޅަން މަސައްކަތް ކުރެއްވި ކަމުގެ ތުހުމަތު ޓްރަމްޕްގެ މައްޗަށް ކުރެވިދާނެކަމަށް ހައުސްގެ ޑިމޮކްރެޓިކް މެންބަރުން ދެކެވަޑައިގަންނަވައެވެ. އަދި މިކަން ސާބިތު ވެއްޖެނަމަ މިއީ ޓަރްމްޕް މަގާމުން ދުރުކުރުމުގެ މަސައްކަތް ފެށިދާނެ ކަމެއްކަމަށްވެސް އެފަރާތްތަކުން ދެކެއެވެ.\nއެމެރިކާގެ ރިޔާސީ އިންތިޚާބަށް ރަޝިޔާއިން ނުފޫޒު ފޯރުވިކަމަށް ތުހުމަތު ކުރެވޭ މައްސަލަ ތަހްގީގް ކުރުމަށްފަހު މުލާ ނެރުއްވި 200 ސަފްހާއަށްވުރެ ދިގު ރިޕޯޓް އެމެރިކާގެ އެޓާނީ ޖެނެރަލް ވިލިޔަމް ބާ ޚުލާސާ ކުރައްވާފައިވަނީ އެންމެ ހަތަރު ސަފްހާގައެވެ. ބާ ކޮންގްރެސް އަށް ފޮނުވީ މިހަތަރު ސަފްހާގެ ޚުލާސާ ރިޕޯޓެވެ.\nމުލާގެ ރިޕޯޓްގައި އެމެރިކާގެ ރިޔާސީ އިންތިޚާބަށް ރަޝިޔާއިން ނުފޫޒު ފޯރުވިކަމުގެ ހެކި ފެންނަން ނެތްކަމަށް ވިދާޅުވެފައިވީނަމަވެސް އޭގައި ރައީސް ޑޮނަލްޑް ޓްރަމްޕާ ބެހޭ ގިނަ މައްސަލަތަކެއް ހުރިކަންވަނީ ލީކުވެފައެވެ. އެ ރިޕޯޓްގެ ފުރިހަމަ ކޮޕީ ކޮންގްރެސް އަށް ނުދިނުމަށް ޓްރަމްޕް މަސައްކަތް ކުރައްވަނީ މިކަމުގެ ސަބަބުންކަމަށް އިދިކޮޅު ޑިމޮކްރެޓުން ތުހުމަތު ކުރައްވައެވެ.\nވައިޓް ހައުސް އިންވަނީ މުލާގެ ރިޕޯޓް އެއްކޮށް ކޮންގްރެސް އަށް ދޭން ނުޖެހޭ ކަމަށް ބުނެފައެވެ. ވައިޓް ހައުސްގެ ތަރްޖަމާން ސާރާ ސެންޑާސް ވިދާޅުވީ ރޮބަޓް މުލާ ތައްޔާރުކުރެއްވި ރިޕޯޓްގެ ފުރިހަމަ ކޮޕީއެއް ކޮންގްރެސް އަށް ދިނުމަށް ހައުސް އޮފް ރެޕްރެޒެންޓެޓިވްގެ ޖުޑިޝަރީގެ ކަންތައްތަކާބެހޭ ސަބްކޮމިޓީގެ މުގައްރިރު ޖެރަލްޑް ނެޑްލަރު އެދިވަޑައިގެންފައިވާ ކަމަށާ ނަމަވެސް އެއީ ކުރަންޖެހޭކަމެއް ކަމަށް ވައިޓް ހައުސް އިން ނުދެކޭކަމުގައެވެ.\nމި ރިޕޯޓް ތައްޔާރު ކުރެއްވި ރޮބަޓް މުލާވެސްވަނީ އެމެރިކާގެ އެޓާނީ ޖެނެރަލް ވިލިޔަމް ބާ ކޮންގްރެސް އަށް ފޮނުއްވި ޚުލާސާ ރިޕޯޓްގައި މުލާ ގެ ރިޕޯޓްގައިވާ ގިނަ ކަންތައްތަކެއް ހިމަނާފައިނުވާ ކަމަށް ތުހުމަތު ކުރައްވާފައެވެ. މިހާރު ހައުސް އޮފް ރެޕްރެޒެންޓެޓިވްގެ ޖުޑިޝަރީއާބެޙޭ ސަބް ކޮމިޓީގެ މުގައްރިރު ޖެރަލްޑް ނެޑްލަރު މަސައްކަތް ކުރައްވަނީ މުލާ ގެ ރިޕޯޓްގައިވާ ކަންތައްތައް ސާފުކުރުމަށްޓަކައި ސީދާ މުލާ އެ ކޮމިޓީއަށް ޙާޒިރު ކުރުމަށެވެ.\nމިމައްސަލާގައި ޓްރަމްޕް ވަނީ ހިތްހަމަޖެހިވަޑައި ނުގަންނަވާކަން ހާމަކުރައްވާފައެވެ. އަދި ހައުސް އޮފް ރެޕްރެޒެންޓެޓިވްގެ ޖުޑިޝަރީއާބެޙޭ ސަބް ކޮމިޓީ އަށް ހާޒިރުވެ ވަޑައި ނުގަތުމަށް ޓްރަމްޕް ވަނީ މުލާއަށް ނުސާދާކޮށް ހިއްވަރު ދެއްވާފައެވެ. މުލާގެ ރިޕޯޓާމެދު ޓްރަމްޕް މިގޮތަށް މި އުޅުއްވަނީ އޭނާއާބެހޭ ކަންތައްތަކެއް ކޮންގްރެސް އަށް ފޮރުވުމަށް ކަމަށް އިދިކޮޅު ޑިމޮކްރެޓުން ތުހުމަތު ކުރެއެވެ. (ނޫސްއެޖެންސީތައް)


28 އޮކްޓޯބަރ 20192ކޮމެންޓް\n"އައްދޯތް! އަހަންނަށް ތިހެން ނުހަދަބަލަ އާދޭސްކޮށްފަ. އަހަރެންގެ ބަނޑުގައިވާ ދަރިފުޅުގެ ޙައްޤުގައި ވެސް... ތިހެން ނުހަދަބަލަ ހެޔޮނުވާނެ." ވޭނާއި ކެކުޅުމުން ފުރިގެންވީ ރާގެއްގައި ޒިޔާދާގެ އަޑު މައިގެތެރެއަށް ފެތުރެމުން ދިޔައެވެ.\n"ބުނީމެއްނު އަހަރެން ބޭނުން ކަމެއް... އަޑުގަދަކުރިޔަސް މި ކަމެއް ނުހުއްޓުވޭނެ.." ހަރުކަށިކަމާއެކު ރަހުމުކުޑަ ރާގެއްގައި ޒިޔާދައަށް ޝަރީފު ރައްދުދެމުން ދިޔައެވެ.\nތަންޑުއަޅުވައިލެވިފައިވާ ކޮޓަރީގެ ފެންލައިޓުން މައިގެ ތެރެއަށް އިވެމުން ދިޔަ ވޭނީ އަޑުތަކުން، ޓީވީގެ ތެރެއަށް ގެނބިފައިތިބި ވަހީދާއާއި ސިނާޒާ ހޭލައްވައިލިއެވެ. އެއާއެކު މަޑުމަޑުން ފަހަތްބަލައިލިއެވެ. ސިނާޒާއަށް ބަލައިލެވުނީ ވަހީދާގެ މޫނަށެވެ. ވަހީދާއަށް ވެސް ބަލައިލެވުނީ ސިނާޒާގެ މޫނަށެވެ.\n"އައްދޯތް. އާދޭސްކޮށްފަ ތިހެން ނުހަދާ. މީހެކޭ... މީހެކޭ ސަލާމަތްކުރޭ... މީހެކޭ... މަންމާ... މަންމާ...." ޒިޔާދާ ބާރުބާރަށް ހަޅޭއްލަވައިގަތެވެ.\nވަހީދާގެ ލަގޮނޑިއަކަށް ކެތެއް ނުކުރެވުނެވެ. ކޮޅަށް ތެދުވެވުނެވެ. ސިނާޒާއަށް ވެސް ހިންދިރުވައިލެވުނެވެ. ވަހީދާގެ ފަހަތުން ހިނގައިގަނެވުނެވެ.\n"ދޮރު ހުޅުވަބަލަ... ޝަރީފޫ... ޝަރީފޫ." ކޮޓަރީގެ ދޮރުފަތުގައި ދެއަތުން ވަހީދާ ތަޅައިގަތެވެ. ވަހީދާގެ ދެކޮނޑުގައި މަޑުމަޑުން ހިފަހައްޓާލައިގެން ސިނާޒާއަށް މަޑުޖެހެވުނެވެ. ވަހީދާ ދެތިން ފަހަރަކު ޖަހައިލުމުން ވެސް ޚަބަރެއް ނުވިއެވެ.\n"ކިހިނެއްވީ؟" ހުސްގަޔާހުރި ޝަރީފު އޭނާގެ ކުރުސޯޓު ރަނގަޅުކޮށްލިއެވެ. މުޅި މީހާވަނީ ދާހިތްލާ ފޯވެފައެވެ. ކަންފަތު ފޫޅުގަނޑާ ދިމާ ބޮލުން ފައިބަމުން ދިޔަ ދާތިކިތައް ދަތްދޮޅިން މޭ މައްޗަށް ތިކި ޖަހަމުންދިޔައެވެ.\nފުންނަޒަރަކުން ޝަރީފުގެ ބޮލުން ފެށިގެން ފަޔާހަމައަށް ވަހީދާ ބަލައިލިއެވެ. ޝަރީފުގެ ބޭނުމަކީ، އޭނާގެ ކަރުހިއްކުމަކީ ކޮބައިކަން ހާމަވަމުން ދިޔައެވެ. އެހެންވެ ވަހީދާ ލަދުވެތިކަމާއެކު އިސްޖަހައިލިއެވެ. ނިދާބޮކީގެ ފެހިއަލިކަމުން އަނދިރިކޮށްލެވިފައިވާ ކޮޓަރީގެ ތެރެއިން ޒިޔާދާގެ ގިސްޖެހެމުގެ އަޑުގުގުމަމުން ދިޔައެވެ. އެނދުގައި ލެނގިލައިގެން ބެޑްޝީޓު ގައިގައި އޮޅައިލައިގެން ޒިޔާދާ އިނެވެ.\n"ބުނަން އެއީ މާބަނޑު އަންހެނެއް... ތިޔައީ މިކޮޓަރި ކުއްޔަށް ހިފައިގެން އުޅޭ ބަޔަކަސް އަނިޔާވެރިވުމަކަށް ކޮޓަރިކުއްޔަކަށް ނުދެން،" ޒިޔާދާގެ ހާލަތާމެދު ޙަމްދަރުދީވަމުން، ޝަރީފަށް ވަހީދާ އިންޒާރުދިނެވެ. "މާބަނޑު މީހުންނަށް ތިޔަގޮތަށް އަނިޔާކުރާކަށް ކަލޭގެ އޮންނަނީ ހިތެއް ވެސް ނޫންތަ؟ ތިޔަގޮތަށް ކަންކަން ކުރަންޏާ އަހަންނަށް މަޖުބޫރުވާނީ ފުލުހުންނަށް ރިޕޯޓްކުރަން."\n"ހެއް. ބަލަ ހަމްދަރުދީވާން ކަލޭ ތީ ކާކު؟ އެއީ އަހަރެންގެ އަންހެނުން. މީ އަހަރުމެން ދެމީހުންގެ ކަމެއް. ކުރަން ޖެހޭކަމެއް. ދެ މަފިރިން ދެމެދަށް ވަންނަށް ކަލޭ ތީ ކާކު؟" ޝަރީފުގެ މޫނުމަތިން މަލާމާތުގެ ކުލަވަރު ފާއްދާލަމުން ބާރުބާރަށް ދޮރުލައްޕާލިއެވެ. އެއާއެކު ޒިޔާދާގެ އަޑުގަދަވިއެވެ.\n"ތިޔަވަރަށް ގިސްލާ ރޮންޏާ ބަނޑުގައިވާ ދަރިފުޅަށް ވެސް އަސަރުކުރާނެ. ޒިޔާދާ ކީއްވެތަ ތިހާ ރަހުމުކުޑަ މީހަކާ އިނދެގެން ތިއުޅެނީ؟" ޖަނބުރޯލުގަހުގެ ހިޔަލުގައި ބަހައްޓާފައިވާ ޖޯލިފަތީގައި އިނދެ ސިނާޒާ ޒިޔާދާއަށް ސުވާލުކުރަމުން ދިޔައެވެ. މަޑުމައިތިރި ކަމާއެކުގައެވެ.\n"ސިނާ! ރޭގަ އެހެންވިޔަކަސް ޝަރީފަކީ.. އެއީ ނުބައި ނުލަފާ މީހެއްނޫނޭ! އެއީ... ވަރަށް ރަނގަޅު އޯގާތެރިއެއް. ސިނާއަށް އަދި ނުވިސްނެނީ. ހަފުތާއަކުން މީހަކު ދަހެއް ނުވަނެދޯ." ޒިޔާދާ ވަރުބަލި ރާގަކަށް މަޑުމައިތިރި ކަމާއެކު ހުއްޓަމުން، ހުއްޓަމުން ވާހަކަކުރިއަށް ގެންދިޔައެވެ. "އޭނައަކީ އަހަރެންގެ ނަސީބު. ވަރަށް ރަނގަޅު ފިރިއެއް އެއީ."\n"ތިޔައީ އަނިޔާ ލިބޭ ކޮންމެ އަނތްބަކަށް ފިރިންދީފައި އޮންނަ އިންޒާރެއް. އެ ވާހަކަ ދައްކާނަމަ ހުއްޓުވުމަށް." ސިނާޒާ ފުން ނޭވާއެއް ދޫކޮށްލިއެވެ.\nސިނާޒާގެ ވާހަކަ މެދު ކަނޑައިލީ ޒިޔާދާ ބަނޑަށް އުނދަގޫވަ ކަހަލަ ގޮތަކަށް ޖޯލީގައި ހަމަޖެލީމައެވެ. ޒިޔާދާ ޖޯލީގައި ހަމަޖެހިލަމުން ބަނޑުގެ ދެފަރާތުގައި މަޑުމަޑުން އަތްބާއްވާލިއެވެ. އޭރު އޭނާގެ ދެ ލޮލަށް ކަރުނަ ގިނަވަމުން ދިޔައެވެ.\n"ރިއްސަނީތަ؟" ސިނާޒާ ވެސް މަޑުމަޑުން ޒިޔާދާގެ ބަނޑުގައި ފިރުމައިލިއެވެ.\n"ނޫނޭ. ތޮޅިލީ. އަދި މިވީ ހަތެއް. މަގޭ ބަނޑު ވަރަށް ހަރުދޯ. ޝަރީފު ވެސް ބުނި އަހަރެންގެ ބަނޑު ހީވަނީ ރަބަރު ގަނޑެއް ހެންނޭ. ހަރުވީމަ." ސިނާޒާގެ މޫނަށް ބަލައިލަމުން ހީލިއެވެ.\n"ތިހެން ބުނަން ނުކެރިފަ. ދެރަވެދާނެތީ. އަހަރެން ބަނޑުބޮޑުއިރު ވަރަށް މަޑު. ތިއެއް ނޫނޭ. ޒިޔާ ކީއްވެތަ މިރަށަށް ތިޔައައީ؟ ރައްޓެއްސަކު ވެސް ނެތީސް ކީއްކުރަން މި ރަށަށް އައިސްގެން ތި އުޅެނީ. މީ އަރާމުކުރަން ޖެހޭ ދުވަސްވަރު. މާލެ ދޫކޮށްފަ އައިސް ކޮޓަރިއެއް ހިފައިގެން. ތިހާލުގަ؟"\n"އެއީ... ޝަރީފަށް ލިބިފައި އޮތް ޕްރޮޖެކްޓެއް. މި ރަށުން ސަރވޭއެއް ހަދަން. މި ޕްރޮޖެކްޓު ނިންމީމަ ވަރަށް ރަނގަޅު އެއްޗެއް ލިބޭނެ. ވަރަށް ގިނަ ކަންކަން ހާމަވާނެ. ކުރިން ވަންހަނާވެފަ ހުރި ވަރަށް ގިނަ ކަންކަން ހޯދޭނެ. ވިހަންވާ އިރަށް އެކޮޅަށް ދެވޭނެ. ދެން އަހަރުމެންގެ މީހަކު މާލޭގައި ވެސް ނެތް." ޒިޔާދާގެ ނޭވައި ކުރުވެ ވަރުބަލިކަމުގެ އަސަރު މޫނުމަތިން ފާއްދާލިއެވެ.\n"ކީއްވެ އަހަރެންގެ ވާހަކަ އަބަދު؟ ސިނާގެ ކުރީގެ ފިރިމީހާ ކުއްލިއަކަށް މަރުވީ ކީއްވެ؟"\nސިނާޒާ ހައިރާން ކަމާއެކު ޒިޔާދާގެ މޫނަށް ބަލައިލިއެވެ.\n"ސިނާގެ މަންމަ އިއްޔެބުނީ. ވަރަށް ނުބައި މީހެކޭ އެ ނާފިޒަކީ. ސިނާއަށް ވަރަށް އަނިޔާ ވެސް ކުރިއޭ. ސިނާ ބަނޑަށް ނުވަމަހުގައޭ މަރުވީ. އަހަރެން ވަރަށް ޝައުޤުވެރިވެފަ މި ހުންނަނީ އެ ވާހަކަ އަޑުއަހައިލަން. ކިޔައިދީބަލަ."\n"މަންމަ ނުބުނެތަ އިތުރު އެއްޗެއް؟" ސިނާޒާ އިސްޖަހައިލިއެވެ.\n"ހޫނ. އެ ވަރަށް ބުނީ... ދެން ބުނީ ނޭގެއޭ ވީގޮތެއް،" ސިނާޒާގެ އަތުގައި ޒިޔާދާ ހިފައިލިއެވެ. "ކިޔައިދީބަލަ.އަހަރެން މީހަކު ގާތު ނުބުނާނަމޭ. ވަރަށް އަޑުއަހައި ހިތުން. ޕްލީޒް."\n"ތިޔައީ ވަރަށް ދިގުވާހަކައެއް. ވަރަށް ބޮޑު ސިއްރެއް. ވަންހަނާ ކުރަން މަޖުބޫރުކަމެއް. ކިހިނެއް އަހަރެން އެ ވާހަކަ،" ސިނާޒާ ފެންކަޅިވެ ލޮލުގެ ތެރެއަށް ޖަމާވަމުން ދިޔަ ކަރުނަތައް ތިކިތަކަކަށް ބަދަލުވާން ތައްޔާރުވިއެވެ. "އެއީ ވަރަށް ބިރުވެރި އިޙްސާސްތަކެއް. ނާމާންވަގުތު ކޮޅެއް."\n"މިހާރު މާ ޝައުޤުވެރިވެއްޖެ. އަހަރެންގެ ހާލަށް ސިނާ ހަމްދަރުދީ ވަންޏާ... ކިޔައިބަލަ." ޒިޔާދާ މަޑުމަޑުން ފޯނު ނަގައި ސްކްރީނުގައި އިނގިލި ކާއްތާލިއެވެ. އެއްއަތުން ފޯނާ ކުޅެމުން ސިނާޒާގެ މޫނަށް ވައްކަޅިއަކުން ބަލަމުން ދިޔައެވެ.\n"މީ ސިއްރެއް. މި ވާހަކަ އެހެން މީހަކަށް ކިޔައި ނުދޭތި. އަހަރެން ވަރަށް ޓްރަސްޓްކޮށްފަ މި ކިޔައިދެނީ. މީ ހީވެސް ނުވާކަހަލަ ކަމެއް. ހީވަނީ ބިރުވެރި ޚިޔާލީ ވާހަކައެއްހެން." ސިނާޒާ ޒިޔާދާގެ މޫނަށް ބަލައިލިއެވެ.\nވާހަކަ ކުރިއަށް ގެންދާށޭ ބުނަކަހަލަ ހަރަކާތްތަކެއް ޒިޔާދާގެ މޫނުމަތިން ފާޅުކޮށްލަމުން ފަނޑުކޮށް ހިނިތުންވެލިއެވެ.\n"އެއީ އަހަރެން އޯލެވެލް ނިންމި އަހަރު. އޭލެވެލްއަށް ފާސްވި ނަމަވެސް، އާއިލާގަ ތަނަވަސްކަން ނެތުމާ، ރަށުން ބޭރަށް ކިޔަވަން ދާންޖެހުމުން މަންމަމެން ނިންމީ އަހަރެން ރަށުގައި ބަހައްޓަން. އެހެން ހުއްޓާ ނާފިޒު މި ރަށަށް އައީ. ނާފިޒަކީ މާލޭ މުއްސަނދި އާއިލާއެއްގައި ހުރި ހަމަ އެކަނި ދަރި. އޭނާ މި ރަށަށް ގެނައީ މިތާ ކައިރީ މިހިރަ އަނދިރިމާގެ ހަނީފުގެ ރަޙްމަތްތެރިކަމުގަ. މި ރަށަކީ އަމާން ސުލްޙަވެރި ތަނެއްވީމަ. ނާފިޒުގެ އުޅުމަށް ހެޔޮ ބަދަލެއް އާދޭތޯ. ނާފިޒެކޭ ކިޔާ ވާހަކަ ފިޔަވައި އިތުރު ވާހަކައެއް ކުރިން އަހަރެން ނާހަން. ދުވަހަކު ވެސް ނުދެކެން. ނާފިޒު މިރަށަށް އައިސް އުޅޭތާ އަހަރެއްވާން ކައިރިވެފައި ހުއްޓާ. ހަނީފުގެ މަންމަގެ ފާތިހާއަށް ކައްކަން އަހަރެންނަށް ލިބުނު ދަޢުވަތަކަށް އެގެއަށް ދިޔަ ދުވަސް އެއީ އެންމެ ފުރަތަމަ ނާފިޒު ފެނުނު ދުވަސް. އެންމެ ފުރަތަމަ ވެސް ނާފިޒު ފެނުނު ވަގުތު ވާނުވާ ނޭގި އޭނާގެ މައްޗަށް އަހަރެންގެ ހިތް ލެބުނުކަހަލަ. އޭނާގެ ފިރިހެންވަންތަ ފަތިހަށި ދިގު އިސްކޮޅާ. ކަނދުރާއާ ހަމައަށް މިނިވަން ކޮށްލެވިފައިވި ފަން އިސްތަށިގަނޑާ. ބައިމަތި ފުޅާ އެ ހަށިގަނޑާ، ޚާއްޞަކޮށް ފުން އެ ދެ ލޮލުން. ފުރަތަމަ ނަޒަރުން އަހަރެންގެ ހިތް،" ސިނާޒާ ހިނިތުންވެލަމުން ޒިޔާދާއަށް ބަލައިލިއެވެ. "ނާފިޒު ވެސް ނުކިއްސަރު ގޮތަކަށް އަހަރެންނަށް ބަލަން ފެށި. އެދުވަހަށް ފަހުން. އަހަރުމެން ދެމީހުން ރަޙްމަތްތެރިވެ، އެ ރަޙްމަތްތެރިކަމުގެ ނަން ބަދަލުވެ، އެ ނަމުގައި މަހެއް ނުވަނީސް ޒަވާޖުގެ ގޮށް ޖަހައިލެވުނު. އާއިލާއިން ވެސް ބޭނުންވީ ތަނަވަސް ކަމާއި ތިޔާގިކަން. އޭރު މުޅިން ވެސް ފެނުނީ ނާފިޒު ރީތިކަމާއި އޭނާގެ ހިތްހެޔޮކަން. ދެ އާއިލާގެ ލޯތްބާއި ހަދިޔާ ބަދިޔާ ބަދަލުކުރުންތައް. ޙަޤީޤަތުގައި އެ އާއިލާއަކީ ވަރަށް ރަނގަޅު އާއިލާއެއް. ކައިވެންޏަށް ތިންމަސް ވީއިރު އަހަރެންގެ ބަނޑަށް ދެ މަސް ފުރިއްޖެ. އެހައިހިސާބުން ނާފިޒު ބަދަލުވާން ފަށައިފި. ސިއްރުން ކޮންމެވެސް ކަމެއް ކުރާކަން ކުރިން ވެސް އޮތީ އެނގިފަ. އެކަމު ޝައްކު ނުކުރަން ސުވާލު ނުކުރީ."\nޒިޔާދާގެ ކަނާއަތު އަތް ސިނާޒާގެ މުށުތެރެއަށްލާ ބާރަށް ފިތައިލިއެވެ. ކުރިއަށްގެން ދާށޭ ބުނާފަދައިން ބޯހަރަކާތްކޮށްލިއެވެ.\n"ނާފިޒު. ނާފިޒުއާ ސުވާލު ކުރަން ފެށުމުން އޭނާ ހުރިހާ ވާހަކައެއް ކިޔައިދިން. އޭނާއަކީ ކޮންކަހަލަ މީހެއްކަމާއި މިރަށަށް އޭނާގެ މައިންބަފައިން ފޮނުވާލީ ކީއްވެކަން ބުނެދިން. އެނގޭތަ ނާފިޒު އެއީ މާލޭގެ މަޝްހޫރު ވިޔަފާރިވެރިއެއްގެ ގަޔަށް ވަޅިހެރުމުގެ ތުޙުމަތުގައި ޖަލަށް ވެސްލީ މީހެއް. އޭނާއަކީ މަސްތުވާތަކެތީ ބޭނުންކޮށް ޑީލްކުރި މީހެއް. ފައިސާ ހުރިއްޔާ ނުވާނެ ކަމެއް ނޯންނާނެއްނު ދޯ. އިންސާފޭ ކިޔައިގެން ވާހަކަދައްކާ އެންމެ ވެސް އިންސާފު ހޯދަނީ ފައިސާއިން ވިއްޔަ،" ސިނާޒާގެ ރާގު ބަދަލުވަމުން ދިޔައެވެ. "ޖަލުން މިނިވަންކޮށް ހަނީފަށް ލާރިތަކެއް ދީފަ އެމީހުން ނާފިޒު މިރަށަށް ފޮނުވައިލީ ވެސް އެކަމުން ދުރުކުރެވޭތޯ. އެކަމު އޭނާ މިރަށަށް އައިސް ދެ އަހަރު ވެސް ނުވެ އުޅެނިކޮށް މި ރަށުގެ ކަންކަން ރަނގަޅަށް ދަސްކޮށް އެ ވިޔަފާރި ފުޅާކުރި. ސިއްރުން. ނުވިތާކަށް މިރަށުގެ ކުދިންނަށް ވެސް މަސްތުވާތަކެތިދީ އެ ކުދިން ވެސް. އަހަރެން އެންމެ ދެރަވީ. އަހަރެންނަށް މިހުރިހާ ކަމެއް ނޭނގި އޭނާގެ މަޅީގައި ޖެހުނީތީ."\nސިނާޒާގެ ބޮލުގައި މަޑުމަޑުން ޒިޔާދާ ފިރުމައިލިއެވެ.\n"އަހަރެންނަށް ކެތް ކުރުން ނޫން ގޮތެއް ނެތް. ފަހުންފަހުން ނާފިޒު މަސްތުވާތަކެތި ބޭނުންކުރަމުން ދިޔައީ އަހަރެންގެ ކުރިމަތީގައި. ކޮޓަރީގައި. އޭނާ ކަރުހިއްކާ ގަންނަ ކޮންމެ ފަހަރަކު ވެސް މަސްތުވާ އެއްޗެއް ބޭނުންކުރާނެ. އަހަރެންގެ ހާލަތަކަށް ކުޑަކޮށް ވެސް ބަލައި ވެސް ނުލާނެ. ގަދަހަދަން އުޅޭ ކޮންމެފަހަރަކު އަހަރެންނަށް ލިބެނީ އަނިޔާ. ބައެއްފަހަރު އޭނާ މަސްތުވެ އޮވެ އަހަރެންގެ ބަނޑުގައި އަތުން ވެސް ފައިން ވެސް ތަޅާ. އަނިޔާ ވެސް ކުރޭ. ގިސްލާ ރުއިން ނޫން ކަމެއް އަހަންނަކަށް ނުކުރެވޭ. އެންމެފަހު މަންމައަށް ވެސް އަންގަން މަޖުބޫރުވީ. ނާފިޒު އަހަރެން މޫނުގައި ޖެހިޖެހީނުން ތުންފަތަށް ދަތްވަދެ ލޭމަނާ ނުވީމަ މަންމައަށް. އެރޭ މަންމައަށް ހުރިހާ ވާހަކައެއް ކިޔައިދިނިން. ބައްޕަ ވެސް. ދޮންބެ ވެސް އަހަރެންގެ ޙާލާމެދު. ކަންބޮޑުވެ މާޔޫސްވި." ސިނާޒާގެ ދެ ލޮލުން އޮހެމުން ދިޔަ ކަރުނަތައް އޭނާގެ ދަތްދޮޅި ހުރަސްކޮށް ތިރިއަށް ސޮހެމުން ދިޔައެވެ. އަޑުގެ ކުރަކިކަން މަޑުމަޑު ރުއިމަކަށް ބަދަލުވެ ގިސްޖެހުން އިތުރުވިއެވެ.\n"އެންމެ ފަހުން... ދޮންބެގެ ރޭވުމަށް އަހަރެން އިހުތިރާމު ކުރަން ޖެހުނީ އެނޫން ގޮތެއް ނެތީމަ. ނާފިޒުގެ އަނިޔާވެރިކަން އިންތިހާއަށް ބޮޑުވާން ފެށީމަ. ބަނޑަށް އަށްމަހަށް އެޅީމަ ނާފިޒު ބޭނުންހާ ވަގުތަކު ބޭނުންހާ ގޮތަކަށް އަހަންނަކަށް އޭނާގެ ކަރުހިއްކުން ފިލުވައެއް ނުދެވޭ. އެހެންވެ ނާފިޒު އަބަދުމެ ކަހަލައިން ހުންނަނީ މަސްތުވެ ދުނިޔެ އެނބުރިފަ. ހޭބުއްދި ފިލައިފަ. ހަމައިގަ ހުންނަނީ މަދު ފަހަރެއްގަ. އެންމެފަހުން ކަންކުރަންވީގޮތް ދޮންބެ ކިޔައިދީ އެންމެން ފާރައަށް ތިބި،" ސިނާޒާގެ ގިސްލުން އިތުރުވިއެވެ. "އެރޭ ވެސް ނާފިޒު ހުރީ ހަމައަކު ނޫން. އަހަރެން ހަރަކާތްކުރީ ބޭބެގެ އިރުޝާދަށް. ނާފިޒު ގަދައެއް ނުހަދާ. އެންމެ ފަހުން އަހަރެންގެ ހަރަކާތްތަކަށް އޭނާ ބޯލަނބަމުން ދިޔަ. އެ ވަގުތުކޮޅަކީ އަހަރެންގެ ހަޔާތުގައި އައި އެންމެ ހިތްދަތިވަގުތުކޮޅަށް."\nސިނާއާ އަށް ކުރިއަށް ނުގެންދެވުމުން ހުއްޓައިލިއެވެ. ޒިޔާދާ މަޑުމަޑުން ސިނާޒާގެ އަތުގައި ހިފައި ބާރުކޮށްލިއެވެ.\n"އެންމެ ލޯބިވީ މީހާ ނޭވާ ނުލެވި ތެޅި ފޮޅެމުން ދިޔަ. ފެން ފޮދަކަށް އާދޭސް ކުރަމުން ދިޔަ. އޭނާ ކަރުގައި ދެ އަތުން ހިފައިގެން ނޭވާ ނުލެވިގެން ތެޅިތެޅި އޮތީ އަހަރެންގެ ކުރިމަތީގައި. ބައެއްފަހަރު ކޮޅަށް ތެދުވޭ. ތެދުވާއިރަށް ގައިން ވަރުގޮސް ތިރިވޭ. އެހެން އުޅުމުގަ ތެރޭގައި ކޮޓަރީ ހުރި މޭޒާ. ކަބަޑުތައް ދޮރު ކުރިމައްޗަށް ވެއްޓި ޑްރެސިން ޓޭބަލް ވެސް ފުނޑުފުނޑުވީ. މީހަކަށް އެތެރެއަށް ނުވަދެވޭ ގޮތަށް. އަހަރެން އިނީ ދެ ކަންފަތުގައި އަތްއަޅައިގެން ދެ ލޯ މަރައިގެން. އެ ވަރުން ވެސް މަންޒަރުތައް ސިފަވޭ. އަޑުއަހަން ބޭނުންނުވިޔަސް އަޑު ވެސް އެހޭ. ބަލަން ބޭނުން ނުވިޔަސް ދެ އިނގިލި ދޭތެރެއިން ނަމަވެސް އެ މަންޒަރަށް ބެލޭ. އިންސާނަކު މަރަށް ތެޅޭ މަންޒަރު. އެ ހިތްދަތިކަން. އެވޭން. އަހަރެންގެ އަމިއްލައަތުން. އަހަރެން އަލަތު ފިރިމީހާ." ނޭފަތުން ފައިބަމުން ދިޔަ ދަވަތައް އެތެރެއަށް ދަމައިލަމުން ތުންފަތްމަތީ ހުރި ދަވަތައް އަތުން ފޮހެލަމުން ސިނާޒާ ޖޯލީގައި ހަމަޖެހިލިއެވެ.\n"އަހަރެންނަކަށް ވީނުވީއެއް ނޭގުނު. ހޭވެރިވީއިރު އޮތީ ސެންޓަރުގަ. އެންމެން ވެސް ނުބުނަން އުޅުނީ. ގެއަށް ދޫކޮށްލާ ހަފުތާއެއް ވީފަހުން ވެސް ފުލުހުން ސުވާލު ވެސް ކުރި އަހަރެން ޖަވާބެއް ނުދެން. ވާހަކަދައްކަން ބޭނުން ވެސް ނުވީ. އޭގެ ދެ ހަފުތާއެއްހާ ފަހުން އަހަރެން ވިހައިފި. ހަމަ ނާފިޒު ކަހަލަ ރީތިރީތި ކުއްޖެއް. އެކަމަކު."\n"ދަރިފުޅުވީ. ސިކުނޑީގެ މައްސަލަ ހުންނަ. ނާފިޒު މަސްތުވާތަކެތި. އެގޭ މީހުން ބޭރަށް ގެންގޮސް ވަރަށް ފަރުވާ ދިންފަހުން. މިހާރު ކިރިޔާ ވެސް."\nއޭރު ޝަރީފު އެމީހުން ތިބި ޖޯއްޔާ އަރާހަމަވަނީއެވެ. ޝަރީފުގެ މޫނުމަތިން ރުޅިވެރިކަން ހާމަވަމުން ދިޔައެވެ.\n"ކަލޭ ކައިރީ ކިތައް ފަހަރު ބުނާނީ މިކަހަލަ ގޮތްކުޑަ އަންހެނުންނާ ވާހަކަ ނުދައްކާށޭ." ޝަރީފު އައިގޮތަށް އައިސް ޒިޔާދާގެ ބޮލުގެ އިސްތަށިގަނޑުގައި ހިފާ ނެގިއެވެ.\n"ކަލޭ ތީ ވަކި ސަހަލު މީހެއްތަ؟ ދޫކުރޭ ހަމަ މިހާރު އޭނާގެ އިސްތަށިގަނޑުން ދޫކުރޭ. މަންމާ! ބައްޕާ!" ޝަރީފު މުލައްދަނޑީގައި ހިފައި ދަމައި ގަންނަމުން ސިނާޒާ ހަޅޭއްލަވައިގަތެވެ.\nއަޑުގަދަވާތީ ވަހީދާ ވެސް އެފަރާތަށް ނުކުތެވެ. އޭރު ދެތިން އަވަށްޓެރިން ވެސް އެތަނަށް އައެވެ. ޔުނީފޯމުގައި ތިބި ހަތަރު ފުލުހުން ވެސް ދޮރޯށިން ވަދެގެން އަންނަ މަންޒަރުފެނުނެވެ.\n"ދޫކުރޭ! މިހާރު ދޫކުރޭ! ކަލޭއަށް އަނިޔާކުރަން މާބަނޑު މީހެއް ނޫނީ ނުފެނުތަ؟" ވަހީދާ ހަޅޭއްލަވައިގަތެވެ.\n"ބަލަ ކަލޭޔޯ! މާބަނޑުވީމަ ނޫނީ ކަލޭއަށް މީހަކު ފުރާނަ ދުއްވާލާކަށް ނުކެރުނުތަ؟ އެހާލުގައި އިނދެގެން ނޫނީ ކަލޭއަށް އެވަރުގެ ބޮޑު ފާފައެއް ކުރާކަށް ނުވިސްނުނުތަ؟" ޝަރީފު އިނގިލި ދިމާކޮށްލީ ސިނާޒާއާ ދިމާއަށެވެ.\n"މީހެއްގެ ފުރާނަ ދުއްވާލަން ރާވާ ފާރައަށް ތިބީ ކަލޭމެން ނޫންތަ؟ އެވެސް ކަލޭގެ މާމަދަރީގެ ބައްޕަ. އާނ. ސިނާޒާގެ ފިރިމީހާ. ޒިޔާދާ ވެސް އަހަރެން ވެސް މިއީ ފުލުހުން. އަހަރުމެން މިއީ އިންޓެލިޖެންސްގައި މަސައްކަތް ކުރާ ދެމަފިރިން. ޒިޔާދާ އިނީ ބަލިވެއެއް ނޫން." ޝަރީފުގެ މޫނު މަތިން ލާނެތް ހިނިތުންވުމެއް ދުވެލިއެވެ.\n"މި ހުރިހާ ކަމެއް މި ކުރީ ނާފިޒުގެ މަރުގެ ޙަޤީޤަތް ހޯދަން އެ އާއިލާއިން ބޭނުންވެގެން ކުރަމުންދާ ތަޙްޤީޤަށް ބޭނުންވާ ހެކިތައް ހޯދަން. ޒިޔާދާގެ ފޯނުގައި ސިނާޒާ ދެންމެ ކިޔައިދިން ހުރިހާ ވާހަކަތަކެއް އެ ހުރީ." ޝަރީފު އެއްނޭވާއިން އަމުނައިލިއެވެ.\nއެއާއެކު އެންމެންގެ ކުރިމަތީގައި ޒިޔާދާގެ ބަނޑަށް ލައްވައިގެން އުޅުނު މަސްނޫޢީ ރަބަރުގަނޑު ނަގައި ދައްކައިލިއެވެ. ހިނިތުންވެލައިގެން ހުރެއެވެ. މޫނުމަތިން ފަޚުރުވެރިކަމުގެ ކުލަވަރު ފާއްދައިލަމުންނެވެ.\nސިނާޒާއާއި ވަހީދާއަށް ލިބުނު ޝޮކާއެކު އެމީހުން ދެ ކަކޫމައްޗަށް ތިރިވިއެވެ. ހައިރާންވެ އަންތަރީސް ވެގެންނެވެ. ވަންހަނާވެ ފޮރުވިފައިވާ ކޮންމެ ކަމަކީ ވަގުތު ޖެހުންމުން ހާމަވެ ފާޅުވާނެކަމެއްކަން ހިތާއި ސިކުނޑިން ޤަބޫލުކޮށްގެންނެވެ.\n"ކޯޓުން މުއްދަތު ޖަހައިދީފައި އެ އޮތީ ހަތްދުވަހަށް. މި ދެ މީހުންނާ މިކަމާ ގުޅުންހުރި މިގޭ އެހެން މީހުން ވެސް ހިފާ ހަތްޔަރުކުރޭ. އަހަރުމެން މި ދަނީ ފުރަން." ޝަރީފުގެ އޯޑަރަށް ފުލުން ސިނާޒާއާއި ވަހީދާ އެ މީހުންގެ ބެލުމުގެ ދަށަށް ގެންދިޔައެވެ.\nވަރަށް ފުރިހަމަ ހާދިސާއެއް\nއެންމެ ރީތި އެއް ވާހަކަ...


Modi ge gon'diah vaadhakuran eyna aah vattharu meehaku nikumejje!\nދުނިޔެ - އިންޑިއާގެ އާންމު އިންތިޚާބު\nމޯދީގެ ގޮނޑިއަށް ވާދަކުރަން އޭނާއާ ވައްތަރު މީހަކު ނިކުމެއްޖެ!\nވާދަކުރަނީ އަމިއްލަ ކެނޑިޑޭޓެއްގެ ހައިސިއްޔަތުން\nކުރިން ބީޖޭޕީގެ ކެމްޕެއިނުގައި ވެސް އުޅުއްވި\nކ. މާލެ 13 އޭޕުރިލް 2019 | ހޮނިހިރު 19:03 4,246\nމޯދީއާ ވައްތަރު ކަމަށް ބުނާ އަބީނަންދަން ޕަތަކް - އޭ.އެން.އައި\nމިހާރު ކުރިޔަށްދާ އިންޑިއާގެ އާންމު އިންތިހާބުގައި ބޮޑުވަޒީރު ނަރެންދުރަ މޯދީ ވާދަކުރައްވާ އުއްތަރް ޕްރަދޭޝްގެ ވަރަނަސީ ދާއިރާއަށް އޭނާއާ ވައްތަރު މީހަކު ނިކުމެވަޑައިގެންފިއެވެ.\nކުރިން ބީޖޭޕީއަށް ކެމްޕެއިން ކޮށްދޭން އުޅުނު އަބީނަންދަން ޕަތަކް ނަމަކަށް ކިޔާ މީހާ އަމިއްލަ ގޮތުން ވާދަކުރައްވަން ނިންމާފައިވާ އިރު، އޭނާ ބުނީ ހޮވިއްޖެ ނަމަ ބޮޑުވަޒީރުގެ މަގާމަށް ގެންނަން ތާއީދު ކުރާނީ ކޮންގްރެސް ޕާޓީގެ ރާހުލް ގާންދީއަށް ކަމަށެވެ. މޯދީއާ ވައްތަރު ވުމުގެ އިތުރުން އޭނާއާ އެއްގޮތަކަށް ހެދުން އަޅާ އަބީނަންދަން ބުނީ އޭނާއަކީ "ޑަމީ" ކެނޑިޑޭޓެއް ނޫންކަމަށާއި ދެކޮޅީ ހަމައެކަނި މޯދީއާ ކަމަށެވެ.\nމި މަހުގެ 26 ވަނަ ދުވަހުގެ ކުރިން އޭނާ ވަރަނާސީ ދާއިރާއަށް ވާދަކުރަން ފޯމް ހުށައަޅާނެ ކަމަށް އަބީނަންދަން ބުނެފައިވާ އިރު، ހުކުރު ދުވަހު އޭނާ ވަނީ މިނިވަން ކެނޑިޑޭޓެއްގެ ހައިސިއްޔަތުން ލަކްނޯ އިން ވެސް ފޯމް ހުށައަޅާފައެވެ.\nމޯދީ ނިސްބަތްވެވަޑައިގަންނަވާ ބީޖޭޕީއާ އެކު ކޯލިޝަން ހަދާފައިވާ ރިޕަބްލިކަން ޕާޓީ އޮފް އިންޑިއާގައި ހަރަކާތްތެރިވެފައިވާ އަބީނަންދަން މޯދީއާ އެއްގޮތަށް ހެދެން އެޅުމުގެ އިތުރަށް، ވާހަކަދެއްކުމުގެ އުކުޅުތަކާއި ބަސްމަގު ވެސް ގެންގުޅެނީ އެއްގޮތަކަށެވެ. އަދި ވަރަށް ގިނަ ފަހަރު މަތިން އޭނާ ވަނީ މޯދީ ވެވަޑައިގެންނެވި ވައުދުތަކަށް ވެސް ހަޖޫ ޖަހާފައެވެ. އަދި ބީޖޭޕީ ދޫކޮށް ކޮންގްރެސްއަށް ދާން ޖެހުނީ ވެސް މޯދީ ވެވަޑައިގެންނެވި ވައުދުތައް ފުއްދަވައިދެއްވަން ނުކުޅެދުމުން ކަމަށް ވެސް އޭނާ ވިދާޅުވިއެވެ.\nއިންޑިއާގައި މިހާރު ކުރިޔަށްދާ އާންމު އިންތިހާބުގެ ވޯޓުލާން ފަށާފާވާއިރު، މޯދީ އާއި އަބީނަންދަން ވާދަކުރާ ވަރަނަސީގައި ވޯޓުލުމަށް ހަމަޖެހިފައިވަނީ މޭ 19 ވަނަ ދުވަހުގައެވެ. ހަތް ފިޔަވައްސަކަށް ބަހާލައިގެން ކުރިޔަށް ގެންދާ އިންތިހާބުގެ ވޯޓު ގުނަން ފަށަން ހަމަޖެހިފައިވަނީ މޭ 23 ވަނަ ދުވަހުގައެވެ.


ލޯބިވާއޭ 1 | Esfiya - Dhivehi Vaahaka Site\nއިރުގެ އަލި މޫނަށް އެޅުމާއިއެކު މިއްލީއަށް ހޭލެވުނީ ސިއްސައިގެން ގޮހެވެ. އަވަހަށް ތެދުވެ ގަޑި ބަލައިލި އިރު ކަމަކުދާކަށް ނެތެވެ. ގަޑިން5ގަޑި ބައި ވީއެވެ. މިއަދު ގަޑި ޖެހުނީއޭ ކިޔާ އަވަހަށް ފެންވަރަން ވަނެވެ. ނިކުތްއިރު މީހާ ތުރުތުރު އަޅަމުން ދިޔައެވެ. ފެން ފިނި ވުމުގެ އިތުރުން އޭސީވެސް ޖައްސާފައި ހުރީމައެވެ.\nއަވަހަށް އެއްޗެހި ލައިގެން ދަބަސް ހިފައިގެން ކޮޓަރިން ނުކުތީ6ގަޑި 15 ވުމުގެ ކުރިން ކޮލެޖަށް ދެވޭތޯއެވެ. ކޮލެޖުގެ ފުރަތަމަ ދުވަސްކަމުން ގަޑި ނުޖެހުމަށް މިއްލީ ވަނީ އަޒުމު ކަނޑައަޅާފައެވެ. ބާރުބާރަށް ހިނގާފައި ދިޔަ މިއްލީއަށް ކޮލެޖުގެ ގޭޓާއި އަރާ ހަމަނުވެވެނީސް ފަހަތުން ކުއްޖަކު އައިސް ބަނޑުގައި ބައްދައި ގަނެއްޖެއެވެ.\nސިއްސައިގެން ދިޔުމާއިއެކީ މިއްލީގެ އަތުގައި ހުރި ފޮތްތަށް ބިންމައްޗަށް ވެއްޓުނެވެ. އަދި އަވަސް އަވަހަށް ފަހަތް ބަލާލުމާއެކު އޭނާވެސް ސިއްސައިގެން ގޮސް އަނގަވަތަށް ނުވެއްޓުނީ ކިރިޔާއެވެ. ފަހަތުގައި ހުރީ އޭނާގެ ދޮންބެ ލާމިއުއެވެ.6އަހަރު ވަންދެން ޔޫކޭ ގައި ކިޔަވާފައި އައިއިރު މާ ރީތި ކަމަށް ދައްކައެވެ.\nދަނބު ކުލައިގެ ޓީޝާޓާއި ކަޅުކުލައިގެ ޖިންސްގެ އިތުރުން ކަޅުކުލައިގެ ލެދާރ ޖެކެޓު ލާފައި ހުރިއިރު ވަރަށް ރީއްޗެވެ. އިސްތަށިގަނޑު ރީތި ވަރަކަށް ދިގު ކޮއްލާފައި ވާއިރު އެ ދޮން މޫނާއި ނުހަނު ގުޅެއެވެ. އަތުގައި އަޅާފައިވާ އަގު ބޮޑު ގަޑީގެ އިތުރުން އަރައިގެން ހުރި ބޫޓުންވެސް ލާމިއުގެ ރީތިކަން އިތުރު ކޮއްދެއެވެ.\nމިއްލީގެ ރީތިކަން ވަކި ކުޑައެއް ނޫނެވެ. ކަޅު ކުލައިގެ ކަކުލާއި ހަމައަށް އަންނަ ހެދުމަކާއި ނޫކުލައިގެ ޖިންސެއް ލާފައިވާއިރު އިސްތަށިގަނޑު ވަނީ ކަޅު ކުލައިގައެވެ. އަތުގައި ގަޑިއެއް އަޅާފައި ވާއިރު އަރައިގެން ހުރި ކެޝުއަލް ބޫޓުން މިއްލީގެ ރީތިކަން އިތުރު ކޮއްދެއެވެ. ތުންފަތުގައި ޖައްސާފައިވާ ރަތް ލިޕްސްޓިކްގެ އިތުރުން އެސްފިޔަ ތަކުގައި މަސްކަރާ އަޅާފައި ވާއިރު އެ ދޮން މޫނާއި ނުހަނު ގުޅެއެވެ.\n“ސަޕްރައިޒް” މިއްލީ ފަހަތަށް އެނބުރުމާއިއެކު ލާމިއު ހަޅޭއްލަވައިގަތެވެ. މިއްލީވެސް ކުޑަ ކުއްޖެއް ފަދައިން ލާމިއު ގައިގައި ބައްދައިގަތެވެ. އަދި ސަލާން ކޮއްލާފައި ކޮލެޖަށް ވަންނަން ހިނގައިގަތެވެ. މިއްލީ ކޮލެޖަށް ވަނުމާއިއެކީ ލާމިއު ގެއަށް ދާން ހިނގައިގަތެވެ.\nމިޒްޔަލްއަށް ހެނދުނު ހޭލެވުނީ މަންމަ އައިސް ގޮވުމުންނެވެ. އަވަހަށް ތެދުވެ ފެންވަރައިގެން ރެޑީވެލައިގެން ކޮލެޖަށް ދިޔައިރު ގަޑި ޖެހެން5މިނެޓެވެ. އަވަހަށް ކުލާހަށް ވަދެ ހަމަ ޖެހިލާ ވަށައިގެން ހޯދާލީ ކުލާހުގައި ތިބި ކުދިންގެ ތެރެއިން އޭނާގެ ކޮއްކޮ ހޯދާލުމަށެވެ. އޭނާގެ ކައިރީގައި އިން ކުއްޖާއަށް ބަލައިލުމާއި އެކު އެހެން ތަނަކަށް ނަޒަރު ބަދަލު ކޮއްލަން ހިތް ނުކުޅެދުނެވެ.\nމިއްލީއަށް ވެސް ވީ ހަމަ އެވަރެވެ. ކައިރީގައި އިން ޒުވާނާ ފެނިފައި އަތްފައި ފިނިވެ މީހާ ތުރުތުރު އަޅައިގަތެވެ. އަތްދިގު ހުދު ގަމީހަކާއި މަޑުނޫ ލެދާރ ޖެކެޓެއްގެ އިތުރުން މަޑުނޫ ޖިންސެއް ލައިގެން އިންއިރު ފިލްމީ ތަރިއެކޭ އެއްފަދަ އެވެ. އިސްތަށި ގަނޑުގައި މަޑު ޗޮކުލެޓު ކުލަ ޖައްސާފައި ވާއިރު އެ ދޮން މޫނާއި ވަރަށް ގުޅެއެވެ.\n“އެހެމް އެހެމް..މިލީ..ވަޓް އާރ ޔޫ ލުކިން އެޓް؟” މިއްލީގެ އެންމެ ގާތް އެކުވެރިޔާ ޝައިހާ އެހެން އަހާލި އަޑަށް ސިއްސައިގެން ގޮސް މިއްލީއަށް އަވަހަށް އަނެއް ފަރާތަށް އެނބުރެވުނެވެ. އޭރު ޝައިހާ އިނީ ހެވިފައި އޭނާއާއި ދިމާލަށް ބަލަހައްޓައި ގެންނެވެ.\n“ނަތިން..” މިއްލީ ކުރު ޖަވާބަކުން ނިންމާލިއެވެ.\nއިރުކޮޅެއްނުވެ ޓީޗަރު އައިސް ކުލާހަށް ވަނެވެ. އޭގެ ފަހުން އެކަކުވެސް ވާހަކަ އެއް ނުދައްކައެވެ. ކުރިއަށް އޮތް3ގަޑިވެސް ދިޔައީ ހަލުވި ކަމާއިއެކު އެވެ. އިންޓަވަލް ގަޑީގެ ބެލް އެޅުމާއިއެކު ހުރިހާ ކުދިން ކުލާހުން ނިކުމެ ދުއްވައިގަތީ ކެންޓީނާއި ދިމާލަށެވެ. މިއްލީވެސް ނިކުމެ ހިނގައިގަތީ ކެންޓީނަށެވެ.\nކެންޓީނަށް ވަދެ ކޮފީ ތައްޓެއް ހިފައިގެން މިއްލީ ދިޔައީ ކޮލެޖުގެ ގާޑެންއަށެވެ. އެތާ ހުރި ބެންޗެއްގައި އިށީނދެ އިނދެ މަޑުމަޑުން ކޮފީތަށި ބޮމުން ދަނިކޮށް މިޒްޔަލް އައިސް އޭނާގެ ގާތުގައި އިށީނދެއްޖެ އެވެ.\n“ހޭއި..އައިމް މިޒްޔަލް..ކޭން އައް އާސްކް ޔޫ ވަޓްސް ޔުއާރ ނޭމް؟” މިއްލީއަށް އެއްޗެކޭ ނުބުނެވެނީސް މިޒްޔަލް އަމިއްލަ އަށް ތަޢާރަފް ވެލިއެވެ.\n“އައިމް މިއްލީ..ނައިސް ޓު މީޓް ޔޫ..” މިއްލީވެސް ހިނިތުންވެލުމަށް ފަހު ތަޢާރަފް ވެލިއެވެ.\n“މިއްލީ..ނައިސް ނޭމް..އެނީވޭސް ކޭން ވީ ބީ ފްރެންޑްސް” މިފަހަރުވެސް އިސްވެ ވާހަކަ ދެއްކީ މިޒްޔަލްއެވެ. “ޔާ..ޝުއާރ” މިއްލީގެ ޖަވާބު ކުރެވެ.\nރަނގަބީލު ޖެހުމާއި އެކު ހުރިހާ ކުދިން އައިސް ކުލާހަށް ވަދެ ހަމަޖެހިލިއެވެ. މިއްލީއާއި މިޒްޔަލް ވެސް އައިސް އެކަކު އަނެކަކަށް ހިނިތުން ވެލުމަށްފަހު ފިލާވަޅަށް ސަމާލުކަން ދިނެވެ.\nނިމުމުގެ ރަނގަބީލު ޖެހުމާއިއެކު މިއްލީއާއި މިޒްޔަލް ތެދުވެ ހިނގައިގަތީ ގޭޓާއި ދިމާލަށެވެ. އެކުގައި ގެއަށް ދާން ނިންމި ނަމަވެސް މިއްލީ ބަލާ ލާމިއު އައިސް އިނެވެ. އަވިއައިނު އަޅައިގެން އިންއިރު ހުރިހާ އަންހެން ކުދިންގެ ނަޒަރު ވަނީ ލާމިއުއަށް އަމާޒުވެފައެވެ.\n“ހޭއި ދޮންބޭ..މިތާ ކީއްކޮއްލަނީ؟” މިއްލީ އަށް ލާމިއު ފެނުމާއި އެކީ ދުވެފައި އައިސް ލާމިއުގެ ގައިގައި ބައްދައިގަތެވެ. އޭރު ހުރިހާ އަންހެން ކުދިން ތިބީ މިއްލީއަށް ރުޅިވެރި ނަޒަރު އަމާޒު ކޮއްގެންނެވެ. ހަމަ އެފަދައިން، ހުރިހާ ފިރިހެން ކުދިންގެ ލޮލުން ލާމިއުއަށް ބަލަމުން ދިޔައީ ސިންގާއެއް ޝިކާރައަކަށް ދަހިވެތި ވެގެންވާ ފަދައަކުންނެވެ.\n“މިލީ ބަލާ އައިސް..ހޭއި..ހޫ އިސް ދިސް ހޭންޑްސަމް ގައި؟ އިސް ހީ ޔުއާރ ބޯއިފްރެނެޑް؟” ލާމިއު އައި ބޭނުން ބުނެފައި މިއްލީއަށް އަމާޒު ކޮއްލި ސުވާލުން އޭނާގެ ކޯތާފަތް އެކީ ރަތްވެގެން ދިޔައެވެ.\n“ނޯ ބްރޯ..ހީ އިސް މައި ފްރެންޑް” މިއްލީގެ އަޑުން ވެސް އޭނާ ލަދުގެންފައި ހުރި މިންވަރު ހާމަ ވެއެވެ. “އޯކޭ” ލާމިއު އެހެން ބުނުމަށްފަހު މިޒްޔަލްއާއި ސަލާމް ކޮއްލިއެވެ. އަދި މިއްލީ ކައިރީ ދާން ހިނގާށޭ ބުނެލިއެވެ.\n“ބާއި ޔާލް..މިއޮތީ އަޅުގަނޑުގެ ނަންބަރު..ކަމެއް ބޭނުމިއްޔާ ގުޅާލާ އިނގޭ..ދަނީ” ގަނޑު ކޮޅެއްގައި އޭނާގެ ނަންބަރު ލިޔެފައި ލާމިއުގެ ފަހަތުން މިއްލީ ހިނގައިގަތީ މިޒްޔަލްއާއި ސަލާން ކޮއްލާފައެވެ.\nގެއަށް ގޮސް މިއްލީ ފުރަތަމަ ވެސް ބޭނުންވީ ކޮޓަރިއަށް ދާށެވެ. ސިޑިން އަރާ ކޮޓަރިއަށް ދެވުނުއިރު މިއްލީ ހުރީ ވަރުބަލި ވެފައެވެ. މޭޒުމަތީގައި ދަބަސް ބޭންދުމަށް ފަހު މުޅި ކޮޓަރިއަށް ނަޒަރު ހިންގާލިއެވެ. ކޮޓަރީގެ އެއްފަރާތުގައި ބޮޑު އެނދަކާއި ފޮތްތަށް އަޅަން ކަބަޑެއް ވެއެވެ. އެނދުގައި ހުދު ބެޑްޝީޓެއް އަޅާފައި ވާއިރު ބާލިސް އުރަތަކާއި ރަޖާގަނޑު ވަނީ މަޑުނޫ ކުލައިންނެވެ.\nފޮތް ކަބަޑާއި ކިޔަވާ މޭޒެއްގެ އިތުރުން ގޮނޑިވެސް ވަނީ ނޫކުލައިގައެވެ. ހެދުންތައް އަޅަން އަލަމާރިއެއް ވާއިރު އޭތި ވެސް ވަނީ ހުދާއި ނޫކުލައިގައެވެ. ކޮޓަރީގެ އަނެއް ފަރާތުގައި ސޯފާ ސެޓަކާއި ކުޑަ މޭޒެއް ބަހައްޓާފައި ވެއެވެ. ތިރީގައި ކާޕެޓް އަޅާފައި ވެއެވެ. ބެލްކަންޏަށް ނިކުމެވެން ހުންނަ ދޮރުގައި ދަމާފައިވާ ދޮރުފޮތިގަނޑު ވެސް ވަނީ ހުދު ކުލައިގައެވެ.\nކޮޓަރީގެ ކޮންމެ ދިމާލަކަށް ބަލާލި ކަމުގައި ވިޔަސް ސާފުތާހިރުކަން ފެނިގެން ދެއެވެ.\nމިއްލީ ފެންވަރައިގެން ނުކުމެ އަވަސްވެގަތީ ނަމާދު ކުރާށެވެ. އަދި ނަމާދު ކުރުމަށްފަހު އެނދުގައި އޮށޯވެލީ ނިދާލަން ނަމަވެސް ހިޔާލުގައި ވަނީ މިޒްޔަލް އެވެ. އެ ރީތި ލޮލާއި އިސްތަށިގަނޑުގެ އިތުރުން އަޑުގައިވެސް ޖާދޫއެއް ވާފަދައެވެ.\nމިޒްޔަލް ވެސް ގެއަށް ގޮސް ނަމާދު ކޮއްލައިގެން އައިސް ކޮޓަރިއަށް ވަނެވެ.\nމިޒްޔަލްގެ ކޮޓަރީގެ ހުރިހާ ސާމާނެއް ވެސް ވަނީ ހުދާއި ނޫ ކުލައިގައެވެ. އެނދާއި އަލަމާރީގެ އިތުރުން ފޮތްކިޔަން ބަހައްޓާފައި ހުންނަ މޭޒާއި ގޮނޑިވެސް މެއެވެ. ރީތި ސޯފާ ސެޓެއް ކޮޓަރީގެ އެއްފަރާތުގައި ވާއިރު އޭގެ މަތީގައި ނޫކުލައިގެ ގިޓައެއް ބާއްވާފައި އޮތެވެ. ބެލްކަންޏަށް ނިކުމެވެން އިންނަ ދޮރުގައި ގަދަނޫ ކުލައިގެ ފޮތިގަނޑެއް ދަމާފައި ވާއިރު ބެލްކަނީގައި ވެސް ސޯފާ ސެޓަކާއި ކުޑަ މޭޒެއްވެއެވެ.\nމިޒްޔަލް އައިސް ބެލްކަނީގައި ހުރި ސޯފާގައި އިށީނދެފައި ފޯނު ނަގައި ތައްޔާރު ވެލީ މިއްލީ އަށް ގުޅާލުމަށެވެ.\nދެފަހަރަކު ގުޅާލާއިރަށް މިއްލީ ފޯނު ނަގައި ހަލޯއޭ ބުނެލިއެވެ. އޭނާގެ އަޑުން އެ ތެދުވީ ނިދާފައިކަން މިޒްޔަލްއަށް އެނގުނެވެ.\n“ހަލޯ..މިލީ ނިދަނީތަ؟” އެކޮޅުން މިޒްޔަލްގެ އަޑު އިވުމާއި އެކީ މިއްލީގެ ނިދި އެކީ ފިލައިގެން ދިޔައެވެ.\n“ނޫން..ކުޑަކޮން ނިދުނީ..ޔާލް ކީއްކޮއްލަނީ؟” މިއްލީ ހިނިތުންވެލުމަށް ފަހު ސުވާލު ކޮއްލި އަޑަށް މިޒްޔަލް ހީލިއެވެ.\n“ކަމެއް ނުކުރަން..ފޫހި ވާތީ ގުޅާލީ..މިލީ ނިދަންޏާ ބާއްވަނީ އިނގޭ..”މިޒްޔަލް ޖަވާބު ދިނުމަށްފަހު ބުނެލިއެވެ.\n“ނޫން..ނުނިދަމޭ..ދެން ޔާލް ގުޅީމަ ކިހިނެއް ނިދާނީ” މިއްލީ އަވަސް އަވަހަށް ޖަވާބު ދިނެވެ.\n“ކީއްވެ ޔާލް ގުޅީމަ ނުނިދޭނެ އޭ ތި ބުނީ؟” މިޒްޔަލް ކޮއްލި ސުވާލުން މިއްލީގެ ހިތުގެ ވިންދު އަވަސްވެ ނޭވާ ކުރުވާ ގޮތްވިއެވެ.\n“އެއީ……ދެން އަލަށް ފްރެންޑް ވީމަ.”މިއްލީ އަވަސް އަވަހަށް ޖަވާބު ދިނެވެ.\n“އިޓްސް އޯކޭ މިލީ.. މަންމަ ކާން ގޮވާ އެބަ..ޔާލް މިދަނީ ކާން..މިލީ ކައިފިންތަ؟” މިޒްޔަލް ސުވާލު ކޮއްލިއެވެ.\n“ނޫން..” މިއްލީގެ ޖަވާބު ކުރެވެ. “މިލީ ދޭ ކާން..ޔާލް މިރޭ ގުޅާލާނަން އިނގޭ..އޯކޭ ބާއި..” މިޒްޔަލް އެހެން ބުނުމަށްފަހު ފޯނު ކަނޑާލިއެވެ. މިއްލީ ވެސް ކައިގެން އައިސް ކުޑަކޮން އޮށޯވެލިތަނުން އަނެއްކާ ނިދި ޖެހުނެވެ.\nލާމިއު ގެއަށް އައިސް ފެންވަރައިގެން ނިދާލިއެވެ. ހަވީރު4ގެ އެލާމާއެކު ތެދުވި ނަމަވެސް ލޮލުގައި ވަނީ ނިންޖެވެ. އެނދުން ތެދުވާ ހިތް ނުވެފައި އޮއްވާ މިއްލީ އައިސް ލާމިއުގެ ކޮޓަރިއަށް ވަނެވެ.\n“ދޮންބޭ..ކިހިނެއް ހަދާފަ މިއޮތީ ކޮޓަރިއަށް؟” މިއްލީއަށް ލާމިއުގެ ކޮޓަރި ފެނުމާއިއެކީ ލާމިއުގެ ގާތަށް އައެވެ.\nކޮޓަރީގެ އެއްކަނެއްގައި ބަހައްޓާފައި ހުރި ފޮތްކަބަޑުގައި ހުރި ހުރިހާ ފޮތެއް ވަނީ ބިންމަތީގައެވެ. ސޯފާ މަތީގައި ހުރި ކުޝަންތައް އުކާފައި ވާއިރު ކިޔަވާ މޭޒުމަތީގައި ހުރި ހުރިހާ ފޮތެއް ވެސް ވަނީ ބިންމަތީގައެވެ. މިއްލީ އައިސް ހުރިހާ ތަނެއް ސާފު ކޮއްދިންއިރު ލާމިއު ބަލަހައްޓައިގެން އިނީ ހެވިފައެވެ.\n“މިލީ..ތެންކްޔޫ..” މިއްލީ ކޮޓަރި ސާފުކޮއްފައި ދާން ހިނގައިގަތް ތަނުން ލާމިއު ބުނެލި އަޑަށް ފަސްއެނބުރި ބަލައިލިއެވެ.\n“އިޓްސް އޯކޭ ބްރޯ..އެކަމު ދެން ކޮޓަރި ބާއްވާނީ ރީތިކޮން އިނގޭ..މިލީ ދަނީ ސައިހަދަން..ފެންވަރައިގެން އާދޭ ސައިބޯން..” މިއްލީ ހިނިތުންވުމަކާއި އެކު ބުނެލިއެވެ.\nމިއްލީ ދިޔުމާއި އެކީ ލާމިއު މުޅި ކޮޓަރިއަށް ނަޒަރު ހިންގާލިއެވެ. މުޅި ކޮޓަރި ފެންނަނީ ސާފުތާހިރު ކޮންނެވެ. ރަތާއި ހުދު ކުލައިން ހުރިހާ ފަރުނީޗަރުތަކެއް ޒީނަތްތެރި ވެފައި ވާއިރު ބަލައިލަން ކިތަންމެ ހާވެސް ރީއްޗެވެ.\nލާމިއު ސައިބޮއެގެން އައިސް އެއްޗެހި ބަދަލު ކޮއްލައިގެން ދިޔައީ ގަލޮޅު ފުޓުބޯޅަ ދަނޑަށް ކުޅެން ނަމަވެސް އޭނާގެ ޙިޔާލު ބަދަލުވީ މަގުމަތިން މިޒްޔަލްއާއި އޭނާގެ ގާތުގައި ހުރި އަންހެން ކުއްޖާ ފެނުމުންނެވެ.\nކަޅު ކުލައިގެ ދިގު އަބާޔާއެއް ލައިގެން ހުރިއިރު އިސްތަށިގަނޑު ވަނީ ޝޯލްއެއް އަޅާ ފޮރުވާލާފައެވެ. ތުންފަތުގައި މަޑު ފިޔާތޮށި ކުލައެއް ޖައްސާފައި ވާއިރު އެ ދޮން މޫނާއި ނުހަނު ގުޅެއެވެ.\n“ހޭއި މިޒްޔަލް..” ލާމިއު ގޮވާލުމާއި އެކީ މިޒްޔަލްއާއި އޭނާގެ ގާތުގައި ހުރި ކުއްޖާ މަޑުކޮއްލިއެވެ. “ކޮންތާކަށް ދަނީ؟” ލާމިއު އަރާ ހަމަވެފައި ސުވާލުކޮއްލިއެވެ.\n“މި ހިނގާލަނީ.. ކޮބާ މިލީ؟” މިޒްޔަލް ޖަވާބުދިމުނަށްފަހު މިއްލީއާއި ބެހޭގޮތުން އެހިއެވެ.\n“މިލީ ގޭގަ..އިސް ޝީ ޔުއާރ ސިސްޓަރ؟” މިޒްޔަލްގެ ގާތުގައި ހުރި ކުއްޖާއަށް ނިސްބަތްކޮށް ލާމިއު އަހާލިއެވެ.\n“ހޫމް..މީ ޒަޔާ..މައި ސިސް..” ޒަޔާގެ ކޮލުގައި ހިފާލަމުން މިޒްޔަލް ޖަވާބު ދިނެވެ.\n“ހޭއި އައިމް ލާމިއު..” ލާމިއު ޒަޔާ އާއި ސަލާމް ކޮއްލިއެވެ.\n“އޯކޭ.. ބާއި ޔާލް.. ދެން ދަނީ.. މިރޭ ގުޅާލާނަން އިނގޭ.. ކުޑަ ކަމަކު..” ލާމިއު މިހެން ބުނެ ހިނގައިގަތެވެ.\nގަޑިން ރޭގަނޑު9ޖަހަނީއެވެ. މިޒްޔަލްއާއި ޒަޔާ ކައިގެން އައިސް އެކުއްޖެއްގެ ކޮޓަރިއަށް ވަނީ ނިދަން ނަމަވެސް ހިޔާލުގައި ވަނީ އެހެން ކަމެކެވެ.\nޒަޔާގެ ހިޔާލު ގުޅިފައި ވަނީ އިރުކޮޅެއްކުރިން ފެނުނު ޒުވާނާއާއެވެ. އޭނާ ފެނުނު ވަގުތުން ފެށިގެން އެރީތި ސޫރަ ހިތުގައި ކުރަހާލެވުނެވެ. އެރީތި އަޑާއި، ލޮލާއި، އިސްތަށިގަނޑުގެ އިތުރުން އެ ދޮން މޫނު ޒަޔާއަށް ވަރަށް ކަމުދިޔައެވެ.\nއިރުކޮޅަކު އެހެން އޮވެލުމަށް ފަހު ތެދުވެ ފެންވަރާލައިގެން އައިސް ނިދަން އޮށޯތެވެ. ލާމިއުގެ ހިޔާލު ތަކާއި ހުރެ ޒަޔާއަށް ވަރަށް އަވަހަށް ނިދުނެވެ.\nގަޑިން9ގަޑި ބައި ވީއެވެ. މިއްލީގެ ފޯނު ރިންގުވާން ފެށިއެވެ. މިއްލީ ފޯނު ނެގުމާއިއެކު އެ އިވުނީ އޭނާ އަޑުއަހާލަން އެންމެ ބޭނުންވި އަޑެވެ.\n“މިލީ.. ކީއްކޮއްލަނީ؟” މިޒްޔަލްގެ ސުވާލު ސާދާވެފައި ކުރެވެ.\n“ނަތިން.. ހަމަ އޮވެލީ.. ހައު އެބައުޓް ޔޫ..” މިއްލީ ވެސް ސުވާލު ތަކުރާރު ކޮއްލިއެވެ.\n“މިލީގެ ހިޔާލުގަ..” މިޒްޔަލްއަށް އެހެން ބުނެވުނީ އިޚުތިޔާރުން ބޭރުގައެވެ. ނަމަވެސް މިއްލީ ބުނާނެ އެއްޗެއް ނޭނގޭތީ މިޒްޔަލް އިޚުތިޔާރު ކުރީ ހަމަ ހިމޭން ކަމެވެ.\n“އޯހް.. މިލީއާއި ދޭތެރޭ ވިސްނަން ދޯ..” މިއްލީ އެކަމާ މާބޮޑަށް އަޅައެއް ނުލިއެވެ.\nދެމީހުން ވާހަކަ ދައްކަން ތިބިއިރު ގަޑިން ވީވަރެއްވެސް ނޭނގުނެވެ. 11 ގަޑި ބައިވެ ބޮޑުވެއްޖެއެވެ.\nމިއްލީ ސިއްސައިގެން ދިޔައީ ކުއްލިއަކަށް މީހަކު ކޮޓަރީގެ ދޮރު ހުޅުވާލުމުންނެވެ.\nThe 1st part is really very amazing❤ Milly is suchacute name 😍I’m sure that the upcoming parts will be much more amazing.. I’ll follow you on instagram n we can be friends right?? Waiting for the next part.. Loads of love and stay safe ❤😘\nThank you so much kukkyyy ❤❤☺ Of course we can be friends … Luv you too and take care … Stay safe ☺❤\nvrh reethi 🥰🥰🥰\nstay safe and sound 💕\nThank you so much Blossom ❤❤☺ Luv you too and take care … Stay safe ☺❤ Insha Allah vrh avahah next part up kod dheynan\nVrh reethi.. keep it up 🥰🥰\nThank you so much Kia ❤❤☺\nMaasha Allah Haadha reehchey mi part….. Varah curious… BTW Varah salhi gothakah mi vany…. Varah Majaa vaane dho..\nThank you so much Xaxa … ❤❤☺ Heevany varah majaa vaane hen dho☺\nV. Salhi 1 part… Lve u 💖\nThank you so much shyn … Luv you too❤❤☺\nMaasha Allah… Varah Salhi dear 💖💖💖💖curiously waiting for the next part 😘😘😘😘.. Mch Lve n be safe Eekko_11 😊😊😊\nThank you so much R¥N ☺☺… Insha Allah varah avahah next part🙂 up koh dheynan …. Luv you too and be safe too dear ❤❤☺\nDear readers …. Alhugandu mi vaahaka genes dheyn raavaafai vany alhugandu ge kiyevumah buroo naaraa gothah … Ehen v ma week eh ga 1 part only up kurevey goiy vx vedhaane … Sorry for the delay … Alhugandu ge mi aharu ge test ah varah bodah ready vaan jehey … But alhugandu mi vaahaka nimendhen genes dheynan Insha Allah …. Alhugandu mi vaahakaige part thah genes dheyn raavaafai mi vany week eh ga two parts … But due to my studies week eh ga 1 part genes dheyn jehey goiy vedhaane thy hurihaa kiyun theringe kibain maafah edhen … Insha Allah next part varah avahah up koh dheynan …. Thank you dear readers for the support …. Kusheh vaanama bunela dhinun edhen … Eii alhugandah libey varah bodu kuri erumeh …. Lysm dear readers ❤❤ tc everyone …. Be safe\nIt’s ok dear ..we understand. We are always with u dear 🥰🥰🥰🥰🥰🥰🥰🥰🥰🥰🥰🥰\nVarrrrrasalhi. 😎😎😎😎😎😎😎😎😎😎😎😎when next sis? Waiting for the next.\nThank you so much shaima shaee … Insha Allah varah avahah next part up koh dheynan🙂☺ …. Keep waiting ingey dear …. Stay safe and tc …. Lysm dear☺☺🙂❤\nAaekey kamanaa 😃😃😃\nHehe .. thank you R¥N and kamana for understanding ❤❤\nލޯބި March 12, 2021\nބޭނުންވަނީ އުމުރަށް 13


ޝަރުޢީނިޒާމު މުޅިން ރޫޅާ އަލުން ރާވަންޖެހިފައި! – Maldivian Democratic Party\nޝަރުޢީނިޒާމު މުޅިން ރޫޅާ އަލުން ރާވަންޖެހިފައި!\nނިމިގެން ދިޔަ ވެރިކަމުގައި ރާއްޖޭގެ ޝަރުޢީނިޒާމަށް ވަނީ އޭރުތިބި ގާޟީން ނޫންބަޔަކު އަންނަން ޖެހޭފަދަ ޙާލަތަކަށް އައިސްފައެވެ. އޭރުއްސުރެ އަދިވެސް ރާއްޖޭގެ ޝަރުޢީ ނިޒާމް ގައި މިތިބީ ކުރިން އެބުނާ މައުމޫނުގެ ވެރިކަން ދިފާޢު ކޮށް މައުމޫނުގެ ސަރުކާރަށް ސިއްރިޔާތުގައި ފާޑުކިޔާ މީހުން ފާރަލައިގެން ހޯދާ އެވެރިން ޖަލުގައި ގަރާރު ކުރި ކަމަށް ބުނާ ފަނޑިޔާރުން ނެވެ.\nއޭރަކީ ވަރަށްގިނަ ސިޔާސީ މައްސަލަތައް ފުލުހުންވެސް ބަލަންޖެހިފައި އޮތް ދުވަސް ވަރަކަށް ވުމުން އަދި އޭރު ފުލުހުން ޝަރީޢަތުގެ މަޖްލީހުގައި ހުވާ ކޮށްފިނަމަ އިތުރު ބަޙުސެއް ނެތި އެމީހާގެ މައްޗަށް ކޯޓުން ހުކުމް ކުރަމުންދިޔަ ޒަމާނެވެ.\nސަރުކާރާ ދެކޮޅުހެން ހީވާ ކޮންމެ މީހަކު ނައްތާލުމަކީ އޭރުގެ ނެޓްވޯކްގެ ތެރޭގައި ގާއިމް ވެފައިވާ ސިފައެކެވެ.\nއަދި އެފަދަމީހުންގެ ޝަރީޢަތްތައް ކޯޓުތަކުގައި ހިންގަނީ މަންޒަރު ދެއްކުމަށްޓަކައެވެ. ހަގީގަތުގައިވެސް ހުކުމް ކުރަނީ ރައީސުލް ޖުމްހޫރިއްޔާއެވެ. އޭރުގެ ރައީސުލް ޖުމްހޫރިއްޔާއަކީ އުއްތަމަ ފަނޑިޔާރުވެސް މެއެވެ. މިދެންނެވި މަގާމުތަކުގައި ރަމްޒީ ބަޔަކުވެސް ތިބޭނެއެވެ. ނަމަވެސް އެއީ ނިޒާމުގެ ތެރެއިން ދުނިޔެއަށް އޮޅުވާލެވިފައިވާ ސިއްރެކެވެ. އެހެންކަމުން ސަރުކާރާ މެދު ނުރެހޭކަމަށް ފެންނަ މީހުންގެ ޝަރީޢަތުގެ ޙުކުމް ކަނޑައަޅާ ލިޔެ ކޯޓުތަކަށް ފޮނުވަނީ ސީދާ ރައީސުލްޖުމްހޫރިއްޔާގެ އޮފީހުންނެވެ. ފަނޑިޔާރު ދެލޯމަރައިގެން އިންނަވާ ރައްޔިތުމީހާ ރުހުނަސް ނުރުހުނަސް ކަނޑާ ކަނޑާ ބަންގަޅީސް އެވެ.\nރައީސުލް ޖުމްހޫރިއްޔާގެ އޮފީހުން ލިޔެފައި ފޮނުވާ ޙުކުމްނޫން ޙުކުމެއް ކޮށްފި ފަނޑިޔާރެއްގެ އަދަބަކީ މުޅި ޢުމުރު ޖަލުގައި ހޭދަކުރުމެވެ. އެހެންކަމުން ގާޟީންވެސް އެބޭފުޅުންނަށް އިޚުތިޔާރުލިބިގެންވާޒާތުގެ ޙުކުމެއް ކުރަން ޖެހިއްޖެނަމަ ރިޝްވަތުނެގުމާ މާލީ ފައިދާތައް ޙާޞިލް ކުރަމުންދިޔައެވެ. އަދިވެސް އެމަގާމުތަކުގައި ބާރުގަދަކޮށް އެތިބީ ހަމަ އެގާޟީންނެވެ\nމިރާއްޖޭގެ ވެރިކަން ރައްޔިތުން ފުރޮޅާލީ ހަމަތިބެފައި ކޮށް ލިކަމެއްގެ ގޮތުގައެއް ނޫނެވެ. އަނިޔާވެރިކަމާ އަޅުވެތިކަމުގައި މުޅިދިވެހިއުންމަތް ގެނބެމުން ދަނިކޮށް ސަލާމަތްވުމަށްޓަކާ ބޭއިޚުތިޔާރުގައި ލެވުނު ފުރާނަސަލާމަތް ކުރުމުގެ ބާރުގެ ތެރެއިންނެވެ. އަޅުގަނޑު މިދެންނެވިވާހަކައިގެ ތެދުކަން މިހާރު ތިޔަބޭފުޅުންނަށް ފެނިވަޑައިގަންނަވާނެއެވެ.\nއެއްމައްސަލައެއްގައި ޙާޟިރުކުރި ދެޚަސްމަކާ މެދު މިރާއްޖޭގެ ކުރިމިނަލް ކޯޓުން ޢަމަލު އެކުރި ގޮތް އެނގިވަޑައިގަންނަވާ އެއްވެސް ބޭފުޅަކު މިރާއްޖޭގެ ޝަރުޢީ ނިޒާމް ބަލައެއްނުގަންނާނެއެވެ.


Social media cleanse eh hadhanvee sababu miothee!\nސޯޝަލް މީޑިއާ ކްލެންސެއް ހަދަންވީ ސަބަބު މިއޮތީ!\nސޯޝަލް މީޑިއާގެ ސަބަބުން ލިބޭ ގެއްލުންތަކުން ދުރުވުމަށް މަސައްކަތް ކުރަންޖެހޭ\nހެނދުނު ހޭލައިގެން އެންމެ ފުރަތަމަ ކުރަނީ ކޮން ކަމެއް ހެއްޔެވެ؟ ފޯނުން ގަޑި ބަލަލާނީ ހެއްޔެވެ؟ އެއަށްފަހު ފޯނަށް އައިސްފައި ހުރި ނޯޓިފިކޭޝަންތަށް ބަލާނުލައި އެނދުން ތެދުވާ މީހުން މަދުވާނެ އެވެ. މެސެޖު ކުރީ ކާކުތޯ ނުވަތަ ގުޅީ ކާކުތޯ ބަލައިލެވެ އެވެ. ސޯޝަލް މީޑިއާ ކޮންމެވެސް އެއް އެޕަކަށް ވަދެލާ ފޯނުގައި އިނގިލިކާއްތާ ސްކްރޯލް ކޮށްލުމަށް އޮވެވޭ ހެއްޔެވެ؟ އެކި އެކި މީހުންގެ ސްޓޭޓަސް އަޕްޑޭޓްތައް އަވަހަށް ބަލާލުމަށްފަހު ނޫނީ ނުތެދުވެވޭ ފަހަރު މި އޮންނަނީ ގިނަވެފައެވެ.\nއަހަރުމެން މި އުޅޭ ޑިޖިޓަލް އޭޖުގައި މައުލޫމާތު ބަދަލު ކުރުން މިއީ ދިރިއުޅުމުގައި ވަރަށް ބޮޑު ރޯލެއް އަދާ ކުރާ ކަމެކެވެ. އެއްވެސް މީހާކު އެއްވެސް ކަމެއް ސޯޝަލް މީޑިއާގައި ހާމަނުކޮށެއް އެކަމެއް ނުކުރެ އެވެ. ޗުއްޓީ އަކަށް ދިއައަސް ވަޒީފާ ބަދަލުވިއަސް ދަރިޔަކު ލިބުނަސް އެހެން ނޫނީ މީރު ކާ އެއްޗެއް ކާލިޔަސް ނުވަތަ ޖިމަށް ގޮސް ކަސްރަތު ކޮށްލިޔަސް ސޯޝަލް މީޑިއާގައި އެކަން ހިއްސާ ކުރެ އެވެ. އަދި ސޯޝަލް މީޑިއާގައި ކަމެއް ހިއސާ ނުކޮށްފިއްޔާ ބައެއް ފަހަރު އެއީ ވީކަމެއް ހެންވެސް ހީނުވަނީ އެވެ.\nޓެކްނޮލޮޖީއަށް އައި ތަރައްގީގެ ސަބަބުން މިހާރު އިންޓަނެޓަށްވަދެ ކަނެކްޓްވުން މިއޮތީ ވަރަށް ފަސޭހަވެފަ އެވެ. ފޭސްބުކްގައި އެކަނިވެސް ދެ ބިލިއަން ޔޫސާ އެކައުންޓް ހަދާފައިވާއިރު ރިސާޗަރުން ސޯޝަލް މީޑިއާގެ ފައިދާއާއި ގުޅޭގޮތުން ސުވާލު އުފައްދަ އެވެ.\nމި ސަބަބާއި ހުރެ ފޭސްބުކް އާއި އިންސްޓަގްރާމް ކިތަންމެ މަގުބޫލު ކަމުގައިވިއަސް މީހުން ވަނީ ސޯޝަލް މީޑިއާ އާއި މަޑުމަޑުން ދުރުވާން ފަށާފަ އެވެ. މިގޮތުން ސޯޝަލް މީޑިއާ ދުރުވާން ގިނަ ބަޔަކުގެ މެދުގައި "ސޯޝަލް މީޑިއާ ކްލެންސެއް" މި ދަނީ މަގުބޫލު ވެގެންނެވެ. މިގޮތުން 24 ގަޑިއިރަށް ސޯޝަލް މީޑިއާ އާ ދުރުވުމުގެ އިތުރުން ބައެއް މީހުން އެމީހުންގެ އެކައުންޓްތައް ޑްލީޓްވެސް ކުރެއެވެ.\nފޭސްބުކާއި އިންސްޓަގްރާމް އަދި ޓްވިޓާއަށް ގިނައިން ވަންނަ ނަމަ މީގެ ސަބަބުން ލިބޭ ގެއްލުން ބޮޑު ކަމަށް ތަޖުރިބާކާރުން ބުނެއެވެ. އެ ފަދަ ކްލެންސެއް ހަދަންވީ ސަބަބުތައް މިއޮތީ އެވެ.\nރޭގަނޑުގެ އަރާމު ނިދި ހޯދުމަށް!\nރޭގަނޑު އެނދަށް ނިދަން އަރާ ފޯނު ބަލާނަމަ، ހަމަ ނިދިން މަހްރޫމުވެ އެވެ. އެންމެ ބޮޑު ކަމަކަށް ނިދަން ލިބޭ ވަގުތު މަދުވެ ހޭލާއިރު ވެސް ވަރުބަލިވެ ބޮލުގައި ރިއްސާފައި ހުރެ އެވެ. މީގެ އިތުރުން ވެސް ރޭގަނޑު ނިދާ ގަޑީގައި ފޯނާއި ކުޅޭނަމަ އިންސޮމްނިއާގެ އިތުރުން ނިދުމުގެ އެހެން މައްސަލަތަކާއި ކުރިމަތިލާން ޖެހެ އެވެ. އަދި އިލެކްޓްރޯނިކް ޑިވައިސް ތަކުގެ ބުލޫ ލައިޓް އެމިޝަންތަކުގެ ސަބަބުން ނިދުމުގެ މައްސަލަތަކާ ކުރިމަތިވެ، ދުވާލު ގަޑީގައި ނިދި އައުމާއި ގުޅިފައިކަމަށް ތަޖުރިބާކާރުން ވިދާޅުވެ އެވެ. ނިދުމުގެ ކުރިން ފޭސްބުކް ނުވަތަ ޓުވިޓާ ސްކްރޯލް ކުރާނަމަ ސިކުނޑިއަށް އަރާމު ހޯދުމަށާއި ރޭގަނޑުގެ ފުރިހަމަ ނިންޖަށް ފުރުސަތެއް ނުދެވެއެވެ.\nނަފްސާނީ ދުޅަހެޔޮކަން އިތުރުކުރަން!\nގިނަ މީހުން ސޯޝަލް މީޑިއާގައި ޕޯސްޓް ކުރަނީ ދިރިއުޅުމުގައިވާ ފުރިހަމަ ކަންކަން ނުވަތަ ކާމިޔާބުވެފައިވާ ކަންކަން ކަމުން ފޮޓޯތައް ބަލާމީހަކަށް ފޮޓޯގެ ފަހަތުގައިވާ ފުރިހަމަ ނޫން ކަންކަމާއި މަންޒަރުތަކެއް ނުފެނެ އެވެ. މީގެ ސަބަބުން މާ ގިނައިން ސޯޝަލް މީޑީއާ ބޭނުން ކުރާނަމަ އެހެންމީހުންގެ ދިރިއުޅުމާމެދު ހަސަދަވެރި ވެއެވެ. އަދި މި ކަންތައް މާ ބޮޑުވެއްޖެނަމަ ނަފްސާނީ ދުޅަހެޔޮކަމަށް ބުރޫ އަރައެވެ.\nއެކި އެކި ތަދުތަކުން ސަލާމަތްވުމަށް!\nއަބަދު ކޮމްޕިއުޓަރު ކައިރީ ނުވަތަ ސްކްރީނަކަށް ބަލަން ބޯ ތިރިކޮށްގެން އިނުމުން ކަނދުރާއަށާއި ބުރަކައްޓަށް އެކި އެކި ތަދު އަރައެވެ. މީހާގެ ހަށިގަނޑު ތެދަށް ނުބަހައްޓާ ގުދެއް ލައިގެން ހުރުމުން ސީރިއަސް ތަދުގެ އިތުރުން ސްޕައިނަލް މިސްއަލައިންމަންޓާއި ކުރިމަތިލާންޖެހެ އެވެ.\nލޮލުގެ ވަރުބަލިކަން ކުޑަވުން!\nގިނަ އިރުވަންދެން ސްކްރީނަށް ބެލުމަކީ ލޮލަށް ރަނގަޅު ކަމެއް ނޫންކަން އެންމެންނަށް ވެސް އެނގެ އެވެ. ގިނައިން ސޯޝަލް މީޑިއާގައި ވަގުތު ހޭދަ ކުރާ ނަމަ ބޮލުގައި ރިއްސުމާއި އެހެން ކަންކަމާއި ދިމާވެ އެވެ. އެހެންވެ ސޯޝަލް މީޑިއާ ދުރުވުމަކީ ލޮލަށް ލިބޭ ވަރަށް ބޮޑު ބްރޭކަކަށް ވެގެން ދާނެ އެވެ.\nމީހުނާއި ގުޅުން ބަދަހިކުރަން ފުރުސަތު ލިބޭ!\nއަބަދުވެސް އޮންލައިންކޮށް ކަނެކްޓްވުމުގެ ފުރުސަތު ސޯޝަލް މީޑިއާއިން ހޯދައިދިން ކަމުގައި ވިއަސް އޭގެ ސަބަބުން ގުޅުންތައް ވަރުގަދަވެ ބަދަހި ނުވާ ކަމަށް ރިސާޗްތައް ބުނެއެވެ. އަދި ސޯޝަލް މީޑިއާގެ ސަބަބުން އެކަކު އަނެކަކާއި ދިމާވެ ވާހަކަ ދެއްކުން ނުވަތަ ފޭސްޓުފޭސް ސޯޝަލައިޒިން މަދުވެއެވެ.\nއެހެން ސްޓަޑީއަކުން ދައްކާ ގޮތުގައި ކުޑަކުދިންތަކެއް ފަސް ދުވަހުގެ ކޭމްޕެއްގައި އެއްވެސް ކަހަލަ އިލެކްޓްރޯނިކް ކޮމިއުނިކޭޝަނަކާއި ސޯޝަލް މީޑިއާ އާއި ނުލާ ހޭދަކުރި ވަގުތުގައި އެކުދިން އެކަކު އަނެކަކާއި ވާހަކަ ދައްކާ މިންވަރު އެތައް ގުނައަކަށް އިތުރުވި އެވެ. އަދި އެކުދިންނަށް އެހެން ކުދިންގެ އިހުސާސްތައް ދެނެގަންނަން ދަސްވި އެވެ


Supreme courtgai oiy adheebuge khiyaanaathuge massala pg in...\nސުޕްރީމް ކޯޓުގައި އޮތް އަދީބުގެ ޚިޔާނާތު މައްސަލަ ޕީޖީން އަނބުރާ ގެންގޮސްފި\n5 ދުވަސް, 8 ގަޑި, 58 މިނެޓް, 51 ސިކުންތު ކުރިން 250ހުސައިން ނާސިފް\nކުރީގެ ނައިބު ރައީސް އަހުމަދު އަދީބުގެ މައްޗަށް ދައުވާ އުފުލި ހިޔާނާތުގެ މައްސަލަ ޕްރޮސެކިއުޓަރ ޖެނެރަލް އޮފީހުން އަނބުރާ ގެންދެވުމުން އިސްތިޢުނާފް ކުރެވޭނެ ތަނެއް ނެތް ކަމަށް ސުޕްރީމް ކޯޓުން ކަނޑައަޅައިފިއެވެ.\nކުރީގެ ނައިބް ރައީސް އަހުމަދު އަދީބުގެ މައްޗަށް 2016 ވަނަ އަހަރު ކްރިމިނަލް ކޯޓުން 8 އަހަރު ދުވަހުގެ ޖަލު ހުކުމެއް އިއްވީ ކުރެއްދޫ ހޯލްޑިންގްސް އަށް ޅ. މާބިންހުރާ ކުއްޔަށް ދީގެން އިކުއިޒިޝަން ކޮސްޓްގެ ގޮތުގައި ދައުލަތަށް ލިބެންޖެހޭ 77 މިލިއަން ރުފިޔާއަށް ޚިޔާނާތްތެރިކަން ސާބިތުވުމުންނެވެ. ނަމަވެސް މިދިޔަ މޭމަހުގެ ފަހުކޮޅު ހައިކޯޓުން ވަނީ އެ ހުކުމް ބާތިލްކޮށް، އެ މައްސަލަ އަލުން ބަލަން ނިންމާފައެވެ.\nޕީޖީން މި މައްސަލަ ސުޕްރީމް ކޯޓަށް އިސްތިޢުނާފަށް ހުށަހަޅާފައިވަނީ ހައިކޯޓުން އަދީބުގެ ހުކުމް ބާތިލް ކުރުމުގައި ޝަރުއީ ގޮތުންނާއި ޤާނޫނީ ހަމަތަކާ ޚިލާފަށް ކަންތައްތައް ގޮސްފައިވާ ކަމަށް ބުނެއެވެ. ނަމަވެސް، މި ދަޢުވާ އަނބުރާ ގެންދިއުމަށް ޕްރޮސިކިއުޓަރ ޖެނެރަލްގެ އޮފީހުން ނިންމުމާއި ގުޅިގެން އިތުރަށް މައްސަލަ ކުރިއަށް ނުގެންދެވޭނެ ކަމަށް ސުޕްރީމް ކޯޓުން ވަނީ ކަނޑައަޅާފައެވެ.\nސުޕްރީމް ކޯޓުން މި ދައުވާ ބާތިލުކުރި ނަމަވެސް އަދީބުގެ މައްޗަށް ދައުލަތުން ކޮށްފައިވާ ހަތް ދައުވާއެއްގެ މައްސަލަ މިހާރު ވެސް ކްރިމިނަލް ކޯޓުގައި ކުރިއަށްދެއެވެ. އެގޮތުން ދައުލަތުން ބުނެފައި ވަނީ މި ހަތް ދައުވާ އާއި ގުޅިގެން ކުށަށް އިއުތިރާފުވެ އެއްބާރުލުން ދިނުމުގެ އެއްބަސްވުމެއްގައި އަދީބު ސޮއިކޮށްފައިވާ ކަމަށެވެ. އެގޮތުން މި ދައުވާތަކަށް އަދީބު ކޯޓުގައި އިއުތިރާފު ވެއްޖެ ނަމަ 20 އަހަރުގެ ޖަލު ހުކުމެއް އަންނާނެއެވެ.\nމަނީލޯންޑަރ ކުރުމުގެ ދެ ދައުވާއެއް ހިމެނޭ ގޮތަށް ދެން އަދީބު މައްޗަށް އުފުލާފައިވަނީ ނުފޫޒު ބޭނުންކޮށްގެން ނާޖާއިޒް ފައިދާ ހޯދައިދިނުމުގެ ދެ ދައުވާއާއި ހިޔާނާޔްތެރިވުމުގައި ބައިވެރިވުމުގެ ދެ ދައުވާއަކާއި ރަސްމީ ހައިސިއްޔަތު ނަހަމަ ގޮތުގައި ބޭނުންކުރުމުގެ ދައުވާ އެކެވެ. އެގޮތުން އަދީބުގެ މައްޗަށް މީގެ ކުރިން ޓެރަރިޒަމްގެ ދެ މައްސަލައެއްގައި އިތުރު ދެ ހުކުމެއްވެސް ކްރިމިނަލް ކޯޓުން އިއްވިއެވެ.\nއަދީބުގެ މައްޗަށް ފިސްތޯލަ ގެންގުޅުނު މައްސަލައާއި، ޚިޔާނާތުގެ މައްސަލަ އަދި ރިޔާސީ ލޯންޗުކޮޅުގައި އެއްޗެއް ގޮއްވާލި މައްސަލައިގައި އިއްވި 33 އަހަރުގެ ޖަލު ޙުކުމް ތަންފީޒު ކުރަމުން ދަނިކޮށް، ސަރުކާރު ބަދަލްވުމަށްފަހު ވަނީ އެ ހުރިހާ މައްސަލައެއްގެ ޙުކުމްތައްވެސް ދިވެހިރާއްޖޭގެ ހައިކޯޓުން ބާތިލްކޮށްފައެވެ. ނަމަވެސް، އެ މައްސަލަތައް އަލުން ބެލުމަަށްވެސް ހައިކޯޓުގެ ޙުކުމްގައި ވެއެވެ.\nކުރީގެ ރައީސް އަބްދުﷲ ޔާމީންގެ ސަރުކާރުގެ ދެވަނަ ނައިބު ރައީސް، އަހުމަދު އަދީބު އަބުދުލްޣަފޫރު މާލޭ ބަންދުގައި ހުންނަވަނިކޮށް ފިއްލެވި މައްސަލައިގައި މިހާރު ހުންނެވީ3މަހާއި، 12 ދުވަހުގެ ޖަލު ޙުކުމެއްގައެވެ.\nއަދީބުގެ މައްސަލަތައް ކޯޓުގައި މިއަދު ފަށާފައިވާއިރު އޭނާވަނީ އެ ޝަރީއަތްތައް ލައިވްކޮށްގެން ކުރިޔަށް ގެންދިއުމަށް އެދިފައެވެ. އެހެންނަމަވެސް ގާޒީ ވަނީ އެކަމާއި ދެކޮޅު ހައްދަވާފައެވެ. އެހެންނަމަވެސް ދައުލަތުންނާއި އަދީބުގެ ފަރާތުން ދެއްކި ވާހަކައަށްފަހު ގާޒީ ވަނީ އެކަން އަލުން މުރާޖާ ކުރުމަށް ނިންމާފައެވެ.\n4 ގަޑި ކުރިން 14 0\n8 ގަޑި ކުރިން 141 0\n10 ގަޑި ކުރިން 90 0